
Se închină aniversării a 90-a 
de la votarea de către Sfatul Țării 
a Unirii Basarabiei cu România 


ȚIPOVA, SAU SCARA SPRE CER 


a 'Ţipova, în stânca de pe malul Nistrului, vremea 

şi-a ros ce este a vremii, omul şi-a săpat locul lui în 

această roadere, iar Domnul i-a uns omului o scară 
spre cer. Un munte 
de calcar străju- 
ieşte aici curgerea 
Nistrului şi hotarul 
de est al neamului 
românesc. Dar tot 
aici, la hotar, adică 
la limitele de unde 
au venit peste nea- 
mul nostru cele 
mai grele încercări, 
muntele Țipovei 
numără şi rotirea 
necontenită a Ce- 
rului, lasă şi omului 
rugător veșmânt 
curat pentru suflet. 


Fiindcă, spun cei 

vechi, numai cel curat la suflet (şi sufletul are numai o 
singură cameră) nu se prăbuşeşte din minunea enigmatică 
a ființării. 

Cercetarea arheologică arată că grotele sihaștrilor 
sunt rânduite pe abruptul de la Țipova din antichitate, 
poate încă din paleolitic. Ele sunt rânduite în vreo 9 etaje 
(poate şi mai multe, că nimeni nu le-a cercetat), iar scările 
ce unesc aceste etaje sunt săpate în urcușul vertical. Bise- 
ricile rupestre de aici (poate 3, poate 9, poate 99, că starea 
de stricăciune îngreuiază numărarea lor), observatoare- 
le astronomice (şi nu numai, că la Țipova pulsul omului 
se armonizează şi cu pulsul Cerului, dar şi cu ne-oprita 
curgere a Nistrului ce nu lasă clipei mai mult decât îi este 
dat), sanctuarele enigmatice ale dacilor (şi strășnicia enig- 
melor stă în neputinţa omului de a le descifra), legendele 
vechi și tradiţiile dau pelerinului prin aceste locuri o nouă 
şi deosebită dimensiune a șederii neamului românesc în 
istorie. Tehnici excepţionale de tăiere a pietrei, mai ales a 
pietrei ce cântă, apoi de săpare a stâncii, mai ales a stâncii 
ce se macină neîncetat pe sine, se împletesc uluitor la Ţi- 
pova cu cele ale urcușului spre desăvârșirea spirituală, dar 
şi cu cele de săpare în om a viermelui omenesc ce tânjește 
tot aici, pe pământ, după nemurire. 


Terasele-drumurelele din faţa chiliilor sunt adevă- 
rate magistrale ale comunicării mistice — nu poţi trece 
neobservat de viețuitorii (la data scrierii acestui text — de 
umbrele lor, fiindcă nimeni după venirea comuniștilor nu 
se mai roagă necontenit la Țipova), nu poţi să nu vorbeşti, 
fie şi tăcând, cu acești vieţuitori rugători. Aceste tera- 
se-drumuri ale comunicării pe orizontală sunt înguste, 
uneori sperietor de înguste, așa de înguste încât nici aple- 

Intrarea principală în complexul sihastric de la Ţipova 


carea nu este posibilă — trebuie să mergi drept, se vede că 
trebuie să mergi mai ales drept moral, pentru a nu te pră- 
văli în abis, în curgerea de jos a Nistrului. Alteori aceste 
drumurele se transformă în găuri mici pe care trebuie să 
le treci pe brânci, târându-te din chilie în chilie, până la 
capătul unde drumul nu mai duce nicăieri pe pământ, 
lăsând doar ochilor palme de Cer. Alteori ele devin uria- 
şe crăpături în stâncă, bine ascunse de foștii vieţuitori, pe 
care cei vechi puteau oricând să dispară în tainicele ascun- 
zişuri din stancă Țipovei aşa ca nici un năvălitor să nu-i 
poată găsi. 

Chiliile Ţipovei sunt uimitor de bine așezate după ne- 
cesităţile comunităţii. În cele centrale, din primul nivel de 
jos, din stânga, au fost, spun legendele, biserica şi stăreția, 
dar și cea mai mare bibliotecă medievală românească. Tot 
acolo se afla prescurăria, beciurile cu rezervele alimentare, 
unele cu altele amestecându-se după regulile sihăstriei 
celei mai riguroase. Dar în chiliile cele mai îndepărtate, 
acolo unde şi cartea și pâinea ajungeau cu greu (fiindcă 

cel ce se nevoia acolo suia și cobora rar, poate chiar nu 
cobora niciodată, fiind zăvorât în stâncă) se menținea vie 
altă hrană a omului — îndumnezeirea prin urcuș ascetic, 
prin necontenita suire spre Cer realizată prin necontenită 
rugăciune şi post, smerenie, frică, plângere, tăcere și veghe 
(pe un mic scăunaş, de tipul celui pe care veghea și Daniil 
Sihastrul, şi gânditorul de la Hamangia). Tot acolo, sus, 
unicul martor al ascezei și rugăciunii sale necontenite era 
rotirea necontenite a Cerului. Şi, ca răsplată, coborârea 
Harului îndumnezeitor în om. 


Anume această răsplată este reprezentată magnific de 
scările Ţipovei. Cele mai de jos, care îl introduc în complex 
pe cel care urcă din curgerea vieţii (simbolizată de Nistru, 
pe care din vechimea vechimii navigau din Pont spre 
inima Europei Centrale, dar și invers, atâtea corăbii ale 
lumii) sunt monumentale, largi, străjuite şi de ziduri fru- 
moase, adevărate metereze pe care se poate aduna la vedere 
mulţime de popor. Pe aceste scări urca slobod oricine, se 
aduna și se admiră în mulțime, intra şi se ruga în biserica 


Scara spre una din vechile biserici și vedere spre cupola ei 

Puțini călugări ai Țipovei încearcă să refacă trecuta măreție 


cea mare, pentru toţi (dacă vrea), mergea și se uita la rugă- 
ciunea sihaștrilor, aprindea o lumânare, se spovedea, citea 
sau i se citea cartea. Sau sta, mai stă uneori însingurat pe 
băncile de piatră, își cercetează locul în lume şi în cosmos. 
Că la Țipova reflectezi despre sine, lume şi Dumnezeu cu 
termenii cei mai vechi, puţini, primordiali, ne-neologizaţi 
(vorba lui Alexandru Hâjdău). Aici, pe abruptul stâncii, 
afli locul tău, al fiecăruia, în această horă a naşterii, vieţii 
şi morţii, dar şi a nemuririi: atâta sunt eu, omul, pe această 
hartă, în această curgere pământească — pământul este 
jos, cerul este sus, și poţi ajunge la Cer doar dacă urmezi 
necontenit scara urcușului de la Țipova. Nicăieri în alt loc 
de pe pământ această scară nu este mai misterioasă, mai 
maiestuoasă, dar și mai bine așezată orizontal și vertical. 
Fiindcă după intrarea pe scară largă, ornată și cu ziduri 
falnice, drumul cel larg, lipit acum de stâncă, te îndreaptă 
spre chiliile dinspre nord, mai repede dinspre nord-vest 
(asta e geografia sacră şi cosmogonică a locului, la care vom 
mai reveni la timpul cuvenit). Poţi astfel merge din chilie 
în chilie aproape un kilometru, până la „revărsarea” râu- 
leţului Blănărița (Țipova) în Nistru, şi chiar dincolo de 

acea revărsare, la vest, te poţi desfăta cu peisajul mirific 
suind pe valea magnificului canion al Blănăriţei până la 
obârşiile ei. Poţi rămânea în una din chiliile libere, poţi 
chiar să-ţi sapi una începută de vânt, viscole şi ploaie, de 
propria măcinare a stâncii (și la Țipova zbuciumul climei 
este de multe ori năprasnic, fiindcă locul este răsfățat de 
soare doar la răsăritul lui, dar şi atunci mai aproape de 
solstițiul de vară). Sau poţi trece pe lângă ele doar ca un 
„privitor ca la teatru”. 


Chiar lângă scara principală de la intrarea de jos, te 
invită spre urcare abruptă o altă scară, aproape verticală, 
săpată cu măiestrie în stâncă. Nu fiecare are curajul să se 
ridice pe ea la următorul nivel de chilii, mult mai puţi- 
ne, ba chiar lipsă, să le parcurgă şi, mai ales, să nu se mai 
întoarcă. Şi mai enigmatică este a doua scară ce desparte 
acest nivel de jos de cel superior, aflată la vreo 300 metri 
spre nord-vest. Tăinuită pe lângă vechea biserică a Sfintei 
Treimi (cum se spune), uneori trecând în urcuș abrupt, 
vertical, cățărător, ascuns însă totalmente de ochii lumii, 
această a doua scară pare a fi o scară iniţiatică, doar pentru 


Vedere spre fosta bibliotecă și localul bibliotecii (opinia autorului) 

Scările iniţiatice și Il (opinia autorului) 


uzul celui ce vrea să urce spre nivelele cele mai superioare. 
Numai să urce, să nu mai coboare. De la al doilea nivel ur- 
cușul spre cel de mai sus, unde se văd chilii asemănătoare 
cuiburilor de vulturi, se ramifică în mai multe scări pri- 
poroase, acum și greu de identificat, şi greu de urcat fără 
echipament special. Că după venirea de la răsărit, dinspre 
câmpia rusă, a dezastrului comunist viaţa monahală a Ţi- 
povei a fost nimicită, bisericile, bibliotecile, chiliile fiind 
pustiite până la ultima bucăţică de lemn, doar unele cruci 
şi troițe de piatră fiind păstrate de ţipoveni în cimitirul 
cam părăsit al satului. 


Nimeni nu mai urcă azi la Țipova sihastric pentru 
a întâlni Harul Divin al Celui Ce Coboară cu Dragoste 
spre om. Scările Țipovei, însă, sunt dovada tulburătoare a 
existenţei acestei întâlniri mistice. Ele reprezintă urcarea 
omului spre Cer, dar și neîndurătoarea descriere a fapte- 
lor omului în confruntarea lui cea oarbă cu nemurirea, de 
fapt cu Domnul. Fiindcă cu cât urci mai sus, vertical mai 
sus, vezi tot mai mult cer, practic tot cerul de stele-făclii 
al nordului, dar și tot mai multă întindere de faptă ome- 

nească, tot mai fără de capăt pustă geografică. La ieşirea de 
sus (spre care drumul te duce tot pe scări înguste, rotitoa- 
re, spre actuală mănăstire, laicizată, apoi, prin porţile ei şi 
spre micuțul sat Țipova) treci printr-un mic defileu, zis 
al Cascadei Moarte. Prin acest straniu defileu apa nu cur- 
ge, el adună doar uneori apele de ploaie torențială, atunci 
când Cerul se dezlănțuie. 


La ruperea defileului în cascadă, urcătorul poate tre- 
ce grăbit peste el, dar poate şi să mediteze în faţa acestui 
abrupt misterios, sacrificial spun legendele, structurat și 
el în trei etaje distincte, care leagă nivelele Țipovei, apoi 
să reintre, dacă altă cale nu are, în satul Țipova, pe dru- 
murile omului. De pe aceste drumuri, spune legenda, a 
ajuns la Țipova după criza de la Reuseni și tânărul Şte- 
fan cel Mare. Aici, la mănăstirea cu hramul Adormirii 
Maicii Domnului (același ca și al Putnei), spun oamenii 
locului, el a învăţat arta guvernării Ţării, inclusiv sacre- 
le arte marţiale ale strămoșilor și smerenia totală faţă de 
Dumnezeu. Urmărind cerul nordic de pe vârfuri, dar şi 
curgerea Nistrului, îşi vine să spui că şi Kogaiononul da- 


Cm — 
Terasele ce leagă chiliile și scări spre cer 

Scară spre cer de la Țipova și vedere spre canionul râuleţului Blănărița 


cilor, sau cel puţin unul din aceste Kogaionoane, tot aici 
a fost. Şi, ca răsplată, pentru atâta măreție divină, aşa de 
multă distrugere omenească, atâta pângărire îngrozitoare, 
inclusiv sanitar-epidemiologică, încât uneori poţi vedea 
cum Maica Domnului, despre care scriu unele izvoare că 
ar fi apărut deasupra stâncii Ţipovei pe la 1666, plânge cu 
lacrimi de sânge în sufletul puţinilor credincioși ce vin să 
se roage la Țipova. 


Vedere spre curgerea Nistrului de pe etajele cele mai înalte ale Țipovei 

De la 1812 încoace neamului românesc i se tot rupe 
violent Basarabia, adică hotarul lui, cel sacru, de Est. Şi 
neamul românesc se tot rupe uneori de Basarabia. Dar 
aici, în suferinţa sfâşietoare a barbariei intrușilor și a ru- 
perii ţării de hotar, pâlpâie inima ei spirituală. Aici, la 
Ţipova, şi în multe alte complexe monastice basarabene 
de pe Nistru, unele datând încă din paleolitic, noi am 
stat o întreagă negură de ani. Şi trebuie să mai stăm mulţi 
înainte. 


FRUMOS ŞI MISTIC ÎN ARHITECTURA MEDIEVALĂ 
ROMÂNEASCĂ 


Se dedică Înalt Prea Sfinţiei Sale Bartolomeu Anania 


ercetând frescele cele frumoase din vechile bise- 

rici de pe valea Oltului, poetul Valeriu Anania 

(dialogând mucalit cu episcopul Bartolomeu 
Anania) a observat că unele scene sunt ascunse de ochiul 
privitorului în altar, acolo unde majoritatea credincioși- 
lor nici nu intră vreodată, sau foarte sus, pe bolta înaltă 
a naosului, sau după diverse elemente arhitectonice ale 
pronaosului şi pridvorului (Valeriu Anania, Cerurile 
Oltului, Râmnicu-Vâlcea, 1990, p. 312). Ele nu pot fi vă- 
zute şi înţelese de cel care participă la liturghie, mesajul 
lor iconografic nu poate fi lămurit în predica preotului sau 
alăturat discursului politic (cum s-a tot vorbit despre pic- 
tura exterioară a bisericilor din epoca Rareș). În felul aces- 
ta vechea pictură medievală românească este ascunsă și de 
ochiul exegeţilor și nu e de mirare că atâţia români cărtu- 
rari nu cunosc aceste minuni plastice. Dar, poate, anume 
așa trebuie să fie pictura ce ascunde relaţia secretă, fără in- 
termediari, dintre pictor, un iniţiat ce urcă prin asceză, și 
Dumnezeu, ce coboară mistic spre acel pictor. Ajungând, 
însă, la aceste fresce atât de ascunse nu poţi să nu pui câteva 
întrebări. Unde, când şi de către cine a fost promovată în 

principatele româneşti această relaţie subtilă dintre iniţi- 
atul-pictor şi Dumnezeu? Relaţia secretă dintre pictorul 
medieval şi Dumnezeu vine din tradiţia autohtonă sau 
este de împrumut? Cum și când s-a conștientizat la noi 
ideea că frumosul plastic „place lui Dumnezeu” şi că el 
poate deveni loc de întâlnire a omului cu Domnul? Cum 
s-a întâmplat că frumosul şi misticul, noi am denumit 


acest fenomen cu termenul xadoxapioTikoo s-au unit atât 


p Ta Aa os 


erica Domnească de la Curtea de Argeș. Tronul Atotțiitorului 
reprezintă un cosmos arhitectonic 


de temeinic pe la 1350-1370 şi au devenit carte de căpătâi 
a elitelor românești? 


Înainte de a cerceta posibilităţile unui răspuns la 
problemele despre care este vorba mai sus, să observăm că 
starea de xadoxapiorixoo frescelor medievale românești 
ne permite să punem și întrebarea cu privire la arhitectu- 
ra frumoasă şi mistică a locașelor unde au fost pictate (de 

pildă Deisis-ul din biserica Domnească de la Curtea de 
Argeş sau Cavalcada Sfintei Cruci, de la Pătrăuți, poate 
cea mai kalokamistică pictură din Evul Mediu şi Renaş- 
tere). Multe din aceste locaşe au fost îndepărtate special 
de cetăţile, curţile domneşti și boiereşti, satele și târgurile 
medievale. Această îndepărtare s-a făcut fiindcă se ştia 
că fără asceza totală a monahului nu este posibilă nici 
cunoașterea lui Dumnezeu de către lume, nici păstrarea 
lumii în fiinţare. Cercetând artele medievale din spaţiul 
ortodox românesc se mai poate spune că tot atunci s-a 
adăugat instrumentelor ascezei (singurătatea, postul, tă- 
cerea, mila, rugăciunea, veghea, iubirea) și zidirea frumo- 
sului. Această zidire frumoasă şi mistică a impus reorga- 
nizarea arhitecturii sacre bizantine în sensul accentuării 
apropierii și prin frumos de Dumnezeu. Astfel arhitectura 
medievală românească s-a distanțat frumos şi mistic de 
modelul ei bizantin, ba chiar și de ideea de biserică ca loc 
de adunare euharistică a comunității creştine şi a creat o 
excepţională arhitectură creştină a izolării de comunitate. 
Primele biserici de acest tip, cum ar fi cele de la Putna și 
Cozia, au urmat însă tradiții anahoretice mai vechi, cum 
ar fi zidirea de piatră a Tismanei sau cea a bisericii „Sfânta 
Treimea” de la Siret. Coborâm, totuși, până la timp când 
nu mai avem în trecut modele de imitat. În arhitectură 
apariţia modelului original este un moment deosebit de 
important. Așadar, cine şi de ce a îngustat până la dimen- 
siunile unei nave înalte și înguste bisericuţa fermecătoare 
de la Siret? Cum a apărut proiectul bisericii-bolniţă de la 
Cozia? Cine a proiectat ingineria sacră a cupolei Putnei? 
Care este rolul Soarelui și Lunii în iconografia și arhitec- 
tura veche românească? Cine a zidit algoritmul de 9 ocniţe 
pe poarta mănăstirii Putna, în jurul stemei lui Ștefan cel 

Mare, dar şi în zidul 
bisericii Precista 
din Bacău, ctitorită 
de Alexandru, fiul 
lui Ştefan? Şi în ce 
măsură arhitecţii 
care au proiectat (de 
pildă) catedrala ce 
se construieşte azi 
în centrul Bacăului 
au ţinut cont de tra- 
diția kalokamistică 
arhivată în zidirea 


Foto 2. Biserica—bolniţă dela Cozia, străveche cercetare  .. . .. | 
frumoasă și mistică a relaţiei arhitectonice dintre om și bisericii Precista 
Dumnezeu din preajmă? 


Frăția de schivnici meditativi pe care Sfântul Daniil 
Sihastrul i-a stăreţit în Munţii Putnei și ai Voroneţului 
(înainte şi după venirea lui Ştefan cel Mare la putere) şi 
apariţia magnifică a arhitecturii Putnei pe la 1465-1470 
(urmată abia peste vreo 20 de ani de cea a Pătrăuţului, 
Voroneţului, Neamţului), vădeşte o tradiţie mistică ex- 
cepţională şi în vechea arhitectură românească (a se cer- 
ceta chilia lui Daniil Sihastrul de la Putna sau a lui loan 
cel cuvios de la Prislop). Carpaţii sunt plini de asemenea 
grote, dar cât de departe în urmă putem căuta rădăcinile 
tradiţiilor anahoretice în Carpaţi? Nu ştim încă, dar exis- 
tă destule resurse istorice și arheologice pentru a se hotărî 
un răspuns ştiinţific fundamental și la această întrebare. 
Daniil Sihastrul, născut pe la 1405, l-o fi cunoscut bine 
pe Gavriil Uric, călugăr nevoitor la mănăstirea Neamţ, 
foarte aproape de Rădăuţii lui. Influenţa acestui pictor 
genial poate fi urmărită în toată epoca lui Ştefan, atât în 

arta caligrafiei, desenului, compoziţiei şi coloristicii, cât 
şi în misticismul decorului florar, în cel al arhitecturii de 
fond din cele patru miniaturi, cât și a arhitecturii practice 
din acea vreme (inclusiv în cea a bisericii de la Dolheştii 
Mari, unde a fost înmormântat marele Şendrea, cum- 
natul lui Ştefan, sau la Bălinești, ctitoria logofărlui Ioan 
Tăutu). Motorul creării acelor capodopere medievale 
era foarte simplu: şi litera pe care o pictezi, ba chiar şi un 
fragment de literă, s-o faci în totală asceză, fiindcă așa îi 
place lui Dumnezeu. Abia atunci harul divin, coborâtor 
în întâmpinarea ascezei urcătoare, înfrumuseţează biseri- 
ca, icoana, caligrafia (vezi pentru detalii loan Gh. Savin, 
1996, Mistica şi ascetica ortodoxă, cu un cuvânt înainte de 
Antonie Plămădeala, Mitropolitul Ardealului, Crișanei şi 
Maramureşului, Sibiu). 


Într-un articol 
din 2003 (Domnitorul 
si Sihastrul, Timpul, 
Chişinău) noi am arătat 
că Sfântul Daniil Sihas- 
trul ar fi putut studia în 
anii tinereţii arhitectu- 
ra Sfintei Treimi de la 
Siret. Tradiţia susține că 
pentru şederea prea mul- 
ta într-o misiune a Siret, 
starețul de la Rădăuţi 
l-a pedepsir pe tânărul 
călugăr David (viitorul Foto 3. Biserica de la Pătrăuți, preafrumoasă 
schivnic Daniil) cu un replică arhitectonică a Putnei realizată de Ștefan cel 
Mare în 1486, ascunde în interior una din cele mai 


canon foarte sever pe importante picturi mistice ale lumii — „Sfintii militari, 
care aceasta l-a acceptat, sau Cavalcada Sfintei Cruci"(1486) 


20 ANDREI VARTIC 


însă, cu bucurie. Avea, se vede, mult de meditat despre 
arhiva de construit sacru de la Siret — triconc bizantin 
îngustat, înălțat şi împuternicit cu gotic vest-european, 
dotat (pentru a însemna în zidărie semnul crucii) şi 
cu doi frumoși sâni miniaturali, dar şi străfulgerat, tot 
arhitectonic, de o remarcabilă formulă mistică autohtonă. 
Tot acolo, poate de la vreun vechi schivnic, poate prin re- 
velaţie, Daniil a înţeles că omul se îndumnezeieşte şi prin 
frumosul construit și că, de fapt, cel mai frumos din toate 
frumuseţile zidirilor omeneşti este acela pe care omul îl 
înalță pentru a cobort/pogori Dumnezeu spre om. Frumu- 
seţea odoarelor arhitecturii medievale românești vorbeşte 
tocmai despre faptul că cei care le-au zidit au fost dăruiţi 
cu harul Domnului încă atunci când au proiectat acele de- 
săvârşiri. Așa la Putna, atât de anonim, peste fiecare din 
cele cinci elemente — triconc dotat şi cu o superbă boltă, 
plus cei doi sâni armonizaţi uluitor cu triconcul — cineva a 
proiectat și câte un acoperiş frumos şi mistic, podoaba de 
arhetip a arhitecturii medievale românești. 


Biserică de piatră de la Siret, triconc gotico-bizantin, 
dar şi loc al întâlnirii mistice dintre om şi Dumnezeu, 
„mama bisericilor moldoveneşti”, a fost construită de 
Petru Muşat pe la 1370. Nu ştim dacă o fi existat o decizie 
politică mai veche în ţările românești despre necesitatea 
construirii frumoase a bisericilor de piatră mai vechi decât 
cea de la Siret. Din câte ştim nimeni nu a cercetat influen- 
ţa arhitecturii de piatră din ţara Hațegului, de la Strei sau 
Densus, sau din cea a Făgărașului, asupra celor mai vechi 
construcţii de la Curtea de Argeș, Bistriţa, Tismana, Ră- 
dăuţi. Arhitectura este o ştiinţă complexă, sintetică, ea 
adună la un loc artele și matematicile, cosmogonia și şti- 
inţele inginereşti. Nu avem, însă, vreo ştire că la indicaţia 

palatelor domnești 
de atunci toate 
astea s-au studiat 
de arhitecţii care au 
construit cele mai 
Foto 4. Minunea 

arhitectonică de la Voroneţ, 
construită de Ștefan cel Mare și 


Sfânt în vara anului 1487 și pictată 
magistral în interior peste zece ani. 


vechi biserici româ- 
neşti. Nu știm dacă 
s-au făcut inves- 


tigaţii speciale ale 
goticul european și ale stilului clasic bizantin în vederea 
construirii Sfintei Treimi de la Siret, dacă din Ţările Româ- 
neşti au fost trimiși viitori „meșteri mari” ca să studieze pe 
Giotto (1267 — ianuarie 8, 1337), sau Brunelleschi (1377 
— aprilie 15, 1446). Oricum, arhitectul care a desenat pro- 
iectul Sfintei Treimi de la Siret în 1470 nu avea de unde să 
ştie de Brunelleschi. Nu ne putem da seama nici de faptul 
dacă domnitorul moldovean de la 1370 (Petru I Muşat) a 
fost conştient de revoluția kalokamistică din arhitectura 
locală ce se întâmpla în timpul lui la Siret. Nu știm dacă 
împreună cu noua arhitectură de la Siret a fost proiectată 
şi o pictură specială care să înfrumuseţeze şi să împuterni- 
cească acea arhitectură. Nu ştim dacă, mai târziu, Ştefan 
cel Mare a învăţat arhitectură de la străbunii săi, dacă a 
ajuns el însuși prin Italia în timpul bejeniei provocate de 
Petru Aron, sau dacă a învăţat arhitectura atunci când 
era fugar prin Ardeal şi s-a mira de zidirile evropeneşti 
pe care le-au ridicat strămoşii lui Iancu de Hunedoara în 


22 ANDREI VARTIC 


ţara Hațegului, în imediata apropiere a Sarmisegetuzei 
Ulpia Traiana şi a cetăților dace de pe valea Grădiştii. 


Arhitectura şi pictura medievală românească de pe la 
1350-1370 a putut fi şi opera unui singur iniţiat. Urmând 
pisaniile lui Ştefan cel Mare putem spune că Dumnezeu 
însuşi a zidit şi împodobit Sfânta Treime de la Siret, așa 
cum tot El, a biruit pe dușmanii Moldovei și ai lui Ștefan 
cel Mare la Podul Înalt (se nu uităm că după ce a biruit 
pe turci la 10 ianuarie 1475, Ștefan şi oștenii lui au postit 
trei zile mergând desculți spre bisericile din jur). Această 
relaţie dintre fapta omului şi Divinitate, onorată de Ștefan 
prin post şi rugăciune înainte şi după „războiu”, a fost con- 
ştientizată de basarabeanul Alexandru Hâjdău pe la 1830, 
când învăţa la Universitatea din Harkov. Evenimentul 
a fost relatat în superbul sonet „Racoveț” (scris în limba 
rusă), iar mai apoi repovestit și în scrisoarea adresată fiului 
său Bogdan (B. P. Hasdeu) când acela a trebuit să meargă 
la război. Mircea Eliade a fost primul care a descoperit în 
opera lui Alexandru Hâjdău cea mai importantă mărturie 
filosofică a existenţei sacrificiului mistic anonim la ro- 
mâni. „Puritatea rituală” despre care scria Eliade stă la 
baza „transformării morale, pe care trebuie s-o dobân- 
desti plecând la luptă” (Mircea Eliade, Fragmentarium, 
Humanitas, 1994, p. 80). Or, anume „puritatea rituală” 
o regăsim în toată splendoarea ei de frumos și mistic în 
cele mai vechi construcţii de piatră ale poporului român. 
Același Mircea Eliade a urmărit izvoarele ei până la zi- 
dul „părăsit şi neisprăvit”, spre care coboară Negru Vodă 
şi meşterii săi, apoi, mergând pe urmele „cosmosului 
liturgic” din Mioriţa, și spre misterele anahoreţilor daci 
(vezi Mircea Eliade, De la Zalmoxis la Genghis- Han, Edi- 
tura Ştiinţifică şi enciclopedică, Bucureşti, 1980). Faptul 

coborârii de la izvoare, de la munte, și a lui Negru Vodă, 
şi a celor trei păstori mioritici, devine astfel un subiect 
deosebit de important al investigaţiei ştiinţifice a trecu- 
tului primordial românesc, mai ales pentru contextul 
actual al Globalizării, schimbărilor climatice catastrofale 
şi a ruinării „purității ritualice” (vezi Andrei Vartic, Un 
veac de Mircea Eliade, Literatura şi Arta, | martie 2007, 
Chişinău). 


La data construirii bisericii de la Siret, părintele isi- 
haştilor bizantini, Grigore Palama (1296 - 1359) trecu- 
se la cele veșnice. Asta se întâmplase la scurt timp după 
retragerea mongolilor din sud-estul Europei şi după un 
nou atac al holerei. Iar în zona mănăstirii Bistriţei, lângă 
Ceahlău (misteriosul Pion, Muntele Sfânt din Carpaţi) 
(dar şi la Tismana, Prislop, Rădăuți, Neamţ, şi în alte schi- 
turi şi grote lipite de Carpaţi), frăşiile călugărilor schiv- 
nici români erau deja organizate temeinic după o tradiţie 
de cel puţin câteva zeci bune de ani. Sadoveanu a sesizat 
această organizare in „Creanga de aur”, descriind în anii 
treizeci ai secolului XX continuitatea tradiţiei dekeneice, 
anahorete din Carpaţi şi impactul ei cu iadul imperial 
din Bizanţ. Venirea încercării comuniste, cât și metehnele 
sale omenești (dar şi inteleghentiste), l-au îndepărtat pe 
Sadoveanu de la izvoarele acelui scris, dezvăluit şi în „Ha- 
nul Ancuţei”. O fi avut acces Sadoveanu, atunci când a 
scris „Creanga de aur”, la careva străvechi informaţii ca 
mare maestru al masoneriei românesti? O fi fost inspirat 
din surse spre care nu tot omul are acces? O fi tradiţia mis- 
tică dekeneică despre care a scris în „Creanga de aur” doar 
un joc al imaginaţiei lui de mare artist? A existat o tradiţie 
a construcției de piatră, desăvârșită pe la 1370 în noul tri- 
conc de la Siret, mult mai veche decât încearcă cercetarea 

ştiinţifică? Poate există o cutremurătoare secantă mistică 
ce se oglindește în giganticele şi perfectele construcţii de 
piatră ale dacilor. Poate acele construcţii sunt arhivări ale 
comunicării mistice cu prototipului spiritual (despre care 
Alexandru Hâjdău scria în revistele moscovite prin 1828), 
lăsate pentru a se rezidi mai noi și mai proaspete în alte 
timpuri, nelămurit de groaznice. Poate anume pentru ace- 
le zile din viitor strămoşii (sau strămoşul) de la 1370 au 
zidit la Siret o nouă temelie a statorniciei casnice româ- 
neșşti ce încununează atât de frumos Carpaţii. 


Una din calităţile importante ale vechii arhitecturi 
românești, așa cum a arătat și Constantin Noica, este că 
zidurile ei „sunt în mijlocul naturii, și totuşi nu sunt ale 
naturii”. Biserica veche românească nu face parte din oraș, 

ea nu este lipită de 

i zidurile oraşelor, 

Í ci de zidirea cea 

- frumoasă a naturii. 
Mai mult: ea nu este 
nici măcar rustică, 
ci pustnică. Putna 
a fost construită în- 
tr—o pustietate. Vo- 
ronețul sau Mînăs- 
tirea dintr-un lemn, 
Cozia şi Bistriţa, 
Neamţ sau Hurezi 
au fost îndepărtate 
cu bună știință şi de 
târg, şi de sat. Lipite 


nna „ma 
Foto 5. Miracolul de piatră sacră a Mănăstirii dintr-un 
lemn, ctitorit de Matei Basarab și desâvârșit de Șerban 
Cantacuzino, cel care a editat prima traducere românească a de zidurile oraşelor 
Bibliei, dar car a fost și cuscrul lui Dimitrie Cantemir bisericile ortodoxe 


CODUL DE LA VORONEŢ 25 


româneşti pierd din măreție, frumuseţe și taină. Ca să ne 
poată da toată bogăţia lor spirituală de ele trebuie să te 
apropii venind de departe, măcar atâta cât ne permite bise- 
rica Kretzulescu din Bucureşti. În același timp apropierea 
de biserică nu trebuie să-l domine şi să-l umilească pe om, 
ci să-i înlesnească urcușul, să-l apropie cât mai mult de 
Dumnezeu. Frumuseţea bisericilor vechi românești a fost 
special dăruită cu podoaba naturii, cu muntele și valea, cu 
râul şi pâraiele sale (cât de fantastic se oglindește Cozia în 
apele Oltului), cu cerul şi stelele, dar și cu drumul lung ce 
duce spre biserică. La cea mănăstire trebuie să ajungi, dru- 
mul însuşi este la români asceză, purificare şi spovedanie, 
prin acel drum ascetic biserica devine spaţiu sacru prin ex- 
celenţă, dar, cum spuneam mai sus, nu unul dominator, ci 
apropietor de Dumnezeu, Atotţiitorul. Așa „pricepe omul 
că nu este departe de Dumnezeu” (Neagoe Basarab, 1521). 
Chiar dacă „bisericile de lemn din Transilvania, ale căror 
turle înalte şi ascuţite amintesc de marile catedrale ale 
Evului Mediu” şi ne „obligă la evocarea unor legături cu 
arhitectura gotică de oraş”, spune în alt loc Valeriu Anania 
(op. cit. p. 84), atunci când punem în lumină arhitectura 
veche românească trebuie, mai spune tot el, să urmăm și 
pe Vasile Drăguţ şi să conchidem „că la elaborarea lor au 
participat alte forţe creatoare și că ele au exprimat cu totul 
alte aspirații”. Aceste forţe au însă dimensiune mistică 
(„liturgică”, spune Mircea Eliade) și anume despre ele ne 
vorbeşte şi balada „Meşterul Manole”, şi cea despre cioba- 
nul care îi arată lui Negru Vodă drumul spre vechiul „zid 
părăsit şi neisprăvit”, dar şi multe alte cântece bărrânești 
româneşti (cum ar fi „Vidra”, „Toma Alimoş”, „Balaorul”, 
„Chira”, „Corbea”, „Iordachi al Lupului” etc). 


Aşadar, ce „aspiraţii” a „exprimat”, la origini, arhitec- 
3 P 5 a 
turakalokamistică românească din Evul Mediu? În primul 

rând faptul că există un „Cosmos liturgic” împreună/ 
alături cu cel fizic prin care există mântuire pentru toţi. 
Drumul spre acel Cosmos, parte, ca și cel fizic, al Atotţii- 
torului, se realizează prin urcușul ascetic. Celui care urcă 
pe un asemenea drum i se dăruie harul divin, spre acela 
coboară Dumnezeu în prag, pe prispă (cum accentuează 
Bartolomeu Anania), în pridvor, în biserica. Drumul spre 
frumosul loc/locaş unde se întâmpla această taină devine 
astfel un fel de purgatoriu pământesc. Pe fresca din pridvo- 
rul Bisericii Domnești de la Curtea de Argeș, realizată în 
timpul lui Nicolae Alexandru Voievod, fiul lui Basarabă 
I, „Isus nu este nici judecător, nici Împărat, nici Arhiereu, 
ci Pantocrator — Atotţiitorul —, al cărui tron este însăşi ce- 
tatea pe care voivodul i—o închină” (op. cit., p. 25, Foto 11). 
Închinarea cetăţii construite arhitectonic şi transforma- 
rea ei în tron al Arotţiitorului ni se pare un moment cu 
totul și cu totul aparte al vechii spiritualități românești. 
Şi scaunul apostolului Luca din vestita miniatură a lui 
Gavriil Uric reprezintă un cosmos arhitectonic românesc. 
De-a dreptul uluitoare este și construcţia arhitectonică 
pe care se sprijină picioarele lui Iisus în tabloul votiv de la 
Voroneţ — o superbă cupolă ce stă pe trei arcuri aproape 
identice cu cele din cetatea de tip tron din Deisis-ul din 
pridvorul Bisericii Domnești de la Curtea de Argeş. Mo- 
tivul poate fi urmărit şi în scena votivă de la Humor, și 
în multe alte adevărate simfonii arhitectonice pictate de 
cei mai vechi pictorii români. Cum au apărut aceste cos- 
mosuri arhitectonice în pictura din timpul începuturilor 
principatelor românești, formate din comunităţi agrare 
analfabete? Cum au putut primii domnitori, despre care 
nu avem dovezi că ar fi călătorit prin Grecia sau Italia și 
care mai erau (se spune) şi analfabeți, să ctitorească zidi- 
rea unor asemenea cosmosuri? Un răspuns s-ar putea să-l 

aflăm cercetând cu atenţie și primele biserici de piatră ale 
românilor, dar și reprezentarea lor plastică, tăinuită în 
altar, undeva pe boltă, sau în elementele „decorative” ale 
frescelor. Celălalt, pentru care ştiinţa nu are metodă, va 
trebui să-l lăsăm în pacea lui, la fel de veche ca și apariţia 
paradoxală a omului pe pământ. 


Dar în ce condiţii geo-politice, religioase, economi- 
ce se punea problema mântuirii omului în Evul Mediu 
românesc? Desigur, în condiţiile vieţii păcătoase a omului, 
a egocentrismului lui exagerat, a violenţei, ignoranței, ne- 
saţului de mărire pământească şi, în ultimă instanţă, în 
cele ale posibilității dispariţiei tuturor oamenilor (din ace- 
iaşi comunitate, țară, sau de pe tot pământul). Invaziile 
nomade din Evul Mediu, venite peste spaţiul carpato-du- 
nărean în valuri uriașe (ale hunilor, slavilor, turanicilor, tă- 
taro- mongolilor, turcilor), urmate tot în valuri, de ciume, 
holere sau lăcuste (mai straşnice decât invazia oamenilor), 
apoi căderea Constantinopolului la 1453, toate astea 
au accentuat în acele vremi, anume în spaţiul Carpatic 
(danubian, tisian, nistrean), inevitabilitatea răului care 
ţinteşte anihilarea totală a fenomenului uman. Arhetipul 
sfârşitului Lumii, venit peste sireacul om şi ca invazie a 
răului universal, şi ca pedeapsă pentru păcatele omului, 
nu e nou, așadar, în spaţiul carpato-dunărean, sedentar, 
casnic și rustic, cum îl definea Alecu Russo și cum îl cer- 
ceta anume religios Mircea Eliade după cel de al II-lea 
război mondial. Zidurile vechi, neisprăvite sau părăsite, 
pe care le caută legendarul Negru Vodă, păstrează în lă- 
tratul îngrozitor al câinilor („și latră-a pustiu, și urlă-a 
morțiu”) şi încercarea omului cu distrugerea universală, şi 
pedeapsa lui pentru faptul că nu i s-a împotrivit. Vechile 
monastiri românești, deși împrumutate (şi ca esenţă sacră, 
şi ca model arhitectonic) din Bizanţ, ne-au lăsat arhivat în 

vechea arhitectură și 
pictură românească 
un model anume de 
împotrivire contra 
distrugerii care vine 
oricum: frumosul 
şi misticul, ambele 
generatoare în su- 
fletul omenesc şi de 
evlavie pentru cel ce 


Foto6. Biserica Precista din Bacău, ctitorită de Alexandru ful se roagă (contopită 
luiŞtefancel Mare esteomamentată cu grupuride 9 ocniţe 


în Mioriţa cu li- 
turghia cosmică), şi 
împuternicire pentru cel care luptă cu răul (ca în „Toma 
Alimoş”). „Teroarea istoriei”, privită dinspre datele acestei 
arhive arhitectonice kalokamistice, chiar dacă reprezintă 
răul ce vine oricum, devine la români generatoare de urcuş 
transcendental, atât de necesar noilor perspective umane. 


Frumuseţea mistică a bisericilor medievale româ- 
neșşti, lipite şi de natură, şi de tragismul inevitabil al venirii 
răului, lasă sufletului omenesc și eroismul necesar perpe- 
tuării fiinţării spirituale prin fiinţa biologică, şi partea de 
mântuire necesară veşniciei pentru a menţine în echilibru 
stabil toată Creaţia. Și fiindcă și cei mai vechi decât ro- 
mânii din Evul Mediu, casnici şi ei, sedentari şi rustici, au 
stat tot pe aceste meleaguri și s-au confruntat cu aceleași 
posibilităţii ale sfârşitului lumii, era normal ca în toate 
cele trei zone medievale de locuire românească (ce treime 
o mai fi şi asta, Ardealul, Moldova şi Ţara Românească?) 
construirea noilor locaşe de cult să se facă pe temelii sa- 
cre străvechi, dacice şi protodacice, cucuteniene și proto- 
cucuteniene. Templele neolitice de la Parţa, Căscioarele 
sau Vădastra, dar şi vetrele sacre mult mai vechi, paleoli- 

tice, ba chiar și cele musteriene, de la Ripiceni-Izvor sau 
Buzdujeni, demonstrează continuitatea acestei relaţii 
sacro-arhitectonice a omului muritor, pus în „încerca- 
rea” (Dumitru Stăniloae) temporalității, cu drumul spre 
dincolo ce trece prin construitul frumos și mistic, şi, 
mai ales, cu acel dincolo tainic ce păstrează în echilibru 
şi întregul Univers, şi viaţa spirituală în acest Univers, 
şi setea veșniciei de temporalitate (vezi „Luceafărul” lui 
Eminescu). Faptul că sunt lipite frumos de natură (chiar 
redactate de natură, adică de munţii cărunţi, de râul din 
vale, de sara pe deal, de stele făclii) reprezintă urma su- 
fletului românesc pe pământ, acele pietricele despre care 
ne spune povestea că trebuie să le lăsăm temeinic în urma 
noastră ca să regăsim drumul înapoi, spre lumina cea lină 
a începutului. 


În trecutul deja ianuarie-februarie a anului 2007 la 
Davos, apoi şi la Paris, s-au dat mai multe scenarii cli- 
matice apocaliptice. După încălzirea globală va veni fri- 
gul global, care poate distruge aproape tot ce este viu pe 
pământ. Tot în aceste zile canalele de televiziune, dar mai 
ales globalizatorul : 
Science TV, transmit 
oamenilor, din abun- 
dență, şi alte scenarii 
ale sfârşitului lumii, 
cum ar fi ciocnirea 
Pământului cu un 
asteroid uriaş, intra- 
rea lui într-o gaură 
neagră sau într-un 
gama-vârtej cosmic, 


H iii Foto 7. Maica Domnului, pictura mistică a bisericii 
răcirea Soarelui și, Voroneţului din timpul ultimei părţi a domniei lui Ștefan 
în fine, sfârșitul cel Mare. 

inevitabil al Universului prin destrămarea lui. Câteva zeci 
de ziarişti şi oameni de ştiinţă (acces spre ochiul camerei 
de luat vederi este strict limitat) năucesc miliardele de 
oameni cu aceste scenarii cumplite, adăugând uneori, la 
finalul emisiunilor, că, desigur, umanitatea nu trebuie să- 
şi piardă cumpătul fiindcă „știința va căuta și va descoperi 
căi de salvare”. Toate scenariile științifice ale viitorului 
vorbesc numai despre distrugere şi sfârșitul inevitabil al 
omului, în fond despre biruinţa răului asupra spirituali- 
tăţii universale. Nici unul din acești propovăduitori şti- 
inţifici ai distrugerii cosmice nu observă frumosul mistic 
depozitat în construcţiile primordiale ale omului. Nici 
unul din aceste scenarii nu îl ia în calcul pe Dumnezeu. 
Nici unul din acești pretinși savanţi nu vorbesc despre fap- 
tul că ştiinţa nu poate pune problema înţelegerii logice a 
infinitului şi a veşnicici, a relaţiei dintre creat şi necreat, 
dintre finit şi infinit, dintre temporalitate şi veșnicie. 


Acest Cosmos este astfel zidit încât relaţia dintre om 
şi Dumnezeu să fie simțită tainic şi pe munte (pe mun- 
tele Sinai), dar şi într-o frumoasă construcţie omeneas- 
că. Frumosul şi misticul, depozitat de sufletul românesc 
în bisericile din cumplitul Ev Mediu, face parte din mila 
universală care nu va scoate omul din ființare, deci și din 
ecuaţia de kalokamistikos, atât de îndumnezeitoare. Dar 
această ecuaţie cutremurător de frumoasă, oricât de mult 
s-ar strădui oamenii de ştiinţă, nu poate avea soluţii lo- 
gice. Anume acest mister îl exprimă frumos și mistic, cu 
demnitate şi profesionalism, arhitectura cea veche a popo- 
rului român. Azi drumul spre ea este mai mult al viitoru- 
lui decât al trecutului în care a fost concepută. 

COMPLEXUL MONASTIC 
RUPESTRU DE LA ȚIPOVA, URIAŞ TEMPLU SOLAR ŞI 
OBSERVATOR ASTRONOMIC AL ANTICHITĂȚII 


Motto: 

„Schitul Țipova are o bibliotecă 

bogată în cărți românești din veacurile XVII-XVIII, 
iar obștea este compusă din 16 călugări, 

toți români” 

Zamfir Rally Arbore, 


Basarabia în secolul XIX, București, 1898 


1. Considerații preliminare 

A 

mpăratulbizantin Constantine Porphyrogenitus scria 

în anul 950 [1], despre existența a şase orașe părăsite 

pe malul drept al Nistrului, informatorii lui, inclusiv 
cei pecenegi, comunicând de biserici şi cruci vechi, dis- 
truse, realizate „în vechime din piatră poroasă”. Ştiinţa 
arheologică confirmă şi informaţia Porphyrogenitului, 
care așeza hotarele imperiului bizantin pe Nistru în acea 
„vechime” (este vorba, probabil, de vechimea iconoclastă, 
susține părintele protoiereu Petru Buburuz, fiindcă urme- 
le adoratorilor icoanelor, izgoniți din Constantinopol, se 
văd şi acum în complexele monastice de pe Nistru), dar 

şi harta lui Ptolomeu, mai veche cu vreo 700 de ani. Pe 
tot întinsul Nistrului, de la Hotin şi până la mare, s-au 
descoperit mari dave getice, cea de la Saharna, cu excep- 
ţionale artefacte, datând din secolul XI B.C [2], iar în 
apropierea lor şi complexe monastice rupestre, majoritatea 
cu vechime precreştină. Și mai interesant este că pentru 
timpurile descrise de împăratul bizantin, dar și pentru 
cele care au urmat până la formarea principatelor româ- 
neşti, locuirea sedentarilor daco-vlahi în zona Nistrului 
de Sus și de Mijloc a fost deosebit de intensă. La Alcedar, 
Echimăuţi, dar şi în alte părţi, pe malul drept al Nistrului, 
în imediata apropiere a complexelor monastice rupestre de 
pe Nistru, s-au descoperit şi cercetat mari spaţii de locuire 
sedentară, unele apărate cu valuri de piatră și pământ, da- 
tând din secolele X-XIII și făcând parte din vechile cul- 
turi protoromâneşti Costişa-Botoşana-Hansca şi Dridu 
[3,4]. Arheologul Ilie Borziac, vorbind la acest simpozion, 
a menţionat că majoritatea absolută a davelor getice nis- 
trene stau deasupra complexelor rupestre din stânca 
Nistrului, fapt care sugerează, în opinia sa, că germenii 
acestor complexe au fost construiți de geto-daci şi că 
unele din actualele chilii ale schivnicilor ortodocşi au fost 
la origine sarcofage ale unor înalți demnitari geto-daci 
(un asemenea sarcofag a și fost cercetat de noi la Țipova). 
Urmând logica lui, dar şi faptul că în cetăţuile sedentarilor 
nistreni din Evul Mediu timpuriu s-au descoperit multe 
simboluri paleocrestine, se poate presupune că schivnicii 
creştini s-au nevoit în complexele monastice nistrene de 
pe malul drept al Nistrului înainte de venirea lui Atilla în 
Europa de Sud-Est. Arhitectul Eugen Bâzgu, restaurator 
şi cercetător al complexelor monastice nistrene, estimea- 
ză numărul aproximativ al chiilor din cele 45 de com- 

plexe la aproximativ 40.000 [5]. O cercetare importantă 
a resurselor documentare privind complexul monastic 
ortodox de la Țipova, obiectul cercetării noastre, denumit 
şi mănăstirea de la Horodişte, a realizat cercetătorul Ser- 
gius Ciocanu [6]. Așadar, cercetarea arheologică şi docu- 
mentele istorice demonstrează că anume malul drept al 
Nistrului a fost pe tot parcursul ultimilor trei mii de ani 
un important hotar și al geților, şi al poporului român, și 
al creştinătăţii şi că nenumăratele invazii ale migratorilor 
dinspre Câmpia Rusă în majoritatea cazurilor l-au ocolit 
şi nu l-au anihilat niciodată. 


Complexul monastic rupestru de la Țipova (pentru 
comoditate noi vom folosi denumirea lui actuală, utilizată 
şi în decizia guvernului RM despre conservarea și utiliza- 
rea eficientă a rezervațiilor peisagistice Saharna și 'Țipova 
[7]), pe care le-am cercetat în anul 2007 de la echinocțiul 
de primăvară până la cel de toamnă, face parte anume din 
aceste vestigii carpato-nistrene foarte vechi și reprezintă, 
după opinia noastră, modele exemplare de continuitate ge- 
to-dacică în spaţiul românesc timpuriu, ba chiar și modele 
de trecere non-violentă și non-politică de la monoteismul 
dacic la cel creştin, așa cum susţine și Mihail Sadoveanu în 
„Creanga de aur” (de altfel anume continuitatea religioasă 
monoteistă a dacilor în monoteismul creștin-ortodox al 
românilor măsoară cel mai perfect vechimea primordială 
a poporului român în spaţiul său de geneză). 


Început în timpuri imemorabile în stânca de calcar a 
Nistrului, complexul monastic rupestru de la Ţipova, un 
adevărat Athos românesc, se află în imediata apropiere aim- 
portantei dave getice de la Horodişte (figura rectangulară 
de pe Foto 1). Cu părere de bine această davă, înconjurată 

Foto 1. Harta zonei complexului monastic rupestru de la Țipova, pe malul Nistrului, cu dava 
geto-dacică de la Horodiște (figura romboidală), Sihăstria ascunsă în stânca de la nord de satul Țipova 

(punctul) și mănăstirea „Adormirii Maicii Domnului” săpată în stânca de calcar a Nistrului (linia) 
din toate părţile de prăpăstiile unor defileuri săpate în 
calcar de micii afluenţi ai Nistrului, este puţin cercetată. 
Nădejdea noastră este că viitorii cercetători, dotați cu me- 
tode și instrumente performante, detaşaţi şi de ideologia 
comunistă, vor putea să cerceteze situl Horodişte (unde se 
află, cu certitudine, şi importante vestigii medievale) mult 
mai bine decât înaintașii lor. În partea sud-vestică acest 
vechi și important oraș getic (după opinia noastră) avea o 
cetățuie, și tot acolo, unde prăpastia era lipsă, a fost ridicat 
un impunător val de apărare care continuă pe tot perime- 
trul străvechii localități. Distanţa dintre această davă și 
complexul monastic rupestru este aproximativ 2340 m. 
Drumul prin defileu între cetate și complexul rupestru 
este de o mare frumuseţe în orice anotimp datorită relie- 
fului calcaros, prezenţei multor cascade fermecătoare, dar 
şi a unor chilii tăinuite, vechi tăieturi a pietrei în locuri 

fără acces, şi chiar a unor misterioase „beciuri fără capăt”, 
aşa cum susţin localnicii (care ar putea fi, după opinia 
noastră, şi căi de refugiu ale apărătorilor cetăţii). 


Complexul monastic rupestru actual este protejat de 
stat, dar lipsa resurselor financiare și a unei relaţii efici- 
ente între stat și conducerea actuală a mănăstirii 'Țipova 
contribuie la distrugerea naturală și antropică, şi chiar de- 
vastarea lui de către turiştii care vin aici în număr foarte 
mare, atraşi mai ales de presupusele calităţi terapeutice și 
energetice al locului, denumit, din cauza asemănării stân- 
cii Țipova cu un leu (Foto 7), şi „Sfinxul de pe Nistru”. 
Arheologii și arhitecţii restauratori au numărat peste 11 
etaje de locuire în diferite timpuri, cel mai important fiind 
etajul de jos, central, format din trei complexe, cel foarte 
vechi, probabil dacic, apoi cel vechi, cu bisericile Sfântul 
Nicolae, Sfânta Treime, Înălțarea Sfintei Cruci etc, distrus 
aproape total, şi cel nou, cu biserica „Adormirii Maicii 
Domnului”, datat, după pisania ultimei reconstrucţii, cu 
anul 1765. Pisania cu referire la reconstrucția din acel an 
a existat la Ţipova până la ocuparea Basarabiei de către 
Rusia Ţaristă, fiind apoi dezlipită de pe perete în 1835 şi 


Foto 2. (stânga) Vedere spre complexul monastic Țipova de pe malul trasnistrean al 
Nistrului, din comuna Popenki (Popăuţi). 


Foto 3. (dreapta) Vedere a complexului monastic Țipova, inclusiv a terasei centrale, de 
pe unul din vârfurile cele mai înalte din apropiere. 

trimisă Eparhiei Basarabiei [6]. Unele surse susțin, însă, 
că pisania, scrisă cu litere roşii şi negre pe peretele prosco- 
midiei, a fost trimisă la mănăstirea Zografu din muntele 
Athos, de care Țipova era dependentă și care, după cum se 
ştie, a fost ctitorită de Ştefan cel Mare și Sfânt. 


Fiind limitați în timp şi spaţiu editorial, vom prezenta 
în comunicarea actuală doar câteva din rezultatele cerce- 
tărilor noastre, începute la 21 martie a.c. din iniţiativa 
domnului Anatol Plugaru, ctitorul mănăstirii „Adormirii 
maicii Domnului”, participant activ la toate cercetările 
noastre. Anume în acea zi, determinând orientarea spaţia- 
lă a complexului nou (datat cu anul 1765) noi am observat 
că el are o poziţie excepţională faţă de nordul geografic și 
este orientat perpendicular pe direcţia 45 grade Nord- 
Est, adică, previzibil atunci, spre răsăritul de soare la 
Solstiţiul de vară. În aceeași zi am cercetat în colțul pe- 
retelui estic al proscomidiei bisericii „Adormirea Maicii 
Domnului” o gaură semi-elipsoidală orientată exact spre 
Est, fapt care ne-a permis să presupunem că întregul 
complex, și în mod special biserica „Adormirii Maicii 
Domnului”, este orientat și spre echinocțiu (așa cum, de 
altfel, este canonic pentru bisericile ortodoxe, primele 
raze ale soarelui la echinocţiu trebuind să cadă exact pe 
prestolul din altarul bisericii). Am luat atunci decizia să 
cercetăm fundamental complexul şi să ne pregătim pentru 
o cercetare multidisciplinară a evenimentului solstiţial de 
la 21 iunie și cel echinocţial de la 23 septembrie, pentru a 
confirma ipotezele noastre. 


În foto 4 şi 5 prezentăm două vederi ale complexului 
monastic rupestru „Adormirea Maicii Domnului”, una 
(5) din perioada distrugerii aproape totale (mănăstirea a 
fost închisă de bolşevici în 1949, prima din Basarabia care 
a avut această soartă, fiind în 1944 bombardată cu tunu- 

rile de sovietici dinspre Trasnistria) şi alta (4) din perioada 
actuală, după reconstrucţiile începute de Anatol Plugaru 
în baza proiectului arhitectului Eugen Bâzgu. Amintim 
aici că unul din ultimii călugări ai mănăstirii nu a vrut 
s-o părăsească după distrugere şi a fost găsit mort pe scă- 
rile de piatră ale complexului în iarna anului 1952. În anii 
1988-1990, sub pretextul sanitarizării chiliilor pentru o 
eventuală reconstrucţie, un grup de răufăcători din care 
au făcut parte şi arheologi de la Sankt-Petersburg, şi ac- 
tuali lideri ai partidului comunist din RM, au distrus nu- 
meroase straturi culturale, au răzuit pereţii pe care erau 
incrustate inscripţii vechi, formule matematice și figuri 
geometrice, au făcut săpături arheologice ne-autorizate, 
iar artefactele şi scheletele descoperite au fost duse în lo- 
curi necunoscute. 


Este important să arătăm aici că zona centrală a 
complexului monastic actual a fost terasată deosebit de 
ingenios în două nivele într-o vechime încă necunoscută, 
şi că există speranţa că straturile culturale ascunse în cei 
3—4 metri de terasă vor permite să se facă datarea ştiinţi- 


Foto 4. Mănăstirea „Adormirii Maicii Domnului”, 21 martie 2007, după începutul unei noi 
reconstrucţii. Atragem atenţia asupra celor două nivele de terasare, realizate în vechime. Vedere de pe 
terasa inferioară. 


Foto 5. Toamna 1963, aceeași mănăstire în faza celor mai mari distrugeri, când i-au fost smulse 
până și ușile și ferestrele. Vedere de pe terasa superioară. 

fică a fazelor de construcţie a complexului și să se refacă și 
fazele de construcţie și destinaţia lui cât mai precisă. 


Cercetând cele două terase, noi am observat că in- 
trarea principală în complex este de fapt o poartă solară, 
orientată 45 grade nord-est, care delimitează exact cele 
două nivele, unul inferior, pe care s-ar fi aflat până în 
1949 dependenţele mănăstirii, şi altul superior, cu intra- 
rea în incinta sacră. Diferenţa de nivel dintre cele două te- 
rase, marcată special şi cu două scări, perpendiculare una 
pe alta, este de 180 cm. Distanţa dintre zidurile scării în 
partea de jos este de apox. 270 cm. Scara ce unește cele 
două terase are lățimea de aprox. 150 cm. Această scară 
este lipită de zidul superior, zid care are lungimea de exact 
360 cm. Măsurând scara principală de la intrarea în incin- 
ta sacră, orientată și ea exact 45 grade nord-est, am aflat 
că are lăţimea tot de 270 de cm, iar lățimea scării pe care 
în vechime se putea urca spre biserică este de 150 cm. Mai 
remarcăm aici că în vechime această scară era ascunsă de 
ochii celor care navigau pe Nistru sau cercetau mănăstirea 
de pe celălalt mal, urcarea spre biserică realizându-se pe 
aceiași scară, dar care începea, însă, de la etajul inferior 
al complexului. Doar la mari sărbători, atunci când, aşa 
cum povestesc bătrânii, „la mănăstire venea lume de pe 
lume” (drumurile ce urcă dinspre Nistru la mănăstire sunt 
întărite cu ziduri de piatră și par adevărate căi sacre, după 
cum se mai poate observa în foto 2) era posibilă intrarea pe 
scările principale, dar, tot atunci, se închidea accesul spre 
subteran, mascându-se această intrare cu un podeţ de 
lemn. Bătrânii locului afirmă că și în perioada interbeli- 
că monahii de la schitul din stâncă nu permiteau intrarea 
laicilor în schit, iar când erau strigaţi de vreun intrus ieşea 
unul din ei și scria la pomelnic sau primea darurile aduse 

schitului. Tot ei susţin că tot avutul mănăstirii, inclusiv 
catapeteasma cea veche, icoanele și biblioteca (Zamfir 
Rally Arbore scria la sfârşitul secolului XIX că la Țipova 
exista o mare bibliotecă de carte religioasă românească, 
[16]) au fost ascunse de ultimii călugări în catacombele 
Ţipovei, zidite apoi în așa fel ca să nu poată fi găsite de 
răuvoitori (la fel închizându-se şi sursele de apă). 


Acum să observăm că măsurarea dimensiunile unor 
importante zidiri ale complexului rupestru de la 'Țipova 
efectuate de noi ne-au dat numere care sunt multipli ai 
lui 3, fapt care ne-a determinat să afirmăm că unitatea de 
măsură a lungimii folosită de vechii zidari ai Ţipovei a fost 
piciorul egiptean (1 picior egiptean = 30 centimetri). Deci, 
există cel puţin o legătură metrică între Țipova şi spaţiul 
egipteano-mediteranian şi noi ne-am întrebat, chiar la 
începutul cercetărilor, dacă nu cumva zidarii Țipovei cu- 
noșteau întregul complex de cunoștințe sacre, ştiinţifice, 
cosmogonice din perioada Egiptului, Sumerului şi Greciei 
Antice (aşa cum, de altfel, le cunoșteau și dacii montani 
din zona cetăților ardelene) şi dacă, nu cumva, primele zi- 
diri au fost realizate aici încă în perioada de înflorire a ci- 
vilizaţiilor mediteraniene. Faptul că Nistrul era navigabil 
în acea perioadă, că urcând pe el în sus navele grecești, și 
nu numai, puteau să se ridice uşor până aproape de Lvov 
(în vremea domniei lui Burebista clima era cu aproximativ 
30% mai umedă, deci şi Nistrul, susţinut și de meandrele 
şi bălțile sale și a afluenților, avea un debit mai puternic, 
adică în inima Europei, de unde caravanele de mărfuri 
puteau ajunge practic în toată Europa Centrală, Nordică 
şi Estică, fapt folosit în Evul Mediu timpuriu și de varegi, 
pentru al doilea drum al lor „din varegi la greci”) De altfel, 
din punct de vedere al accesului spre zonele strategice ale 

Foto 6. (stânga) Tăietură dreptunghiulară care indică cu precizie Nordul și Estul 
(Echinocţiul) geografic, cercetată de noi la 21 martie, 2007, și realizată de cei vechi pe palierul 
superior al complexului, exact deasupra celei mai enigmatice construcţii din complexul vechi. 


Foto 7. (dreapta) Așa numitul Sfinx de la Țipova, văzut de pe scara, recent reconstruită, 
care duce spre biserica și mănăstirea din deal, de pe teritoriul satului Țipova, construită după 
anul 1812. 


Europei antice şi medievale, Nistrul era mult mai valoros 
decât Dunărea, permiţând schimburi comerciale foarte 
importante între aceste zone și cele ale Răsăritului și Me- 
diteranei. Chiar şi Romanii puteau ajunge fără probleme 
în Europa Centrală, Nordică şi Estică urmând cursul 
Nistrului, fapt confirmat și de mulţimea artefactelor me- 
diteraniene descoperite de arheologi. Nu e de mirare că în 
stânca Nistrului, încă din cele mai vechi timpuri, inclusiv 
din timpul războaielor troiene, dar în preajma davelor ge- 
to—dacice, strămoşii noștri au construit complexe monas- 
tice în care erau adunate și arhivate și cunoștințele celor 
vechi. Cercetarea sanctuarelor dacice din zona centrală a 
Ardealului, orientarea lor cosmogonică, complexitatea nu- 
merologică, geometrismul lor cosmogonic ne-au permis 
să observăm [11] că și zidurile Țipovei respectă algoritmul 
geto-dacic, bazat și pe cunoştinţele cele mai importante 
ale antichităţii şi că, în mod încă ne-elucidat, aceste cu- 
noștinţe au trecut în arsenalul primilor schivnici creştini 
așezați pe Nistru. 

Totla21 martie 2007 noi am descoperit o tăietură cos- 
mogonică foarte importantă realizată cândva în vechime 
în unghi drept pe palierul superior al Țipovei, la 33 me- 
tri sud-est de scara aşa numitului „butoi”. Acest unghi 
drept (foto 6) ne dă cheia cercetării multidisciplinare a 
Ţipovei, fiindcă ea orientează antropic, ştiinţific, dar şi 
sacru, întregul complex al Țipovei spre Nordul Geografic 
şi Ceresc, spre Solstiţii şi Echinocţii, şi ne-a permis să 
răspundem și ştiinţific, și religios la multe din întrebările 
care au apărut în timpul cercetării. Repetăm că în această 
comunicare, noi prezentăm doar rezultatele principale ale 
cercetării, toate celelalte date doveditoare ale ipotezelor 
noastre prezentându-se în cartea pe care, dacă se vor găsi 
sponsori, o vom edita în timpul apropiat. 


Stadiul cercetărilor comunicate în cartea noastră „În- 
trebarea cu privire la paleoinformatică” [8], cât și cercetă- 
rile ulterioare ale complexelor numerologice utilizate de 
Ştefan cel Mare și Sfânt pentru a ornamenta cu ocniţe și 
firide bisericile construite, dar şi orientarea lor spre Sol- 
stițiul de vară [14], ne-au permis să observăm la Țipova 
matricea primordială 7&9, cercetată de noi pe artefacte 
paleolitice şi neolitice, incizate cu serii numerice, descope- 
rite în toată Europa paleolitică şi neolitică. Astfel, la Ţipo- 
va se pot observa 7 trepte ale scării principale construite pe 
o lăţime de 9 picioare egiptene, 7 petale ale florii desenate 
pe podul altarului deasupra prestolului, 9 petale ale ace- 
leiași flori pe doar o jumătate de circumferință, pe podul 
naosului, deasupra Uşilor Împărărești ale bisericii „Ador- 
mirea Maicii Domnului”, o floare cu 16 petale (7+9=16) 
în jurul cupolei scobite la mijlocul naosului, și o floare cu 
33 petale (veacul lui Iisus Hristos) la limita dintre naos şi 

Foto 8. (stânga) Cele 7 trepte ale scării principale de la Jipova, cu lățimea de 270 cm, adică 9 
picioare egiptene. 


Foto 9. (dreapta) Floare cu șapte petale din altarul Bisericii rupestre „Adormirea Maicii 

Domnului”, care are în interior Ochiul Triunghiular al Domnului. Floare este înconjurată cu un adevărat 
evantai de pentagrame, și ele deosebit de importante pentru descifrarea informației arhivate la Jipova 
(fiindcă apar spectaculos în centrul stemei lui Ștefan cel Mare și Sfânt). 

pronaos (marcat cu două coloane splendide cu opt laturi). 
Apariția monumentală a matricei numerologice 7&9, 
inclusiv în forma 7+9=16 și în cea de 16x2=32 şi 32+1=33 
într-o construcție despre care avem mărturie scrisă că s-a 
realizat în anul 1765, confirmată şi de straturile de var şi 
lut (cercetate de noi şi cu metode fizico-chimice), pune cu 
totul altfel întrebarea cu privire la cunoștințele pe care le 
arhivau monahii și monahinele (aşa demonstrează pisania 
de la 1765) în mănăstirile din Evul Mediu românesc și încă 
la hotarul cel mai vulnerabil al neamului nostru. Accentu- 
ăm aici că mai ales faptul interpretării Nistrului ca hotar 
european al sedentarilor carpato-dunăreni şi nistreni, dar 
şi ca o magistrală de informaţie (de comunicaţie) a Anti- 
chităţii şi Evului Mediu, justifică prezenţa acestor citadele 
de cunoştinţe universale în acele locuri. Și tot prezenţa lor 
ne permite să explicăm științific (cu măsura de rigoare a 
misticismului fără de care ortodoxia nici nu poate fi în- 

ţeleasă) şi apariția monumentală a davelor geto-dacice pe 
stâncile de calcar ale Nistrului, și arhivarea anume în aceste 
locuri a cunoștințelor ce au permis arhitecţilor şi pictorilor 
lui Petru Mușat, Alexandru cel Bun și mai ales, Ştefan cel 
Mare şi Sfânt, să realizeze construcțiile măreţe care sunt 
actualmente una din podoabele cele mai importante ale 
neamului românesc și ale întregii omeniri [15]. 


Informăm aici pentru justificarea celor spuse mai sus 
că noi am cercetat biserica Sfântului Nicolae Domnesc din 
centrul Iașului, construită de Ștefan cel Mare (1491), unde 
am descoperit că este ornată în partea exterioară a roton- 
dei altarului cu 9 ocniţe, iar în partea laterală a naosului, 
cu 7. Şi Precista din Bacău are zidite în exterior aceste 
minuni sacre numerologice, pe care le-am descoperit la 
Ţipova. Faptul că aceste cunoștințe erau ştiute şi arhiva- 
te în centrele monastice medievale româneşti (de pildă în 
mica biserică a schitului Hadâmbu) pune cu totul altfel și 
întrebarea cu privirea la creștinarea geto-dacilor, şi apari- 
ţia magnifică a centrelor monastice românești medievale, 

Foto 10, 11. Scările solare de la Țipova, așezate în partea superioară perpendicular una pe 

alta, iar în cea inferioară orientate spre punctul Echinocţiului. Diferenţa de nivel — 6 picioare egip- 
tene, distanţa dintre cele două ziduri, 7 picioare egiptene, lăţimea zidurilor — 12 picioare egiptene, 
lăţimea scării care unește cele două terase — 5 picioare egiptene. 

Foto 12. 21 iunie 2007. Soarele răsare la solstițiul de vară exact pe linia zidului inferior al Porții 
Soarelui de la Țipova, lung de 12 picioare egiptene. 


inclusiv a excepționalei arhitecturi sacre medievale româ- 
neşti, frumoase şi mistice după opinia noastră [9], odată 
cu fondarea principatelor române imediat după retrage- 
rea mongolă din spaţiul carpato-dunărean şi nistrean 
(de către miticii Basarabi şi Muşatini, și ei urmași al unor 
Negri-Vodă de neam caraulaghic, cum spuneau scribii 
persani ai mongolilor [10]). 

2. 21 lunie, 2007. Solstițiul de vară zidit la Ţipova 


e parcursului cercetărilor efectuate la Țipova, am 

avut ocazia să observăm de mai multe ori cerul 

înstelat. Lipsit totalmente (din cauza înălțimii 
stâncii) de zona apuseană și sudică acest cer oferă posibi- 
litatea cercetătorului să urmărească în voie constelațiile 
ce se rotesc în jurul Polului Nordic Ceresc, actualmente 
localizat lângă Steaua Polară din constelația Carului Mare, 
cum ar fi Carul Mare, Carul Mic, Dragonul, Casiopeea, 
alte constelații ce se rotesc în jurul Polului Nord Ceresc. 
Toată mișcarea anotimpurilor, toate migrațiile planetelor 
ce răsar la orizontul perfect al Ţipovei (datorită câmpiei 
trasnistrene) pe cerul nordului şi al răsăritului, mişcarea 
cu adevărat sacră a Căii Lactee, dar, cum spuneam, mai 
ales fenomenele de la orizont, unde răsare şi Soarele, şi 
Luna, și planetele transformă complexul monastic de la 
Ţipova într-un observator astronomic perfect, poate 
unul din cele mai perfecte din toată lumea. Apariţia lu- 
minii electrice în satul de peste Nistru, denumit Popenki, 
adică Popăuţi, încurcă uneori cercetării, după cum și zgo- 
motele vieţii de acolo (maşinile, tractoarele, câinii, vacile, 
pescuitul, scăldatul) s-ar putea să încurce unei profunde 
meditații a celor care s-ar retrage la Țipova pentru apro- 
pierea isihastă de Dumnezeu. Minunile observate de noi 
la Țipova pe cerul înstelat necesită încă cercetări temei- 
nice și, mai ales, sistematice. Nu poţi afla cunoștințele 
celor vechi despre Cerul Înstelat, locul acelor cunoștințe 
în viaţa lor de asceţi, de monahi și monahine, sau de mi- 
reni, doar în urma unor cercetări ocazionale (un centru de 
cercetare necontenită a fenomenelor cerești se impune la 
Ţipova). Dar noi putem spune acum cu certitudine că vie- 
ţuitorii Țipovei au cunoscut fundamental Cerul Înstelat, 

răsăritul Soarelui și trecerea lui prin constelații, întâlnirile 
răsăritului şi apusului de soare cu răsăritul și apusul Lunii 
şi planetelor, locul acestor evenimente în viaţa sacră, dar și 
cea de toate zilele a omului. Acum nu ne mai miră apariţia 
atât de spectaculoasă a semnului M (sau W), incizat pe un 
os cu vechimea de peste 18.000 ani, sau a unor mostre cu 
scris unghiular și numerologic paleolitic, descoperite de 
Ilie Borziac la Cosăuţi [8], alt complex antic şi medieval 
magnific de pe Nistru, un adevărat megapolis arheologic, 
de altfel ca și la Rudi, Vadul-Rașcov, Saharna, Țipova, 
Hansca, Orheiul Vechi, Brânzeni, Trinca, Buzdujeni și 
multe altele din Basarabia. 


Cercetările răsăritului şi apusului de soare la Țipova 
în zilele dinaintea solstițiului, ne-au demonstrat că putem 
aştepta răsăritul soarelui mai repede pe linia zidului de jos 
al porții, decât pe cel superior, despărțite pe verticală, așa 
cum am arătat mai sus, de un nivel de 180 cm sau 6 pi- 
cioare egiptene. Aşa s-a și întâmplat. Echipa noastră de 
cercetare, adunată de Anatol Plugaru, au urmărit în zorii 
zilei de 21 iunie una din cele mai frumoase armonizări a 
solstițiului de vară cu viața omului. Soarele a răsărit exact 
pe linia zidului de jos a Porții Soarelui (aşa o vom numi în 
continuare), lungă de 360 cm, adică de 12 picioare egip- 
tene (fapt care sugerează și o posibilă marcare cu ajutorul 
acestei zidiri a lunilor unui an solar de 12 luni a câte 30 
de zile fiecare) şi a marcat şi numeroase construcții atât în 
partea cea nouă, cât și în cele vechi ale complexului. 


Cercetarea din 21 iunie 2007 a demonstrat că practic 
tot ce este tăiat în calcar la Ţipova, pe verticală, dar şi pe 
orizontală, este orientat sau legat de răsăritul soarelui la 
Solstiţiu. Aceste date ne permit să afirmăm că: 

— locul pentru zidirea Ţipovei a fost ales și pregătit 
special anume pentru această menire solstițială în urma 
unor vaste observaţii și cercetări, inclusiv ale fenome- 
nelor cerești, realizate într-o foarte lungă perioadă de 
timp; 


— complexul rupestru al Tipovei la origine a fost probabil 
un templu solar egiptean, grecesc sau dacic, poate chiar 
și mai vechi, primordial, paleolitic, date pentru prezen- 
tarea acestei ipoteze existând la Ripiceni— Izvor, Mitoc, 
Brânzeni, Trinca, Cosăuţi şi alte stațiuni paleolitice 
din arealul carpato—nistrean; 


— Solstiţiul a fost cunoscut şi folosit de schivnicii creş- 
tini, aşezaţi în aceste locuri încă din epoca apostolică 
ȘI patristică; 


— Monabii ortodocși au cunoscut știința arhivată la Ţi- 
pova cel puţin până la anul 1765 


Urmează să aflăm din cercetările viitoare ale comple- 
xului la ce a folosit această zidire religioasă şi ştiinţifică. 
Dar dacă această parte a Ţipovei, cercetată de noi, a fost 
construită (reconstruită capital) în anul 1765, aşa cum su- 
gerează pisania trimisă la Zografu, dar şi datele incrustate 
pe pereţii şi podul chiliilor, atunci atitudinea faţă de mo- 
nahii din Evul Mediu românesc va trebui revăzută. Mai 
mult, enigma apariţiei ca din senin a excepţionalei arhi- 
tecturi și picturi medievale ortodoxe în spaţiul românesc, 
apariţia Putnei sau a Neamţului, a „Batjocoririi lui Iisus” 
de la Voroneţ sau a „Cavalcadei Sfintei Cruci” de la Părră- 
uţi va putea fi, cel puţin parţial, descifrată, iar arhitecţii, 
zidarii şi pictorii acestor minuni vor putea fi, în sfârșit, 
recunoscuţi drept mari pictori europeni. 

Foto 13, 14, 15. Observarea Răsăritului de Soare la Solstiţiu în alte câteva puncte ale construc- 
țiilor solare de la Țipova, prin fereastra hrubei de la nivelul inferior al complexului nou (13), apoi din 
enigmaticul beci aflat mai jos de Porţile Solare (14 - din interior, 15 - din exterior) 


Coroborate şi cu alte cercetări ale noastre în com- 
plexele dacice din munţii Orăştiei, judeţul Hunedoara 
[11], descoperirile solstiţiale de la Țipova ne mai arată că 
există o legătură între solstiiile observate de noi la Cos- 
teşti, Blidaru sau sanctuarele de la Grădiştea de Munte, 
şi cel observat la 'Țipova. De asemenea, observarea acestui 
fenomen la Țipova se face prin citirea constelaţiilor Ceru- 
lui Nordic Înstelat, mai ales prin mișcarea zilnică, lunară 
şi anuală a Dragonului, prin detașarea evidentă de feno- 
menele Cerului Sudic (lucru foarte important pentru în- 
ţelegerea originalității cercetărilor locale, nistrene, care au 
avut loc la Țipova încă în vechimea vechimii), prin punc- 
tarea Solstiţiului cu șiruri ale anumitor numere, cum ar 
7 şi 9 şi, mai ales 5, numărul sacru al dacilor. La Țipova 
mai tot este legat prin zidire antropică de acest număr 
miraculos ce descrie şi pentagrama, steaua cu cinci colţuri, 
purtătoare a atâtor mistere, inclusiv a secţiunii de aur, atât 
de frecventă la Țipova, dar, cum se ştie, şi pe stema lui Ște- 
fan cel Mare (la loc de frunte, chiar pe fruntea Bourului 
sacru, deasupra unei luni enigmatice, leagăn al Mântui- 
torului sau ancoră a Maicii Domnului, asupra căreia vom 

reveni la locul potrivit). Mai arătăm aici că în partea de 
jos a scării monumentale care face legătura ceva mai sus 
între cele două paliere principale ale complexului nou, 
există o mică scară din cinci trepte, după opinia noastră o 
importantă scară iniţiatică, orientată exact spre răsăritul 
de soare de la Solstiţiul de vară. 


Cercetarea altor puncte de legătură a zidirii de la Ţi- 
pova cu solstițiul de vară a demonstrat că, de pildă, chi- 
liile de la nivelul inferior de pe terasa superioară nu sunt 
depozite alimentare, aşa cum susțin practic toţi cei care 
vizitează "Ţipova, ci (probabil) laboratoare de observare 
a fenomenelor cerești și chiar arhivatoare a fenomenelor 
observate. La 21 iunie 2007 Soarele a răsărit exact în mij- 
locul unei hrube de la nivelul de jos a complexului nou, 
aşa cum se vede în Foto 13, iar acest răsărit ne-a condus 
mai apoi spre uluitoare arhive de cunoștințe, incrustate în 
lutul ce a acoperit pereţii. Pe tot cuprinsul uriaș al com- 
plexului primele raze ale Solstiţiului de vară marchează lo- 
curi însemnate special, constructuri sacre sau de marcare a 
evenimentelor calendaristice, unul din cele mai importan- 
te fiind observatorul din complexul vechi, unde printr-o 
gaură specială din stâncă este proiectat la solstițiul de vară 
pe peretele opus un peşte, simbolul primilor creștini. 


Mai jos de poarta solară se află o altă construcţie 
misterioasă, un beci de tip chilia unui zăvorăt, cu o linie 
secantă tăiată de jur-împrejur, cercetată și în construcţiile 
dacice din Ardeal, enigma căreia a fost în parte rezolvată 
tot la solstițiul de soare de la 21 iunie. Observând răsăritul 
de soare şi în acel beci, am ajuns la concluzia că acea con- 
strucţie avea funcţii de observator astronomic, inclusiv 
aceea de a însemna poziţia extremă a răsăritului de soare 
la solstițiul de vară. Acel mic edificiu are şi funcţii sacre, 

dar despre ele vom putea să vorbim într-un alt studiu. 
Mai atragem atenţia celor care se interesează de vechimea 
carpato-dunăreană și nistreană că forma intrării în acest 
beci misterios de la Țipova seamănă destul de mult cu 
cea a cetăţii de scaun a dacilor de la Grădiștea de Munte, 
cunoscută în antichitate și ca Sarmisegetuza Regia. 


Cercetările noastre de la Ţipova ne-au dat posibilitate 
să vedem mai bine legătura fenomenelor cerești cu ciclul 
sacru al sărbătorilor creştine, primul indice fiind a treia 
zi după solstiţiu, adică 24 iunie (e vorba de stilul nou care 
leagă bine epoca lui Iisus de evenimentele cosmosului, nu 
de cele ale omului) când este sărbătorită Naşterea lui loan 
Botezătorul, înaintemergătorul, prima mare sărbătoare 
creştină de după solstiţiu. Apostolii au legat viaţa și faptele 
Mântuitorului anume de evenimentele cerului, de mişcă- 
rile Soarelui și Lunii, dar și a cerului înstelat, și nu de în- 
chipuirile oamenilor, cum ar fi împăratul Cezar sau papa 
Grigorie. Fiindcă noi sărbătorim învierea Mântuitorului 
în prima duminică după prima lună plină de după echi- 
nocţiul de primăvară (deci este vorba despre o armonizare 
a mişcării Soarelui şi Lunii pe bolta cerească), ar trebui să 
legăm și celelalte sărbători religioase, cum ar fi Naşterea 
şi Botezul Mântuitorului, Naşterea și Adormirea Maicii 
Domnului, zilele principalilor apostoli etc, etc de Solsti- 
ţii şi Echinocţii. Faptul că apostolii și primii părinţi de 
după ei anume aşa au procedat ne demonstrează zidirile 
complexului monastic rupestru de la Țipova, observator 
solar, lunar și stelar, dar și veritabil templu ortodox multi- 
funcţional, construit de cei vechi în stânca de calcar de pe 
malul drept al Nistrului, la hotarul de Est al românităţii, 
cândva și hotarul de Est şi al creștinătății, și al civilizaţiei 
europene, acolo unde există o veritabilă orientare naturală 
spre cerul înstelat, dar și spre linia orizontului la răsărit de 

soare, lună și stele. Principalele zidiri ale Țipovei sunt ori- 
entate exact spre Solstiţiul de vară, linia fațadei complexe- 
lor este perpendiculară pe cea a Răsăritului de la Solstiţiul 
de vară şi este orientată exact 45 grade Nord-Est, iar toate 
astea ne demonstrează cât de importantă pentru cei vechi 
era dubla cruce a marcării punctele cardinale geografice 
împreună cu cele ale solstiţiilor şi echinocţiilor. Noi am 
descoperit această dublă cruce în mai multe locuri la Ţi- 
pova şi imaginea ei va fi prezentată în carte. Crucea dublă 
de la Țipova ne permite să afirmăm că anume pe Nistru 
în sus, spre davele geto-dacilor, cunoscuţi și pentru fap- 
tul că erau anahorcți și ncîntrecuți oameni de ştiinţă, aşa 
cum susţine şi Jordanes [10], s-a ridicat Apostolul Andrei 
şi că anume aici, pe creasta semeaţă a Țipovei, a înfipt 
crucea legendară despre care ne amintește tradiţia. Fap- 
tul că pe cursul superior al Nistrului, lângă Hotin, există 
un sat Cristinești, unde s-au născut și Hâjdăii, nu mai 
apare acum ca un mister toponimic întâmplător, ci ca o 
reprezentare a creştinării apostoloce a neamului care locu- 
ia sedentar anume pe malul drept al Nistrului. 


3. 23 Septembrie 2007. Echinocţiul de la Ţipova 


rimul fenomen spectaculos observat la 'Țipova în 
zorii zilei de 23 septembrie 2007 a fost răsăritul și 
mișcarea pe cer a Luceafărului de Dimineaţă. Lipsa 
observărilor sistematice nu ne permite să facem o legătură 
directă între răsăritul Soarelui la Echinocţiu şi răsăritul, 
ceva mai devreme, al Luceafărului, dar ce a observat echi- 
pa noastră în zorii zilei la Țipova, la 23 septembrie 2007, 
merită să fie relatat ca un important eveniment ceresc 
cel puţin pentru interesul mistic şi metafizic acordat lui 

şi de Eminescu, şi de tradiția românească. Luceafărul, 
strălucitor chiar şi atunci când se luminase bine de ziuă, 
era un înaintemergător al Soarelui, iar faptul că cei din 
vechime l-au observat sute de ani la rând nu poate fi pus 
la îndoială. Mai mult, tradiţia creştină arată că evenimen- 
tele conceperii miraculoase ale lui Ioan Botezătorul, deci 
şi întreg calendarul cristic, sunt în preajma echinocţiului 
de toamnă, aşa că cercetarea răsăritului Soarelui la echi- 
nocţiu și deplasarea magnifică a Luceafărului pe cerul de 
dimineaţă al Ţipovei este încă o confirmare a simbolisticii 
solare, lunare și stelare care au stat la baza acestui calendar. 
La un moment dat, Luceafărul s-a așezat atât de perfect 
pe zidirea Țipovei (Foto 16), încât părea coborât direct din 
poemul lui Eminescu, ba chiar și stânca, din întâmplare 
sau cu ajutorul celor vechi, pecetluia relația mistică dintre 
nemurire şi timp, dintre Dumnezeu și om. 


Soarele a răsărit la 23 septembrie 2007 exact în locul 
pronosticat din proscomedia bisericii „Adormirea maicii 
Domnului”, exact la Estul geografic, 45 grade de la linia 

Foto 16. Răsăritul Luceafărului la Echinocţiu, înaintea răsăritului Soarelui. 


Foto 17, Răsăritul Soarelui la echinocţiu, fenomen observat în construcţia semieliptică din 
ungherul proscomidiei bisericii „Adormirea Maicii Domnului” de la Ţipova. Prin ea se poate observa 
fiecare răsărit pe parcursul anului. 


Foto 18. Soarele răsare la 23 septembrie exact la Est în construcţia unghiulară a proscomidiei. 

Foto 19. Primele raze ale Soarelui cad la Echinocţiu exact pe mijlocul ușilor împărătești 
ale Altarului (vedere dinspre altar) bisericii Adormirii Maicii Domnului de la Țipova. 

Foto 20. Primele raze cad exact și pe mijlocul Coloanei din stânga a Bisericii, care mar- 
chează spaţiul dintre naos și pronaos. 

Foto 21. Răsărit de Soare deasupra Stâncii Jipova la 23 septembrie 2007. Soarele răsare 
exact în locul unde a fost vechea cruce a mănăstirii și unde, după opinia noastră, a și fost înfiptă 
prima cruce de Sfântul Apostol Andrei la un echinocţiu de după anul 33 pe care urmează încă 
să-l aflăm. 


Solstiţiului cercetată la 21 iunie. Mai mult, primele raze 
ale Soarelui au căzut exact pe centrul Uşilor Împărătești 
ale Altarului, pe coloanele special construite ale Bisericii, 
au marcat echinocţial nenumărate construcţii ale Ți- 
povei, încât noi putem aici doar să regretăm că echipa a 
fost atât de mică (aceiași ca şi la cercetarea Solstiţiului), că 
resursele financiare nu ne-au permis nici dotarea tehno- 
logică necesară unei cercetări multidisciplinare, nici selec- 
tarea unei echipe capabile să realizeze in toată mărimea ei 
această lucrare. Minunea construirii solstiţiale şi echinoc- 
ţiale a Țipovei fiind atât de importantă pentru cunoaşterea 
rădăcinilor creștinismului și a excepţionalelor cunoștințe 
acumulate în mănăstirile medievale româneşti, putem aici 
doar să ne închinăm în faţa acelor generaţii de anahoreţi 
creştini, dar poate şi mult mai vechi, care au cercetat cerul 
Țipovei timp de sute de ani, dar poate și milenii la rând, 
au păstrat cu sfinţenie cunoştinţele acumulate, au adunat 

altele din întreaga lume pentru a face posibilă sacra relaţie 
dintre om şi Dumnezeu, bucuria omului de a face parte 
din Creaţia Divină şi de a o cunoaşte. Un merit aparte în 
realizarea acestei construcţii magnifice are, desigur, arhi- 
tectul "Ţipovei, Imhotepul nostru autohton, dar numele 
lui, după distrugerile care s-au întâmplat aici, va fi greu 
de recuperat. Poate acesta a fost şi scenariul, ca să dispară, 
anonim pentru noi, plăcut lui Dumnezeu, în „stingerea 
eternă”. 


4. Matricea fundamentală a Ţipovei 


e unul din pereţii încăperii de la nivelul inferior al 

complexului nou, în legătură directă cu fereastra 

prin care se observă Solstiţiul de vară noi am 
descoperit o construcţie impozantă, sacră, matematică 
şi geometrică de excepţie, care arhivează multe din cu- 
noștinţele Antichității și Evului Mediu. Ea are o forma 
rectangulară (Foto 22), apropiată de cea a Porţilor Solare 
(una din laturi este mai joasă), are încrustat un soare cu 
12 raze în interior, lângă linia mică, apoi o cruce la centru 
şi o schemă a porţilor solare în partea dreapta, lângă linia 
mai înaltă. Înălţimea liniei mici este de 15 cm, iar lățimea 
figurii rectangulare este 21 cm. Nu este greu de observat 
multiplii lui 3 şi că, imaginar, putem vorbi de o figură 
cu lăţimea de 7 picioare egiptene şi lățimea unei laturi, a 
celei mici, de 5 picioare. Cealaltă latură încă nu poate fi 
măsurată precis din cauza straturilor de var, martori ai ve- 
chimii încrustării, dar, după opinia noastră, poate fi vorba 
de un echivalent matematic şi geometric al unei linii de 9 
picioare egiptene. 

Foto 22, 23. Matricea fundamentală a Țipovei. Figuri geometrice, triunghi dreptunghic, linii și 
unghiuri paralele, care apar în această matrice. 


Faptul că Soarele este desenat în partea laturii mici 
a figurii, adică tocmai acolo unde el răsare la Solstiţiu 
pe linia Porţilor Solare, că este accentuată vertical raza a 
şasea, luna iunie, cea în care are loc Solstiţiul, că ne este 
prezentată până și schiţa Porţilor Solare, demonstrează că 
avem în faţă un act intenționat de arhivare și transmitere 
a informaţiei despre menirea şi importanţa complexului 
monastic de la 'Țipova. Faptul că această informaţie s-a 
păstrat conştient într-o mănăstire românească cel puţin 
până la anul 1765 mai demonstrează cât de importantă era 
pentru întreaga creştinătate și în special pentru ortodoxie 
viaţa spirituală din această mănăstire atât de ascunsă de 
ochii lumii. După opinia noastră, elitele românești din 


Foto 24, 25 - importante cunoștințe ale antichităţii și Evului Mediu au fost arhivate la Țipova 
sub forma unei matrice fundamentale, matematice, geometrice, cosmogonice. 

Evul Mediu au construit pe Nistru un excepţional val de 
apărare militară şi spirituală, utilizând strategii cunoscu- 
te anterior. Cele aproximativ 40.000 de chilii din stânca 
Nistrului, chiar dacă erau locuite în același timp de 2-5 
mii de oșteni-schivnici, bine antrenați militar și spiritual 
(tradiţia ţipoviană vorbeşte de monahi luptători care 
practicau în epoca lui Ștefan cel Mare luptele marţiale ale 
geto-dacilor), trăitori în adevărate cetăţi militaro-spiri- 
tuale, conduşi de episcopi speciali (aşa cum sugerează o in- 
scripţie pe două icoane de la Ţipova din Arhiva Eparhiei 
Basarabiei, azi dispărute — vezi [6]) demonstrează cât de 
eficient era pentru românii sedentari acest tip de apărare. 
În centrele monastice rupestre de pe malul Nistrului, 
adevărate citadele ascunse în stânca de calcar, practic 
imposibil de cucerit, se prelucra informaţia, militară și 
economică, care venea dinspre stepa nomadă și se atenţio- 
na la timp centrul politic de lângă refugiul carpatic, aflat la 
Baia, Siret, Suceava, Iași sau în „capitalele de refugiu” de la 
Neamţ, Vaslui, Roman, Huşi. Dar, tot aici, veacul omului, 
cunoștințele acumulate din întreaga lume, se controlau în 
„laboratorul” 'Țipovei, se prelucrau și se arhivau pentru 
necesităţile curente sau viitoare ale comunității. Desco- 
perirea în ascunzișurile din stâncă a unor pereţi lustruiţi 
ne arată că cei care practicau artele marţiale și cele spiri- 
tuale la Țipova erau și anahoreţi adevăraţi. Ei practicau 
în întuneric absolut postul îndelung și tăcerea, nesomnul 
şi meditarea în picioare, rugăciunile simple ale zăvorâţilor 
pentru a se apropia cât mai mult de Dumnezeu. Același 
înscris de pe icoanele dispărute, păstrat ca prin minune, 
arată că în 1666 deasupra stâncii Țipovei s-a arătat Maica 
Domnului și cei care văd urma unei palme uriașe pe stâncă 
le atribuie anume ei. Faptul că peste exact 33 de ani, adică 

Foto 26 — unghiul de aur de 137.5 grade arhivat în matricea fundamentală a Ţipovei. 


Foto 27. Unghiul de aur apare și în misterioasele figuri geometrice care marchează locaţia 
spectaculoasă a cetăților dacice din zona Sarmisegetusei Regia, în munţii Orăștiei (la intersecţia 
liniilor Piatra-Roșie — Vârful lui Pătru și Bănița — Vârful lui Pătru) 
în 1699, a plâns neîncetat icoana Maicii Domnului de la 
Nicula, s-ar putea să fie un semn al apariţiei miraculoase 
a Sfintei Născătoare de Dumnezeu în zona unor sacrificii 
în masă în numele credinței adevărate (așa cum a fost, de 
pildă, distrugerea bisericilor și mănăstirilor ortodoxe din 
Ardeal în anul 1700). 


Or, crucea din mijlocul figurii rectangulare ne indică 
sigur o construcţie realizată de creștini. Desenul enigmatic 
din stânga figurii pare o copie modernă a reprezentării geo- 
metrice a seriei Fibonacci, și ne arată fazele mișcării Soare- 
lui pe cerul Ţipovei în ziua Solstițiului (Soarele asfințeşte 
pe linia Vestului, fenomenul a fost observat de noi în seara 
zilei de 20 iunie 2007 pe linia superioară, orientată spre 
Apus, a zidului porţii solare de la 'Țipova). Cercetând cu 
atenţie această figură magnifică, noi am observat și câteva 
puncte stranii atât pe liniile figurii, cât şi în preajma lor, 
inclusiv o linie marcată cu roşu pe linia de jos, în stânga. 
Mare a fost minunea când am descoperit în relaţiile dintre 
aceste puncte aproximaţia 1,618 a secţiunii de aur, unghiul 
de aur — 137,5 grade, relaţii spectaculoase dintre anumite 
triunghiuri dreptunghice, unghiul de aprox. 52 de grade, 

Foto 28. Vechi sarcofag (devastat) din zona cea mai veche a complexului de la Ţipova. 


Foto 29. Urmele unui vechi sanctuar dacic (elipsă înscrisă în cerc) descoperit la Jipova. 
care exprimă algoritmul piramidei lui Keops, aproximaţii 
ale numărului 7, și, în fine, un calendar solstiţial şi echi- 
nocţial care arhivează principalele evenimente ale crești- 
nătăţii, probabil şi anul trecerii Sfântului Apostol Andrei 
prin zonă. Faptul că unghiul de aur apare și în planurile 
geometrice ale aşezării cetăților dace din munţii Orăştiei 
[11] doar accentuează arhivarea și transmiterea unor cu- 
noștinţe fundamentale de către strămoşii daci ai poporu- 
lui român și cunoaşterea lor cel puţin, accentuăm lucrul 
acesta, până în anul 1765, despre care scrie pisania de la 
Țipova. 


Foto 30. Armonizare între unghiul de aur și cel drept descoperită, de noi la Ţipova. 


Foto 31. Terasă-observator al Apusului de Soare pe vârful stâncii Țipova, orientată exact spre 
Nord și lungă de 33 metri. La capătul acestei linii se află locul vechii cruci ce străjutia împrejurimile 
Țipovei. Existenţa unei cruci similare la Butuceni ne permite să dăm o ipoteză și despre forma și 
însemnele posibile de pe acea cruce. 

Foto 32. O sihăstrie ascunsă într-un defileu din preajma Jipovei. 


Foto 33. Martor superb al miracolului țipovian - un scaun regesc, adevărat tron, din zona 
cea mai veche a construcțiilor Țipovei, orientat și spre curgerea Nistrului, si spre Cerul Înstelat, și spre 
răsăritul de soare la solstițiul, și spre întâlnirile omului cu Dumnezeu. 


Descoperirea unui sarcofag (devastat) (Foto 28), 
orientat și el spre Solstiţiul de vară, dar și a urmelor unui 
vechi sanctuar dacic la Țipova (Foto 29), ar putea să con- 
firme logica cercetărilor noastre. Sar putea ca misterioasa 
continuitate dacică în devenirea valahă și apoi româneas- 
că, despre care vorbesc atâta arheologii în ultimii ani, să 
fie dovedită de cercetarea istorică şi arheologică anume la 
Țipova şi în complexul de locuire şi apărare de la Horo- 
dişte. Mai mult, construirea acestor complexe în imedi- 
ata apropiere a unor importante și deosebit de mari dave 
geto-dacice, unele datând, cum demonstrează arheo- 
logul Ion Niculiţă, din secolul XI BC [2], accentuează 
ipoteza noastră. Fiind imposibil să prezentăm în această 
comunicare toate argumentele de care dispunem, facem 
trimitere la viitoarea carte pe care nădăjduim să o editam 
în viitorul cel mai apropiat. Descoperirea vizitei marelui 
duhovnic Iraclie Flocea la 'Țipova, în anul 1937, ne dă 
mare nădejde că arhiva şi menirea celor 45 de complexe 
rupestre din stânca Nistrului se va deschide pentru același 


destin [14]. 

5. Concluzii la mijloc de cale 


ercetarea zidirilor solstiţiale și echinocţiale ale 

complexului monastic rupestru de la Țipova, a 

deschis drum spre cunoștințele fundamentale 
ale strămoşilor noştri arhivate în aceste zidiri, dar şi în de- 
senele geometrice și înscrisurile alfabetice şi numerologice 
ştanţate sau încrustate pe pereţii bisericilor, beciurilor și 
chiliilor de aici [13]. Acest templu uriaş al credinţei orto- 
doxe, dar și al ştiinţei necesare credinţei, permite să afir- 
măm că monahii și monahinele, dar și mirenii ortodocși, 
dar şi anahoreţii din antichitate, posibil geto-daci, dar și 
greci, şi egipteni, şi de alte etnii, care au locuit şi construit 
Ţipova la hotarul de Est al Europei, au fost păstrătorii 
unor vaste cunoștințe şi a unor ritualuri sacre deosebit 
de importante pentru devenirea și mântuirea omului. 
Prezenţa acestor cunoştinţe la hotarul dintre sedentarii 
carpato-dunăreni şi nomazii Stepei Ruse în Evul Mediu 
românesc, ortodox prin tradiţie, face cinste neamului 
nostru, demonstrează că superbele construcţii arhitecto- 
nice medievale româneşti de tip Putna sau Cozia au avut 
o bază logistică în mănăstirile medievale timpurii româ- 
nești, că magnifica „Cavalcadă a Sfintei Cruci” de la Pă- 
trăuți reprezintă anume pe acești bravi români ortodocși 
şi că, mândria mesianică a lui Alexandru Hâjdău, născut 
la Cristinești, lângă Hotin, pe Nistru, este justificată. Tre- 
cutul nostru este cu adevărat măreț. Urmează să justifi- 
căm prin faptele noastre şi crezul lui Alexandru Hâjdău 
în viitorul măreț al spiritualităţii românești. 

BASARABIA, RANA DE LA HOTARUL DE EST 


Se închină arheologilor Victor Spinei și Gheorghe Postică 


acă ar fi să urmăm doar logica majorităţii tra- 

tatelor din ultimii 600 de ani, care într-un 

fel s-au altul au afectat soarta românilor la cel 
mai instabil hotar al Europei, atunci acest vechi neam 
european demult nu ar fi trebuit să existe. El, însă, există. 
Mai mult, neamurile care au locuit în spaţiul carpa- 
to-dunărean şi nistrean în timpul marii migrații au 
dispărut demult din istorie. Neamul românesc, vorbind 
şi o limbă de sorginte latină, cu totul alta decât limbile 
migratorilor, iată că stă neclintit şi la începutul mileniului 
III, şi în aceleaşi hotare în care a apărut în istorie. Încă 
şi mai interesant este că mai ales pe străvechiul pământ 
românesc al Basarabiei și Bucovinei, rupt de mai multe ori 
prin tratate nule sub aspect politico-juridic din structura 
statală a poporului român, arheologii descoperă pentru 
timpurile marii migrații din primul mileniu AD o locuire 
mai intensă anume a localnicilor sedentari şi creştini, nu 
a migratorilor (Spinei, [1], Postica, [2]). Impactul nomazi- 
lor din Câmpia Rusă cu sedentarii din Europa Centrală 
şi de Est a fost violent, iar consecinţele lui sunt actuale și 
în Globalizare deși majoritatea popoarelor migrante au 


64 ANDREI VARTIC 


dispărut demult (Vartic,[3]). Și pentru vremea hunilor 
lui Attila, apăruţi în Sud-Estul Europei în dauna culturii 
Santana de Mureş/Cernejahov (pe care, de pildă, frumoa- 
sa oală de la Dănceni numai nomadă nu o arată — Rafalo- 
vici, [4]), dar și pentru cea care s-a scurs până la retragerea 
mongolilor, sedentarii creștini sunt mult mai mulţi decât 
cei păgâni. Menţionăm aici această deosebire radicală între 
sedentarii creştini şi cei păgâni fiindcă numai protovalahii 
şi valahii erau sedentari creştini în acele vremi, prin seden- 
tarii păgâni ştiinţa arheologică avându-i în vedere pe sla- 
vii migratori, care, deși au staționat și sedentar în spaţiul 
pruto-nistrean, erau păgâni ca şi cei rămaşi în patriile lor. 
Astfel, sedentarismul casnic (Russo, [6]) şi creştinismul 
reprezintă primele cărţi de vizită ale neamului românesc 
tot aşa cum cele ale geto-dacilor, predecesorii lor, erau se- 
dentarismul casnic și monoteismul. 


De-a dreptul uluitor, dar până una alta doar pentru 
omul de ştiinţă, este faptul că aceste culturi sedentare și 
creştine, protovalahe și valahe s-au dezvoltat anume pe 
malul drept al Nistrului, aşa cum accentua încă în anul 
950 (deci la începutul invaziei pecenege în Europa) îm- 
păratul bizantin Constantin Porphyrogenitul [5]. Crești- 
nismul sedentar pruto-nistrean, arată şi vestitul arheolog 
Gheorghe Postică în formidabila monografie citată mai 
sus [2], era oarecum altfel decât cel bizantin sau catolic 
fiindcă se practica departe de Constantinopol şi Roma, în 
mediul de instabilitate pruto-nistrean. Dezvoltarea cen- 
trelor monastice creştine basarabene în preajma sanctua- 
relor dacice — așa cum se vede la Butuceni — demonstrează 
cât de important a fost pentru începuturile creștinismului 
în spaţiul de geneză al poporului român și monoteismului 
dacic, manifestat în substrat până în zilele de azi. Refe- 

rinţa de la anul 950 a împăratului bizantin, deși mai pu- 
ţin pusă în circulaţie, este un reper de prim rang tocmai 
fiindcă accentuează sedentarismul creştin al localnicilor, 
atât din punctul de vedere al Bizanțului, cât și din cel al 
pecenegilor. 


Porphyrogenitul scrie despre şase orașe vechi — afla- 
te la acea vreme în ruină — în care se pot observa zidurile 
unor biserici și cruci din piatră poroasă (piatra locală din 
zona nistreană). Acele oraşe şi biserici au dispărut demult, 
nu şi vatra lor sacră, rezidită mereu de localnici, așa cum 
este descris, de pildă, în „Monastirea Argeșului”. Cetățile 
medievale timpurii de la Alcedar sau Echimăuţi ar putea fi 
tocmai urmele acelor orașe. Cât priveşte vechile cruci din 
„piatră poroasă” ele mai pot fi observate și astăzi în cimi- 
tirele comunelor de pe malul Nistrului. Aşa cum demon- 
strează și harta lui Ptolomeu, şi cercetarea arheologică, 
anume malul drept al Nistrului era înţesat în antichitate 
cu dave geto-dacice, iar în Evul Mediu timpuriu cu cetăţi 
şi selişti în care nu au locuit nomazii, ci localnici seden- 
tari şi creştini. Faptul că pe același mal, în stânca lui de 
calcar, s-a dezvoltat încă în Evul Mediu timpuriu şi o ex- 
cepţională viaţa monastică a monahilor creştini autohtoni 
(Bâzgu, [7]) dezvăluie amploarea vieţii spirituale a acestor 
localnici, ascunsă cu bună știință de arheologia și știința 
sovietică. Atunci când nu au putut în nici un fel să declare 
drept slave vestigiile descoperite în horodiştele și seliştele 
basarabene, arheologii sovietici au întrerupt săpăturile, 
lucrările fiind redeschise de arheologii români din RSSM 
abia în anii restructurării, când rezultatele cercetărilor lui 
Ion Hâncu [8] nu au mai putut fi ascunse. 


inta nomazilor, care erau doar în trecere prin 
Basarabia, cum binese știe, era bogăţia Constantinopolului 

şi a Romei. Locuirea lor în Basarabia (dar şi în întregul 
areal românesc) a fost întotdeauna de scurtă durată şi s-a 
manifestat ceva mai durabil în luncile râurilor — de pildă 
Prut şi Siret — pe care le străbăteau în sus şi în jos cu turme- 
le lor uriașe. Malul drept al Nistrului, cu stâncile lui pră- 
păstioase, lipsite şi de o vegetaţie suculentă necesară pășu- 
natului turmelor, nu prezenta interes pentru migratori. 
Totuşi păstrarea limbii latine a protoromânilor în comu- 
nităţile sedentarilor autohtoni în condiţiile atrocităților 
din timpul marii migrații, apariţia ei în documentul de la 
1521 (este vorba de scrisoarea lui Neacşu de la Câmpulung) 
în toată complexitatea ei contemporană poate fi înţeleasă 
şi ca o minune. Dar această minune lingvistică, militară, 
politică, dar şi geopolitică neolatină, întâmplată şi în calea 
tuturor migratorilor din Evul Mediu, şi în zona de conflict 
necontenit a marilor imperii care a urmat (toate fiind ne- 
latine), avea nevoie de un suport uman dominant ca să nu 
dispară. Acest suport au fost sedentarii casnici valahi, mo- 
dești în manifestările lor publice, adânci în cele spiritua- 
le. Așa, cel puţin, ni-i arată bogăţia lor spirituală pe care 
au reușit s-o arhiveze Alecu Russo și Vasile Alecsandri 
înainte de invazia dominatoare a tiparului (Alecsandri, 
[9]). Cu această bogăţie românii și-au demonstrat dreptul 
la unitate politică la 1859 şi Vasile Alecsandri, cel care îi 
reprezenta peste hotare la acel moment, nu s-a simţit nici 
o clipă umilit spiritual la Paris când vorbea în mediile po- 
litice, diplomatice și culturale de „Mioriţa” sau „Monas- 
tirea Argeşului”. Dimpotrivă, anume cu fondul spiritual 
daco-—valah Bucureştiul devenea după 1859 şi capitală 
culturală europeană, iar apariţia sintagmelor „Micul 
Paris” sau „Poartă a Orientului” nu a surprins atunci nici 
pe români, nici pe europeni. Umilinţa unor pretinși inte- 

lectuali bucureșteni în faţa unei anumite culturi apusene, 
mai ales după evenimentele din decembrie 1989, demon- 
strează doar faptul rupturii acestor intelectuali de matca 
spirituală a poporului român, creştină în esenţa ei, fără de 
care, cum vom arăta și mai jos, se vor găsi puţine căi de 
fiinţare stabilă în viitor (Vartic, [10]). 


Mai este important să reținem aici că termenul valah, 
aplicat şi românilor timpurii, dar şi celor din Europa Cla- 
sică, indiferent dacă erau din Moldova, Muntenia sau 
Ardeal, demonstrează cât de conștienți erau strămoșii 
noștri de unitatea lor etnică atât pe versanţii Carpaţilor, 
cât şi pe liniile lor de hotar. Deși guvernările recente de la 
Chişinău fac mare paradă din moldovenism, voind să se 
„tragă” de la statul lui Bogdan I, este bine să le amintim 
- nu lor, ci tuturor românilor — mai ales prin manualele 
de istorie, că şi în epoca lui Ştefan cel Mare, şi mult mai 
târziu, chiar și în timpurile fanarioţilor (când domnito- 
rii îşi mutau des scaunul domniei de la Iași la București și 
de la București la Iași), cele două principate românești era 
denumite Valahii, de multe ori ţările românești contopin- 
du-se atât de tare în mintea străinilor încât, de pildă, Ște- 
fan cel Mare scria în capitalele imperiilor europene despre 
ţara lui ca despre „cealaltă Valahie” [55]. Această „cealaltă 
Valahie” a lui Ştefan cel Mare, însă, nu poate fi înţeleasă 
temeinic fără cercetarea fundamentală a celeilalte Valahii 
scoasă din ascunderea istoriei de Basarab I, întemeietorul, 
care prin lupta de la Posada, 1330, a anunţat lumii exis- 
tenţa politică a valahilor. Și, la rândul lor, toţi valahii nu 
pot fi înţeleși fără letopiseţului lor sacru, zidit arhitectonic 
la începuturile statalității contemporane româneşti şi de 
Basarab I şi, mai târziu, de Bogdan I. Acest letopiseţ sacru, 
creştin ortodox, a fost continuat de toți marii domnitori 

ai românilor, dar într-un mod cu totul şi cu totul excep- 
ţional de Ștefan cel Mare și Sfânt — considerat şi cel mai 
mare român al tuturor timpurilor — avem în vedere bise- 
ricile de la Putna, Pătrăuți, Voroneţ, Sfântul Ilie Suceava, 
Neamţ etc. Arhiva impresionantă de frumos și mistic pe 
care Ştefan cel Mare a zidit-o la mănăstirile sale este un 
adevărat codal măreției Evului Mediu românesc şi cine știe 
dacă nu cumva arhiva lui arhitectonică este mai valoroasă 
pentru devenirea omului decât scrisul renascentist de la 
acea vreme [52], [53]. 


S-ar putea, însă, ca apariţia spectaculoasă a uriașului 
complex spiritual ortodox, arhitectonic și plastic, realizat 
de Ștefan cel Mare la finele secolului XV, să aibă legătură 
şi cu intensa viaţă monastică din stânca Nistrului, apărută 
aici încă la începuturile creștinismului (Vartic, [11]). Cele pes- 
te 40.000 de chilii din cele 45 de complexe monastice rupes- 
cre din stânca Nistrului (Bâzgu, [7]), mai toate cu origine 
paleocreştină, diferenţiază net, așa cum arătam mai sus, 
pe valahul sedentar de migratorii păgâni şi constituie cel 
mai convingător argument în favoarea faptului că spa- 
țiul pruto-nistrean este spaţiul canonic al ortodocșilor 
români pe care ei l-au primit de la moșii şi strămoşii lor 
apăruţi în istorie anume pe aceste meleaguri. Pretenţiile 
Patriarhiei Ruse asupra acestui spaţiu, ocupat prin înşe- 
lăciune de Rusia Ţaristă în anul 1812, nu au altă motivare 
decât cea politică. Episcopii ruşi au venit în Basarabia 
şi Bucovina după 28 mail812 (Ciorănescu, [12]) alun- 
gând episcopii mitropoliei de la Iaşi care, urmând pe cei 
de la Suceava (iar aceştia pe cei dobrogeni), au păstorit 
în Basarabia de la începuturile creştinismului. Ei au fost 
trimiși de puterea politică a Rusiei Ţariste pentru a rusi- 
fica pe românii autohtoni, nu pentru ai păstori în limba 

lor şi cu obiceiurile lor aşa cum este drept în ortodoxie. 
Mai mult, ei au încercat să le impună cu forţa românilor 
din Basarabia limba rusă în biserici şi puţinele școli pe care 
le-au deschis (Popovschi, [13]) — mai mult pentru copiii ad- 
ministraţiei ruse — dar, așa cum demonstrează decizia din 
1908 a Sinodului Bisericii Ortodoxe Ruse de a scoate la 
Chişinău o revistă ortodoxă în limba autohtonilor (este 
vorba de revista „Luminătorul”), această impunere nu a 
putut fi realizată. Nici credincioşii din cele peste 700 de 
biserici basarabene, nici preoții lor nu au vrut să se lepede 
de ortodoxia lor românească, biserica rusă fiind tratată în 
tot acest timp drept o biserică impusă cu forţa de ocupan- 
tul politic (Arbore, [14]). 


Revenirea la normalitatea din 1918, când prin deci- 
zia Sfatului Țării din 27 martie Basarabia s-a reunit cu 
întregul neam creştin românesc, nu a trezit nemulțumiri 
în rândurile enoriașilor sau ale clerului, inclusiv al celor 
ruşi. Este drept că în aceeași perioadă în Rusia, devenită 
stat comunist după 7 noiembrie 1917, începuse teroarea 
împotriva bisericii ortodoxe, teroare de care Basarabia 
atunci a scăpat. Nu şi după 28 iunie 1940, când biseri- 
ca ortodoxă a Basarabiei a fost trecută prin tot focul și 
sabia comunismului rusesc. Atunci când la începutul 
mileniului III episcopii Bisericii Ortodoxe Ruse îşi anun- 
ţă cu „mânie” drepturile asupra „spaţiului canonic al 
Basarabiei”, ei ar trebui mai întâi să le spună basarabenilor 
cum reprezentanţii lor au asistat practic toate închiderile 
şi distrugerile de biserici şi mănăstiri basarabene, uneori 
participând împreună cu miliția și trupele de securitate 
la uciderea credincioșilor, ca la Răciula (Beșleagă, [15]), 
alteori „blagoslovind” tacit târâirea lor de bărbi pe străzile 
oraşelor şi satelor, uciderea preoţilor şi călugărilor români, 

trimiterea lor în Gulag cu sau fără procese politice. Dacăar 
fi să vorbească sufletele acestor sfinţi — cum a fost, de pildă, cel 
al protosinghelului Iraclie Flocea [16], s-ar cutremura şi ce- 
rul deasupra Kremlinului. De ce Patriarhul Bisericii Or- 
todoxe Ruse îl decorează cu mâna lui pe comunistul-pre- 
şedinte al RM, care se închină şi în anul 2008 lui Lenin, 
întruchiparea răului cel mai mare pentru Biserica Rusă, 
ucigașul episcopilor, călugărilor, preoţilor, diaconilor, mi- 
renilor ruși? Cum să legăm pledoaria actuală a episcopilor 
ruşi, pentru „libertatea de a nu fi cu răul” (Kirill, [17]) cu 
miluirea de către aceeași episcopi a răului comunist din 
RM? Adevărul, iar în ultimă instanță adevărul este calea 
Mântuitorului, nu poate avea o faţă pentru ortodocşii 
ruşi şi alta pentru cei din Basarabia. Drumul spre adevăr 
al fiecărui credincios nu este simplu, nu poate fi bătătorit 
cu rescrierea istoriei după modelul corectitudinii politice 
de azi. Așa cum arăta Mircea Eliade, „teroarea istoriei” a 
lucrat năprasnic în Basarabia, care însă a fost şi a rămas 
românească şi europeană pentru că de la începuturile sale 
neamul sedentar care a locuit aici a fost creştin. A atenta 
cu instrumentele geopoliticii asupra acestei calităţi, este 
după opinia noastră, un păcat capital. „E cu neputinţă ca 
poticnirile să nu vină, dar vai aceluia prin care ele vin...” 


(Luca, [18]). 
II 


Aşa cum demonstrează cercetarea științifică seden- 
tarii vechii Basarabii au tăiat zeci de complexe monastice 
creştine rupestre în stânca de calcar poros a malului drept 
al Nistrului mult înainte de a se creştina Rusia Kieveană. 

Majoritatea acestor schituri şi mănăstiri au vechime pale- 
ocreștină şi chiar geto-dacică (ca la Rudi, Cosăuţi, Socola, 
Saharna, Ţipova, Butuceni). Ele reprezintă adevărate mo- 
numente de civilizaţie „sedentară și casnică” românească 
dar abia cercetările arheologice recente au putut să ajungă 
la straturile splendorii lor. Cercetările noastre din anul 
2007 [11] au demonstrat că aceste complexe nu au fost 
construite întâmplător, ci în armonie atât cu evenimente- 
le cosmogonice, inclusiv cele solstiţiale şi echinocţiale, cât 
şi cu cele creştine. Coroborate cu harta lui Ptolomeu, dar 
şi cu informaţiile despre Nistru ca una din principalele ar- 
tere comerciale ale antichităţii europene — de la greci spre 
Europa Centrala, iar, mai apoi, în timpurile tulburi ale 
migraţiilor — de la varegi la greci — datele arheologice con- 
firmă cele mai optimiste ipoteze despre cultura materială 
şi spirituală a sedentarilor nistreni începând din cele mai 
vechi timpuri până la formarea statului medieval al vala- 
hilor dintre Carpaţi și Nistru (Postică, [19]). 

Nimeni nu poate contesta astăzi că hotarul creştin 
de pe Nistru, întărit încă în vechime de localnicii seden- 
tari cu o salbă de mănăstiri, schituri și cetăți, este mult 
mai vechi decât anul creştinării Rusiei Kievene (988) sau 
cel al creştinării Olgăi (957), când vestita kneaghină kie- 
veano-novgorodiană l-a şi avut ca naș de botez pe însuși 
împăratul Constantin Porphyrogenitul. Urmele adorării 
icoanelor pe tot cuprinsul Nistrului de mijloc după inci- 
dentul iconoclast de la Constantinopol (Buburuz, [20)), 
prezenţa unor semne paleocreştine, cum ar fi structurile 
simbolice din semne creștine și solare (cercetate de noi 
la Cosăuţi — Vartic, [21]), sau formate din sinteza celor 
creştine cu cele ale culturii Santana de Mureș/Cernjia- 
hov (vezi crucea în formă de svastică de pe gura vasului 

de la Dănceni, şi crucile în formă de svastică descoperite 
în seliştele sedentare pruto-—nistrene din veacurile V-VI- 
II, despre care scrie Gheorghe Postică în [2]), dar mai ales 
cele care îmbină elementele dacice cu cele creștine, ca în 
micile grote de la Cosăuţi, demonstrează că şi creştinis- 
mul apostolic, adus probabil chiar de Sfântul Andrei, a 
ajuns până dincolo de Hotin urcând pe Nistru în sus, în 
actuala Bucovină, acolo unde locuirea dacică şi valahă a 
fost deosebit de intensă (prima organizare protostatală 
românească, aşa numita „vlaşskaia zemlea” (ţara vlahilor), 
este atestată anume în Bucovina (Papacostea, [22]). 


Strategia apostolilor, cum bine se ştie, a fost să creş- 
tineze marile aglomerări umane ale acelor timpuri, nu 
pustietăţile. Anume numeroasele dave geto-dacice de pe 
Nistru, şi nu, de pildă, pustietăţile Niprului de lângă Kiev, 
au atras pe Sfântul Andrei în aceste locuri. Acţiunea lui, 
mai veche decât impactul daco-roman din anii 101-106, 
mai veche şi decât timpul când Ptolomeu elabora vestita 
lui hartă, a avut succes fiindcă dacii erau monoteiști, nu 
politeişti, ca nomazii din Câmpia Rusă. Faptul că popo- 
rul român nu a fost creștinat politic, și nici prin sacrifi- 
ciul apostolilor, ca la Roma, ci în mod natural — am putea 
spune mistic — lasă mari posibilităţi ştiinţei arheologice să 
descopere şi drumul real al Apostolului Andrei prin nor- 
dul Pontului Euxin, şi modul cum poporul român a apărut 
în istorie anume ca popor creştin. Numeroasele mănăstiri 
şi schituri rupestre de pe malul drept al Nistrului ar putea 
fi o dovadă în plus că anume pe Nistru în sus s-a ridicat 
Sfântul Andrei, creştinând pe dacii organizaţi în puterni- 
ce comunităţi sedentare în jurul davelor lor de la hotar. 


Straturile culturale ale sedentarilor pruto-—nistreni, 
care nu sunt alții decât strămoși daco-latini ai româ- 

nilor actuali, sunt descoperite de arheologi unele peste 
altele, în acelaşi context etno-cultural protovalah, valah 
şi românesc (Theodoru [23], Spinei [1], Postică [2]), de-a 
lungul întregii istorii recente a Europei, de la daci și până 
la români, cu aceleași elemente de locuire sedentară. 
Enumerăm aici doar câteva din acestea: casa (şi nu locuin- 
ţa provizorie sau carul nomadului), dar nu şi orașul de tip 
apusean; „veşnicia” hotarelor comunităţilor agricole, sta- 
tornicia lor fiind păzită cu străşnicie în vechile timpuri de 
„bătrânii cu brazdă pe cap” (Gonţa, [24]); plug] (etimolo- 
gia termenului este trimisă de DEX spre sl. plugu, dar ruşii 
dau pentru plug o etimologie prusacă [25], deci mai repede 
gotică, iar asta ar însemna și dacică, dar fiind contextul 
în care anume de la dacii sedentari goții au împrumutat 
acţiunea aratului); secera şi coasa, alte instrumente ale 
agricultorului sedentar; fântâna, locașele şi artefactele de 
cult creştin şi ortodox, stâlpul (părul, mărul) din mijlocul 
satului; agricultura cerealieră combinată fericit mai ales 
cu păstoritul local, nu cu cel de transhumanță, cum s-a 
tot insistat din anumite centre științifice (mai ales ruseşti, 
în ultimele vreo două sute de ani); simţul acut, arhetipal, 
al moşiei (evidenţiat în devălmăşia răzeşească, care, vorba 
lui Cantemir, îl transforma pe ţăranul simplu în „boier 
care îşi lucrează singur pământul”); un cult străvechi, 
sacrificial, al moşilor şi strămoșilor care au locuit în vechi- 
mea vechimii în aceleași hotare şi, lucru foarte important, 
pentru același destin (vezi, de pildă, colindele de tip „Bo- 
urul negru” sau „Cerbul”, adevărate testamente spirituale 
ale tuturor sedentarilor carpato-dunăreni și nistreni). 


De alfel, sacrificiului Bourului sau al Cerbului, 
identic, la alt nivel de creare şi arhivare, cu cel al păsto- 
rului mioritic, elaborat poetic şi metafizic remarcabil (cu 

adevărat aceste creaţii ar putea fi invidiate şi de Homer, și 
de Ovidiu, şi de Virgiliu, aşa cum arătau patriarhii Unirii 
de la 1859) nu se regăseşte în, de pildă, sacrificiile umane 
ale slavilor răsăriteni (ultimele, din câte se ştie, realizate 
chiar de Vladimir, cel care a și creștinat Rusia Kieveană, cu 
puţin timp înainte de anul 988, când a și construit la Kiev 
un mare Pantheon al zeităților slavilor de răsărit). Încă şi 
mai interesant este că motivele zidirii sacre prin sacrificiu, 
de fapt ale rezidirii sacre a unui locaş de cult (astfel punân- 
du-se cu insistenţă problema zidirii sacre primordiale, a 
prototipului de pe care a fost construit „zidul cel vechi și 
părăsit” — vezi la Alexandru Hâjdău eseurile „Despre cali- 
tatea poeziei divine” și „Despre scopul filosofiei” [26] — şi 
a celor care au decis construirea ei), îl aflăm doar la români 
şi proto-români, şi iar ca element spiritual, sacru, mistic 
şi arhitectonic, pe tot cuprinsul locuirii medievale româ- 
neşti. Mai mult, aşa cum a observat temeinic mitropolitul 
Bartolomeu Anania în „Cerurile Oltului” [27], doar la ro- 
mâni tronul lui Dumnezeu, așa cum este pictat în vechile 
biserici de pe Valea Oltului, se sprijină pe un cosmos zidit 
arhitectonic, din zidărie de piatră, fenomen observat de 
noi și în pictura bisericilor moldovenești din acel timp [8]. 
Nu este întâmplător că un Toma Alimoș (a lui moş) apără 
sacrificial, „sus, pe șesul Nistrului”, vechile hotare ale 
întregii comunităţi româneşti. Ele nu sunt doar hotarele 
etnici, ci și hotarele cele iubite și construite de Dumnezeu, 
tocmai pentru asta fiind vizitate, aşa cum susţine tradiția 
folclorică, atât de des și de Maica Domnului, și de Sfinţii 
Apostoli. Şi azi localnicii îţi arată la Saharna sau Țipova 
urmele și palmele Maicii Domnului, iar o veche inscripţie 
pe una din icoanele de la Țipova (dispărută cu părere de 
rău în 1940) descrie apariția Născătoarei de Dumnezeu 
deasupra scalei de la Țipova în anul 1666 [28]. 

În alt context, dar tot pe făgașul manifestărilor spiri- 
tuale româneşti, amintim aici că și Făt Frumos luptă cu un 
curaj sublim, dar la alte hotare, cele ale familiei. El anihi- 
lează pocitaniile ce izvorăsc necontenit din izvorul iluzii- 
lor omenești pentru a sfinţi prin nunta arhetipală familia 
monogamică românească, întărind astfel şi vechile hotare 
ale neamului, şi căile de iniţiere pe care fiece tânăr trebuie 
să le străbată pentru a deveni bărbat adevărat. Curajul 
lui este alimentat necontenit de sfintele si sfinţii creştini 
adoraţi de întreaga comunitate și izvorăşte nu din careva 
tradiții războinice sau militare, ci din mila față de cel 
mai necăjit ca tine, care este arhetipală la eroii poveştilor 
populare românești, dar și din misterul universal pe care 
omul nu îl poate cunoaşte altfel decât tot pe calea mistică 


(Vartic, [29]). 


Prin tot ce ne-au lăsat mărturie istoria și tradiţiile, 
Basarabia a fost, este și va fi pământ românesc oricât de 
ticăloasă ar fi geopolitica de după 1812, 1939 sau 1991 
(Iorga, [30], Nistor, [31], Boldur, [32], Ciobanu, [33], 
Goma, [34]). În 1991 cetăţenilor din fostele state comu- 
niste li s-a părut doar că au cucerit prin revoluţie liberta- 
tea şi democraţia. Pretinsele structuri politice „democra- 
tice”, care au răsărit ca ciupercile după ploaie pe ruinele 
fostului imperiu comunist, nu au anihilat „urma” tiparu- 
lui comunist așa cum nemţii au lichidat după 9 mai 1945 
urma nazistă. Ele nu au putut aduce binele atâta jinduit de 
cetăţeni, ci doar libertatea de a păcătui, de a corupe și a fi 
corupt, de a-ți permite orice, inclusiv crimele cele mai ori- 
bile, ca să te îmbogăţești material cât mai repede. Așa mi- 
graţia transfrontalieră şi traficul de fiinţe umane, alcoolul 
şi aroganţa, ateismul și injustiţia, crimele economice şi te- 
ribilismul democratic (iată, a venit şi pentru omul simplu, 

care îşi decide acum prin vot colectiv viitorul, timpul lui 
„vsio pozvoleno” (totul este permis), pronosticat de Dosto- 
evski), prostituţia fizică dar și cea morală etc., etc. (nu este 
locul aici să arătăm tot tragismul tranziţiei de la totalita- 
rismul comunist de tip sovietic la democraţie) au devenit 
stări comune pe ambele maluri ale Prutului. Înrâmplător 
sau regizat, românii se manifestă și prin aceste stări, oricât 
de penibile şi de nedorite ar fi. Asta fiindcă tocmai Globa- 
lizarea scoate în evidenţă salturile creșterii şi descreșterii 
lumii (ca pe falanga de os de la Cuina Turcului, de peste 
12.000 ani — Vartic, [54], în Coloana lui Brâncuşi sau 
în mai puţin cunoscutul tratat al lui Dimitrie Cantemir 
despre creșterea şi descreșterea Imperiului Otoman [35]), 
imposibilitatea progresului continuu (spre care aspiră teo- 
ria tratatelor politice) şi chiar a pretinsei evoluţii prin sal- 
turi. Imposibilitatea „progresului mistic”, despre care vor- 
bea la începutul secolului XX şi Constantin Rădulescu 
Motru [36] aflat în dispută ştiinţifică şi publicistică aprigă 
cu „iraționalitatea naționalistă” a lui Nicolae Iorga [37] se 
topeşte până la urmă în misterul fiinţării universale din 
care, până una alta, poporul român face parte. Inclusiv cel 
care trăieşte în spaţiul pruto-nistrean, ba inclus, ba scos 
de cinismul geopolitic din graniţele statului român. 


III 


Între 1806 şi 1812, aşa cum arată într-un excelent 
studiu George Ciorănescu [10], marile puteri europene 
au încheiat mai multe tratate din care nu a lipsit soarta 
Moldovei şi Ţării Româneşti. Lipsită aproape totalmente 
— după mazilirea cantemireștilor la Harkov şi uciderea lui 

Constantin Brâncoveanul și a copiilor săi la Constantinopol 
— de o clasă politică sau de una economică cât de cât 
răsărită, care să-i reprezinte anume în acea epocă tulbu- 
re, soarta românilor se decidea așa de parcă românii tră- 
itori pe toţi versanţii Carpaţilor, inclusiv până la Nistru, 
erau niște simple cărţi de schimb. Tratatul ruso-turc de 
la București, din 28 mai 1812, prin care Moldovei, adică 
„cealaltei Valahii” i se mai lua (după ocuparea Bucovinei 
de către imperiul Austro-Ungar) o parte din teritoriul 
ei natural, partea răsăriteană, dintre Nistru şi Prut, nici 
măcar nu a fost vizat de vreun reprezentat al Moldovei de 
atunci, locuită numai de sedentari români. Moldova nici 
nu avea domnitor în anii 1806-1812 (după „demisia” lui 
Alexandru Moruzi), ci un fel de guvern vremelnic numit, 
în fond, tot de Rusia, care și ocupa de pe la 1789 ambele 
principate în încercarea de a opri expansiunea revoluţiei 
franceze spre Imperiul Rus şi posibila conexiune franco- 
turcă. În acele timpuri principatele românești de la gurile 
Dunării parcă nici nu existau. În opinia imperialilor de 
la Viena, Constantinopol, Paris sau Sankt-Petersburg în 
statele valahe existau doar niște boieri sărăntoci și niște țărani 
şi ciobani, cu toţii analfabeți (din punctul de vedere al alfa- 
betizatorilor europeni), fără a fi reprezentaţi în vreun fel, 
măcar cultural, pe harta lumii. Să mai amintim, așa cum 
arăta şi profesorul Mircea Păcuraru ([38], p.193) că anexa- 
rea Basarabiei prin tratatul ruso-turc de la 28 mai 1812 
„era fără valoare și nulă ca drept, căci Turcia nu avea drep- 
turi teritoriale asupra pământului românesc”. 


Cu toate astea tocmai în acele timpuri, să nu uităm 
că era vorba de vremurile lui Pascal, Voltaire și Kant, în 
principatele române s-a tradus în română Biblia și Isto- 
riile lui Herodot, aproape întreaga Filocalie, iar la schit 

şi la mănăstire viaţa religioasă atingea o profundă viaţă 
spirituală, necunoscută în cealaltă Europă. Măsura spiri- 
tualităţii dinaintea anului 1846 poate fi opera mitropolitul 
moldovean Veniamin Costachi, apoi şi a celui muntean, 
Grigorie Dascălul, care au tradus şi tipărit (inclusiv în 
timpul lungilor lor nevoinţe forţate în Basarabia ocupată 
de Țar, rămase mai mult necercetate) nenumărate cărţi 
ortodoxe, de temelie pentru boom-ul politic, lingvistic, 
cultural, istoric şi metafizic de la 1848 (Păcuraru, [38]). În 
lumina acestei munci spirituale uriașe, deși anonime, pa- 
şoptiștii nu ne mai apar ca nişte semănători, ci ca harnici 
culegători și cosaşi. Limba română vorbită de ţărani și păs- 
tori, dar mai ales extensiunea ei cultă din schit şi mănăstire, 
a permis elitelor româneşti să anticipeze prin opera lor 
cultural-ştiinţifică descoperirea cântecelor bătrânești, 
adevărate epopei metafizice, acelea cu care fondatorii 
statului român de la 1859 se mândreau în toate capitalele 
europene. Basarabenii Alexandru Hâjdău, Alecu Donici, 
Costantin Stamati, Alecu Russo, Mihail Kogălniceanu 
(vezi „Dacia Literară” de la 1840) fac parte anume din 
această elită înaintepaşoptistă. Prinosul lor la reintrarea 
poporului român în istoria modernă a lumii fiind atât 
de mare (și el este unanim recunoscut) este imposibil să 
scoţi şi străvechiul pământ românesc al Basarabiei, care 
i-a născut, din harta devenirii întregii naţiuni române. 
Încâmplător sau nu, dar în perioada imediat premergă- 
toare ocupaţiunii ruseşti de la 1812, adică în timpul ocu- 
paţiunilor temporare din veacul 18, în Basarabia s-au 
reactivat o mulțime de schituri și mănăstiri, salba celor de 
pe valea Işnovăţului, Culei și a Ikelului fiind cea mai im- 
punătoare. La Butuceni (vechime paleocreștină), Căpri- 


ana (1420), Suruceni (1785) Condriţa (1783), Vărzăreşti 

(1420), Hâncu (1678), Răciula, Frumoasa (1804), Curchi 
(1773), Hârbovăţ (1730), Hârjauca (1740), Hirova (1805), 
Tabăra (1779), Țigănești (1725), dar și în vechile schituri 
şi mănăstiri de pe malul Nistrului — Rudi, 1777, Călăru- 
şeca (1782), Cosăuţi (1729), Cuşelăuca (1786), Dobruşa 
(1772), Japca (sec. XVII), Saharna, 1776, Horodişte-Ţi- 
pova (cel puţin sec. XII) — [39] — viaţa monahală a avut 
o intensitate maximă tocmai în acele vremuri tulburi din 
secolul XVIII. Mărturie a acestei minuni dumnezeieşti 
ne stă și reconstrucţia mănăstirii rupestre de la Horodişte 
(actuala 'Țipova) din 1765 [26], dar şi construcţia rapidă 
a unor noi biserici de lemn în toată Basarabia. Proiectul 
lor, deși de sorginte moldovenească, așa cum se vede în 
fotografia bisericii de la Cornova, expusă de Paul Mihail 
în parcul central din Chișinău [40], a fost armonizat cu 
pridvorul brâncovenesc, iar asta dă o splendoare anume 
vieţii spirituale din Basarabia înainte de venirea politică a 
episcopilor ruși (care au înlocuit majoritatea vechilor bise- 
rici de lemn cu noi construcții de piatră). 


Ocupând ilegal Basarabia în 1812 rușii au găsit aici 
o populaţie preponderent românească — 419.240 români 
(86%), 30.000 ruteni (6,55%), 19.130 evrei (4,2%), 6.000 
lipoveni (1,2%), 1.207 găgăuzi (0,25%), 1.200 bulgari 
(0,25%) (vezi comentariile la datele recensământului 
rusesc din 1817 în [38], [41]). De-a lungul anilor, aşa cum 
se vede și din recensământul din 2004 organizat de guver- 
narea comunistă a Republicii Moldova, care a atestat aici 
aproximativ 80% de români (moldoveni), s-a schimbat 
radical doar structura ne-românilor, nu şi cea a româ- 
nilor. Însă, așa cum s-a demonstrat deja cu numeroase 
documente, inclusiv prin Declaraţia de Independenţă a 
Republicii Moldova din 27 august 1991, cei care au fost 

maltrataţi fără milă în aceste condiţii demografice au 
fost anume etnicii români, majoritari. Faptul că ei nu au 
răspuns la teroare cu anomalii rasiale sau şovine demon- 
strează miracolul fiinţei românești, sedentară, casnică și 
creştină, de o bunătate proverbială, dar și cinismul şi la- 
şitatea ocupanților care i-au ucis sau trimis ca pe animale 
în Gulag după 28 iunie 1940 sau 23 august 1944 mai ales 
pe români. A vorbi despre existenţa în Basarabia a unui 
multiculturalism „crestomatic... mozaical” în aceste con- 
diţii — ale genocidului rusesc din secolul XIX sau al celui 
comunist de după 1940, orientate mai mult împotriva po- 
pulaţiei românești — aşa cum a arătat președintele RM, 
Vladimir Voronin, la 11 februarie 2008, în cadrul lucrări- 
lor Conferinţei Internaţionale de la Munchen referitoare 
la politica securităţii, este cel puţin nepoliticos. 

Să reamintim aici că mitropolia Iașilor pierdea în 
Basarabia după 28 mai 1812 „12 protopopiate, peste 
775 de biserici parohiale, dintre care 40 de piatră, una 
de cărămidă, iar restul de lemn” (Păcuraru, [38], p. 196). 
Bisericile de lemn erau, cum bine se ştie, o acomodare la 
atacurilor necontenite ale nomazilor necreştini, care, fie 
că le prădau, fie că le ardeau cu totul, nu ar fi tolerat nici 
zidirile de piatră, mult mai costisitoare. Localnicii re- 
construiau imediat bisericile arse, pe aceiași vatră, după 
plecarea năvălitorilor, astfel realizându-se şi moderniza- 
rea lor arhitectonică necontenită după modelul marilor 
construcţii de piatră de la Putna, Neamţ sau Iași. Practic 
sub fiece biserică veche din Basarabia se descoperă urme- 
le unor construcţii sacre mult mai vechi, unele având, cu 
certitudine, și vechime apostolică. 


De altfel tocmai acest aspect de vechime ortodoxă 
românească în Basarabia îl ascunde Biserica Ortodoxă 

Rusă, atunci când pretinde că Basarabia face parte din te- 
ritoriul ei canonic de după 1812. Cât de tristă este această 
fundamentare politică se vede și din înaltele decoraţii pe 
care comunistul Vladimir Voronin le tot primeşte de la 
patriarhul rus Alexei al II-lea. Dacă e să urmăm logica 
fundamentală a ortodoxiei, expusă chiar la 29 ianuarie 
2008 de către mitropolitul Kirill [17], una din cele mai 
luminate fețe ale ortodoxiei, efortul major al misiunii 
ortodoxe în Globalizare este să le arătăm oamenilor „li- 
bertatea de a nu păcătui”, sau „libertatea de a se păzi de 
rău”. Or, răul comunist, mai ales cel instaurat în Rusia de 
către Lenin și Troțki în toamna anului 1917, este unul de 
cumpănă nu doar pentru ortodoxia sau statalitatea rusă, 
ci pentru întreaga umanitate. În urma acțiunii acestui rău 
au fost uciși zeci de milioane de oameni, majoritatea dintre 
ei creştini ortodocşi, au fost arse și explodate majoritatea 
bisericilor şi mai toate mănăstirile din fostul Imperiu Rus. 
Cum se poate, așadar, să decoreze Biserica Ortodoxă Rusă 
pe un om, fie el și preşedinte al RM, care de mai multe ori 
pean se închină public anume lui Lenin și face paradă, mai 
ales electorală, din această închinăciune în faţa răului ce- 
lui mai îngrozitor care a dus aproape de dispariţie întreaga 
ortodoxie rusă? A dorarea „ortodoxă” a răului comunisto-— 
bolşevic la începutul anului 2008, manifestat în Basarabia 
de către V. Voronin, nu este cumva un rău mai mare decât 
răul bolşevic în sinea lui? Tihnitele schituri şi mănăstiri 
basarabene, acelea care poartă în aerul lor sufletele tuturor 
călugărilor nevoitori dinainte şi după 1340, dinainte şi 
după 1812, dinainte și după 1940, dinainte și după 1991, 
au un singur răspuns a această întrebare. Basarabia este 
ţinut canonic ortodox nativ de la începutul creștinătății. 
Dar tot de atunci ea este și pământ nativ românesc. 

IV 


Deşi pare de necrezut, dar poporul analfabet al româ- 
nilor, care la 1812 era parcă inexistent pe harta Europei, 
dădea către 1850 câteva opere poetico-—metafizice anoni- 
me remarcabile, cum ar fi cea despre rezidirea sacrificială 
a unei vechi construcţii sacre, cea despre relaţia dintre cos- 
mosul liturgic (Mircea Eliade) şi om, cele, de un misticism 
cutremurător, despre relațiile dintre bărbat și femeie (Vi- 
dra, Mihu Copilul, Brumărelul, Kira), sau cele în care 
apărarea sacrificială a hotarelor, elementul-cheie al fiin- 
ţării sedentare, (Toma Alimoş, Doncilă) reprezintă uni- 
cul drum spre mântuire al eroilor acelor timpuri. Ciclul 
Bourului, Cerbului, Dulfului (peştelui) în care sacrificiul 
animalului sacru în perioada dacică a fost preluat, cu in- 
celigență majoră, în perioada creştinării (sfinţii părinţi ai 
acelor timpuri au preluat și ei simboluri mai vechi cum ar 
fi peştele, treimea, cultul soarelui şi a Lunii, etc.) sau cel al 
Balaurului, reprezintă arhetipuri cheie ale creștinismului 
românesc. Importanţa acestor opere în Globalizare s-ar 
putea să fie chiar mult mai mare decât pentru timpurile 
când au fost create sau culese pentru uzul de la 1848. 


Misterul apariţiei şi prezenţei necontenite a acestor 
capodopere în spaţiul pruto-nistrean, faptul că ele au 
fost culese şi arhivate chiar de Academia de Ştiinţe a fos- 
cei RSSM (aflată sub totală dominație politică), demon- 
strează cât de puternic a fost și este spiritul românesc în 
Basarabia. Faptul că doina și hora, jocurile de copii şi 
descântecele, teatrul de Anul Nou și cel al nunţii, bote- 
zului, îngropăciunii, obiceiurile calendaristice (de Paşte 
sau Crăciun), arhitectura casei şi felul de a lucra pământul 
(inclusiv în perioada comunistă) au făcut şi fac parte din 

structura de manifestare a poporului român din Basarabia 
şi Bucovina (trebuie să accentuăm numaidecât acest 
lucru) demonstrează cât de iresponsabilă şi amorală este 
insistența globalizarilor geopolitici de a rupe Basarabia 
din contextul românesc şi a de o transforma într-o rană 
mereu sângerândă a Europei. Fiind o rană estică a hota- 
rului natural românesc, ea se va spiritualiza necontenit 
şi în viitor, aşa cum s-a spiritualizat și în trecut, și va lua 
forma unor remarcabile opere artistice, religioase, ştiinţi- 
fice sau politice, așa cum s-a și văzut în opera recentă a 
basarabenilor Paul Goma, Eugen Coșeriu, Eugen Ureche, 
Grigore Vieru, Mihai Cimpoi, Dumitru Matcovschi, 
Valeriu Cupcea, Ion Ungureanu, Alexandru Moșanu, 
Nicolae Costin, Nicolae Sulac, Ion Hâncu, Gheorghe 
Postică etc. (dăm numai câteva pilde). Aşa cum întreaga 
ortodoxie românească nu poate fi concepută fără opera 
mitropoliţilor basarabeni Iosif Naniescu, Gurie Grosu, 
Antonie Plămădeală, Nestor Vornicescu (iar recent şi a 
lui Savatie Baștovoi [39]), tot așa şi Basarabia este, vorba 
lui Eminescu, „o chestiune de existență pentru poporul 
român”. Dispariţia strajei de la hotare, şi Basarabia este un 
asemenea hotar, așa cum ne învaţă cântecul fundamental 
al lui Grigore Leşe (Bucovina, plai cu flori), va aduce piei- 
rea ţării noastre. Această pieire, privită chiar şi dinspre 
centrul de stăpânire prin haos a lumii, acum nu ni se 
poate întâmpla tocmai fiindcă spiritul creator al neamului 
românesc lucrează vârtos în Basarabia. Iar viitorul, cum se 
ştie, este la voia Dumnezeu. Nu a omului. 


În acest context noi îndrăznim să comparăm fiinţial 
opera iluminiștilor francezi cu cea a luminătorilor români 
din secolul XVIII şi prima jumătate a secolului XIX, 
inclusiv a celor anonimi. Ce reprezintă, de pildă, Tartuffe? 

Este critica vehementă a unei societăţi secularizate și in- 
dustrializate care nu mai are repere morale. Tartuffe, ca 
şi Rinocerii lui Eugen Ionesco de mai târziu, pun, însă, 
cel puţin în planul cercetării metafizice, şi problema se- 
cularizării fundamentelor morale care au permis răului 
să transforme întreaga societate în rinoceri sau Tartufli. 
Fiind vorba de un rău fundamental, care în globalizare 
este multiplicat cu viteza comunicării electronice, de un 
rău care mutilează de multe ori incurabil faţa omului, cel 
puţin elitele politice ale lumii trebuie să pună şi proble- 
ma securizării acelor fundamente (pentru a păzi întreaga 
umanitate de anihilarea totală printr-un simplu act 
terorist, posibil acum datorită tehnologiilor şi nanoteh- 
nologiilor). Spiritul românesc a prevestit aceste dezastre 
încă în Evul Mediu, le-a descris în opere poetice remarca- 
bile — fie și anonime, cum este „Monastirea Argeșului — și 
a propus şi unica soluţie care ne mai poate salva înainte 
de venirea Zeului despre care vorbea Heidegger în 1967 
[40]. Această soluţie este rezidirea (mistică şi sacrificială) 
a vechilor ziduri sacre. Bourul negru din colindă, dar și 
Negru Vodă din baladă reprezintă la români reperele ar- 
hetipale ale necesităţii imperioase de rezidire a vechilor zi- 
duri sacre, părăsite sau neisprăvite în timpurile de cădere 
şi prăpăd ale fiinţei umane. Privite prin prisma celor două 
războaie mondiale și a cataclismului de sorginte ateist- 
comunistă din secolul XX, aceste timpuri de prăpădire a 
fiinţei omenești se văd ca perioade de cădere ce urmează 
unor perioade de înălțare (spirituală, dar şi economică). 
Noua ordine „bună” a lumii, acest NEW AGE de care se 
face acum atâta paradă, nu poate veni, însă, fără apli- 
carea algoritmului românesc — rezidirea sacră a lumii, 
inclusiv prin rezidirea sacrificială a sanctuarelor apă- 

rute misterios încă de la ivirea omului actual pe pământ 


acum 40.000-50.000 de ani [54]. 


Bourul negru sau Negru Vodă sunt simboluri ale acelei 
vechimi, descoperite și cercetate de arheologi sub forma 
oxizilor de mangan din morminte sau pictura rupestră, 
dar şi a oxizilor roșii de fier, simbol al sacrificiului Anei şi 
în balada pe care generaţia Unirii Principatelor a depus-o 
la Paris ca mostră a excepţionalei spiritualităţi native ro- 
mânești. Arheolingvistica, neglijată oarecum de arheolo- 
gii contemporani, nu poate scoate din contextul cercetării 
nici originea antroponimicului Manole-Manuli, care are 
cu certitudine rădăcini în străvechiul antroponimic indo- 
european Manu (nume de referință şi în onomastica ro- 
mânească), nici pe cea a Anei, soţia lui Manole, sacrificată 
în numele rezidirii sacre a lumii. Antroponimicul Ana, 
iarăşi, nu poate fi scos din contextul ciclului solstiţial care 
măsoară timpul pe pământ, adică anul. Nu facem anume 
aici alte investigaţii pe acest făgaș, accentuăm numai că 
întregul complex al sacrificiului mistic descris anonim de 
tradiţia românească în Cerbul, Bourul negru, Monastirea 
Argeşului sau Mioriţa a fost descoperit, cercetat și arhivat 
şi în Basarabia, inclusiv, aşa cum arătam mai sus, în peri- 
oada ei comunistă [44]. Încercarea comuniștilor și a ge- 
opoliticienilor ruși (şi nu numai) actuali de a neglija tre- 
cutul şi tradiţia sacră, creştină şi românească în Basarabia 
nu are sorţi de izbândă tocmai fiindcă este generatoare de 
încă şi mai mult rău, de sărăcie, umilință şi subdezvoltare. 
Secularizarea binelui sacru are o limită peste care nici o 
ființă omenească nu poate trece. Însă rezidirea sacralită- 
ţii secularizate, începând de la o limită pe care omul nu o 
poate cunoaşte, nu se mai poate face fără sacrificiu. Globa- 
lizarea scoate această limită și acest sacrificiu din hotarele 

unei anumite etnii, structuri statale sau religii. Care va fi 
sacrificiul global necesar pentru rezidirea sacralităţii se- 
cularizate cu atâta înverșunare în ultimul secol, va arăta 
numai ziua de mâine. Așa cum se manifestă ca hotar 
estic şi rană sângerândă a Europei, străvechiul pământ 
românesc și creştin al Basarabiei nu poate fi scos din re- 
alitatea acelei zile. 


V 


Propunem ca metodă a cercetării existenței neamu- 
lui românesc în Basarabia, în condițiile geopolitice extre- 
me ale spaţiului pruto-nistrean, pe de o parte, existența 
(prezenţa) etno-politcă, sedentară, creștină, naturală şi 
absolută anume a românilor în acest spaţiu de la originile 
lor (mitice, arhetipale) şi până în prezent, şi, pe de altă 
parte, realitatea relativă a tratatelor privitoare la poporul 
român și agregatele lui politice, în marea lor majoritate 
semnate şi ratificate fără prezenţa reprezentanţilor de jure 
ai românilor, prin care el s-a manifestat în modernitate 
începând cu lupta de la Posada, 1330. Pentru o asemenea 
metodă de cercetare a istoriei prezenţa doar a documen- 
tului istoric nu mai este de ajuns. Documentul istoric 
oglindește mai ales realitatea tratatelor şi corespondenţei 
marilor puteri geopolitice în vederea semnării unor tra- 
tate, ca urmare a unor războaie sau a unor împărțiri mai 
mult sau mai puţin drepte ale Europei (este vorba de po- 
porul român ca parte fondatoare a populaţiei autohtone, 
creştine, a Europei). Așadar documentul istoric, şi mai ales 
hermeneutica istorică, trebuie să fie completat, şi de multe 
ori în mod obligatoriu de cultura materială și spirituală 

a epocii cercetate, în special de documentul arheologic, 
lingvistic, etnografic, arhitectonic, economic, cultural, 
religios. Cercetarea sociologică românească, denumită și 
monografia românească, fondată în perioada interbelică 
de profesorul Dimitrie Gusti şi experimentată mai ales în 
Basarabia (la Cornova, în primul rând) şi-a demonstrat 
vivacitatea anume pe acest segment al investigaţiei știin- 
ţifice. Alături de Gusti la acele monografii basarabene au 
participat multe din cele mai luminate minţi ale acelei 
epoci (şi cu adevărat o putem numi epocă), cum ar fi 
Mircea Vulcănescu, Traian Herseni, Anton Golopenţia, 
Henri Stahl, Petre Ștefănucă, Nicolae Moroșan și mulți 
alţii (Şoimaru, [45], Gusti, Bădina, [46]). 


Această participare, alături de manifestările cultura- 
le, cercetările din arhive sau investigaţiile prin călătorii 
ale unor Nicolae Iorga, George Enescu (vezi concertele lui 
Enescu de la Chișinău dinainte și după votarea Actului Uni- 
rii din 27 martie 1918), Lucian Blaga, Mihail Sadoveanu, 
Onisifor Ghibu, Mircea Eliade și mulți alți mari români, 
demonstrează că părăsirea Basarabiei după 1812 sau 1940, 
ba chiar şi sacrificiul ei de către Consiliul de Coroană în 
iunie 1940, nu a fost niciodată definitivă. Mai ales că po- 
porul român nu a părăsit niciodată acest străvechi ţinut 
românesc, aşa cum, de pildă, au părăsit sârbii provincia 
Kosovo. Este drept, pentru a nu fi nimiciţi cu totul sau 
strămutați de Stalin în „Siberii de gheaţă” românii din 
Basarabia s-au lăsat parţial mancurtizaţi (zombificaţi) 
de fostul regim comunisto-bolşevic. După 1989 această 
mancurtizare a stopat accesul lor imediat spre contex- 
tul românesc (şi european prin excelență) şi a păstrat la 
guvernare în noul stat Republica Moldova un produs 
comunist osificat, agramat și iresponsabil. Totuşi şede- 

rea lor, a românilor, în spaţiul pruto-nistrean este, vorba 
justiţiei actuale, irevocabilă. La 27 martie 2008, când se 
împlinesc 90 de ani de la votarea Actului Unirii Basarabiei 
cu Patria Mamă, istoria nu mai poate fi rescrisă în sensul 
lichidării poporului român din Basarabia cu ajutorul tra- 
tatelor vechi și noi, inclusiv cu a celui de la 23 august 1939 
sau a celui din 10 februarie 1947, care este tot o consecință 
a pactului dintre Hitler şi Stalin. 


Destinul tragic sau luminos al umanităţii nu a fost şi 
nu este unul care poate fi proiectat progresiv sau evolutiv. 
Marile imperii, ca şi mai micile structuri etno-—politice au 
parte de creștere și descreşteri, ba chiar de dispariţii totale 
din istorie. Despre ele ne vorbea Miron Costin înaintea 
„Divanului”, „Istoriei ieroglifice” sau a „Creşterii şi des- 
creşterii imperiului otoman”, scrise de Dimitrie Cantemir 
tocmai în timpul când renascentismul și enciclopedis- 
mul european încerca să demonstreze contrariul. Istoria 
politică a lumii este palidă în faţa misterului universal al 
fiinţării şi pe acest domeniu Basarabia, prin sacrificiul ei, 
a dăruit poporului român un viitor la care alţii nu pot nici 
aspira. Fiindcă este bazat pe „măreţia mistică a trecutu- 
lui”, dar şi pe devenirea mistică a viitorului, sacrificarea 
Basarabiei atât pe altarul geopolitic de la gurile Dunării, 
cât şi pe cel naţional, nu mai ţine de actele revocabile ale 
omului, ci de ziua de mâine a întregii Europe. 


În același context, după opinia noastră, cercetarea 
domniei lui Ştefan cel Mare și Sfânt doar în baza docu- 
mentelor scrise sau a faptelor sale politico-războinice, 
fără punerea în metodă și a arhitecturii și picturii prea- 
frumoaselor biserici construite de el, este înșelătoare şi 
irelevantă. Fără arhitectura Putnei, Pătruţului, Vorone- 
țului sau Neamţului (adevărate replici şi la arhitectura 

genială a lui Bruneleschi, dar această provocare face parte 
din altă cercetare) domnia lui Ştefan cel Mare și Sfânt și 
locul românilor în civilizaţia europeană nu poate fi nici 
cercetat științific, nici conștientizat, hai să folosim un 
termen recent de uzură, corect. Mai mult, aşa cum au 
demonstrat Maria Magdalena Szekely şi Ştefan Gorovei 
[47], s-ar putea ca cercetarea unor documente arheologice 
aflate la mare distanţă de principatele româneşti, cum ar 
fi ruinele regatului de Mangop sau simbolistica Asănești- 
lor, să ne dea mai multe piste de înţelegere corectă a lungii 
domnii a lui Ştefan cel Mare (după o perioadă de atrocități 
apocaliptice realizată de fiii şi nepoţii lui Alexandru cel 
Bun), decât puţinele documente istorice (epuizate încă în 
perioada interbelică a secolului XX). În aceeași ordine de 
idei, cercetarea documentelor ezoterice pe care le elabora, 
de pildă, Nicolae Milescu pentru uzul personal al Țaru- 
lui Rusiei, s-ar putea să deschidă și noi piste de cercetare 
a prezenţei tragice a fiicei lui Ştefan cel Mare şi Sfânt la 
curtea lui Ivan al III-lea. Tot aşa, cercetarea istoriei prin- 
cipatelor române nu poate trece cu vederea algoritmul 
politic al renașterii regatului dacic (al unui stat unitar al 
tuturor românilor), apărut odată cu unirea realizată de 
Mihai Viteazul, apoi prezentă şi în acţiunile politice ale 
lui Dimitrie Cantemir, şi în cele ale cuplului Ecaterina- 
Potemkin, și în opera generaţiei Marii Uniri de la 1918. 
(În vederea realizării acestui deziderat politic nu doar 
Dimitrie Cantemir s-a căsătorit din interes cu Casandra 
Cantacuzino, fiica domnitorului muntean Şerban 
Cantacuzino, cel care a comandat traducerea în română 
a Bibliei, ci, mai înainte, și Ştefan cel Mare şi-a luat de 
soţia pe Voichiţa, fiica lui Radu cel Frumos, nepoata lui 
Mircea cel Bătrân, așa ca fiul lor, Bogdan al III-lea, ca și 

Antioh Cantemir — de pildă — să aibă dreptul la coroana 
principatelor unite). 


Nu putem trece cu vederea în această cercetare nici 
proiectul dacic al Ecaterinei. Marele kneaz Grigori Ale- 
xandrovici Potiomkin-Tavriceski, unul din cei mai lu- 
minaţi ruși ai tuturor timpurilor, s-a pregătit (sau a fost 
pregătit de Rusia) pentru a fi viitor rege ortodox al Daciei. 
El a murit în condiţii neelucidate, pe un deal de lângă 
Nisporeni, în Basarabia, în anul 1791, când, îmbolnăvin- 
du-se pe neașteptate, a decis să părăsească staftul lui din 
Iaşi şi să plece la Nicolaev, orașul abia fondat de el la gurile 
Niprului. Despre el Ecaterina a II-a a spus: „O Gora moi 
dpamxaŭmuŭ dpy2... venosex zennanonbiii. Mue nekem ezo 
samenumo!” („Mi-a fost cel mai scump prieten... un om 
genial. Nu am cu cine să-l înlocuiesc!”) 


Moartea misterioasă a kneazului Potemkin nu a 
întrerupt realizarea proiectului bizantin al Rusiei, dar, 
pentru acel moment istoric, proiectul restaurării regatu- 
lui dacic a fost amânat. Ceilalți mari generali ruși ai mo- 
mentului, — Riumanţev, Suvorov, Kutuzov — care s-au 
manifestat tot în timpul campaniilor din Crimeea şi Prin- 
cipatele Române au continuat „opera” acestui mare om 
politic rus, care a reușit la 1789 ocuparea Moldovei până 
la Siret. De cealaltă parte a Siretului el s-a ciocnit atunci 
cu armatele împăratului austro-ungar, tocmai acela căruia 
Ecaterina a II-a îi scria în 1782 despre intenţia de a re- 
fonda „în Basarabia, Moldova şi Muntenia” vechiul regat 
dacic. Asupra acestor intenţii şi documente a atras aten- 
ţie la timpul lui și Nicolae Densușianu (în „Revoluţiunea 
lui Horia”), dar după episodul de la 1889 (ce coincidență 
bizară cu dispariţia lui Eminescu), exact peste o sută de ani 

după „ocuparea Moldovei până la Siret”, cercetarea acestor 
împrejurări de către genialul istoric nu a mai fost posibilă. 


Interesant este că la o altă fractură a istoriei românilor, 
la 28 iunie 1940, armata lui Stalin, deşi una comunistă, a 
fost întâmpinată de comuniștii din Basarabia cu placar- 
de pe care scria „Vrem Moldova până la Siret!”. Chiar să 
nu fi ştiut Siguranţa românească de scrierea acestora (şi a 
altor placarde) anume pe teritoriul României, înainte de 
28 iunie 1940? Chiar să fi trecut neobservată vânzoleala 
celulelor comuniste din toate orașele și târgurile Moldovei 
dinaintea acestei date fatidice? Chiar să nu fi venit nici un 
raport de la ofițerii de informaţii de pe teren despre pregă- 
tirea bâtelor, banderolelor, pistoalelor de către bandele de 
comunişti? Chiar aşa de mare să fi fost secretul serviciilor 
secrete ale lui Stalin că şi Pantelimon Halipa a aflat în ul- 
timul moment de invazia sovietică? Chiar nu s-a putut 
feri de această invazie măcar arhiva Basarabiei, mai ales 
cea de la mitropolie, seifurile băncilor şi depozitele arma- 
tei române? Chiar nu s-au putut feri de destinul lor tragic 
marii oameni ai Basarabiei, arestaţi atunci de comuniști și 
condamnaţi la moarte în Gulag, cum ar fi Vasile Gafen- 
cu, Theodor Neaga, Constantin Bivol, Petre Ştefănucă şi 
mulţi alţii? Chiar nu vede corectitudinea politică de azi 
că la tribuna improvizată care a salutat intrarea Armatei 
Roşii în Basarabia stăteau la loc de cinste ofiţerii CC? 
La toate aceste întrebări — și la multe altele — a răspuns 
magistral, cu o mulţime uriașă de documente, basarabea- 
nul Paul Goma în „Săptămâna roșie”. Întâmplător sau nu, 
dar anume Paul Goma a fost înaintemergătorul alungă- 
rii comunismului din România, aşa cum toată Basarabia, 
prin marile acţiuni intelectuale și populare din 1988- 
1989 a stat la originea anihilării comunismului rusesc și a 

Este, aşadar, de-a mirării că numeroșii istorici au- 
tohtoni și străini trec ușor cu vederea realitatea înrudi- 
rii politice a principilor români în vederea restaurării 
vechiului regat dacic (sau măcar a unui stat centralizat al 
tuturor românilor), prezent nu doar în viaţa şi opera lui 
Dimitrie Cantemir, ci şi în alte fapte şi documente ale 
multor oameni politici influenţi ai vremii. Nu poţi să nu 
observi că începând de la acţiunile militare ale primului 
voievod român recunoscut internaţional după o strălucită 
acţiune militară (acestea erau actele de recunoaştere di- 
plomatică ale timpului), este vorba de Basarab I, idealul 
politic de unificare a tuturor knezatelor românești într- 
un singur stat a fost viabil tot timpul. Faptul că nu s-a 
realizat anume atunci, la 1330, sau în timpul când Ștefan 
cel Mare a cucerit de nenumărate ori Muntenia, ţine mai 
repede de necesitatea imperioasă a supravieţuirii neamu- 
lui românesc, aflat la cel mai instabil hotar european, 
prin mai multe construcţii statale, unele rudimentare, și, 
mai ales, prin cedarea unor părţi din teritoriul naţional 
pentru satisfacerea poftelor de moment ale cuceritorilor 
(în marea lor majoritate nomazi, migratori). Basarabia, 
partea dintre Nistru şi Prut a spaţiului natural, de geneză, 
a poporului român, a avut parte de cele mai multe ori de 
acest destin. Consecințele cedărilor sau ocupărilor cu for- 
ţa a Basarabiei (cum arătam mai sus, la 1812 nimeni nu i-a 
întrebat măcar pe câţiva boieri români dacă vor să cedeze 
Basarabia) au fost în majoritatea cazurilor tragice, adevă- 
rate catastrofe şi genociduri, pentru românii de aici. Cu 
toate astea, deși porecliți de mai toți istoricii străini (din 
lipsa documentelor arheologice, de care dispunem acum 
cu prisosinţă) drept huni, slavi, cumani, unguri, pecenegi, 
mongoli, tătari, ucraineni sau ruşi, deși infiltrat cu elemen- 

te lingvistice şi de habitat al acestor migratori, la deschi- 
derea firească a porților etno—culturale, neamul românesc 
reapărea tot sedentar, casnic și creştin în Basarabia ca prin 
minune (fapt reprezentat genial de preotul Alexe Matee- 
vici în „Limba noastră”), vorbitor de curată limbă româ- 
nească, păstrător al vechilor tradiţii sedentare și creştine 
ale neamului românesc. 

Dacă urmăreşti hărţile Europei de la apariţia lui 
Attila în Europa Centrală şi de Răsărit până la plecarea 
mongolilor de aici s-ar părea că acest neam românesc nici 
nu avea cum să apară pe la 1330-1360 atât de puternic în 
istoria politică a Europei, mai ales cu evidente urme geto- 
dacice în patrimoniul său economic și spiritual. Basarabia, 
spaţiul dintre Nistru şi Prut, denumit așa de strategii ruși, 
dar în urma unor realități toponimice prezente la Gurile 
Dunării încă din timpul lui Basarab I, ca părţi ale statului 
Basarabilor munteni, deși pare o excepţie, este un exemplu 
solid de rezistență sedentară a neamului românesc în con- 
dițiile nelămuritelor încă migrații mesianice, economice 
sau prădătoare ale diferitelor seminţii nomade care au 
devenit mase critice de acţiune militară şi politică în imen- 
sitatea Câmpiei Ruse, întinsă și azi de la Nistru și până 
la Oceanul Pacific. Denumit în Evul Mediu şi „al doilea 
drum din varegi la greci”, Nistrul a fost şi rămâne, cum 
demonstrează relevant conflictul transnistrean, cel mai 
important hotar al civilizaţiei europene şi sângerarea lui 
şi în Globalizare, este, cu certitudine, un semn de foarte 
prost augur pentru Europa. Sărăcia lucie a românilor de 
aici, ca şi în trecutele timpuri, fiind foarte puţin atractivă 
pentru prădătorii nomazi ai Globalizării, ţinta penetră- 
rii acestui hotar nu este Basarabia cea totalmente lipsită 
chiar şi de zăcăminte naturale. Cu cele 9.000 de km de 

drumuri stricate, infrastructurile sale sanitare şi educați- 
onale rudimentare, apele freatice otrăvite pentru o sută de 
ani înainte, lefurile de mizerie pe care economia de corup- 
ţie a comunistului V. Voronin le aplică cetăţenilor RM, 
Basarabia, nu poate fi nici într-un fel atractivă pentru 
nomazii de la începutul mileniului III decât pentru un 
eventual teatru de război. Ţinta lor, ca și în Evul Mediu 
timpuriu, este Europa de Apus şi acest deznodământ nu 
este tragic pentru poporul român. Ci pentru cel francez, 
german, englez, italian, spaniol, polonez și, mai ales, așa 
cum arată istoria, rus. 


VI 


La finele anului 2007 editura „Vicovia” din Bacău 
a scos o nouă carte a profesorului ieșean Ion Nuță — 
„Limbă şi cultură românească în Basarabia”. Ion Nuță este 
cunoscut drept un cercetător atent al operei lui Alexe Ma- 
teevici, a şi editat academic opera poetului şi în România, 
şi în Republica Moldova. Cartea apărută la Bacău, deși 
răspunde unei diversiuni politice, este rezultatul unei cer- 
cetări lingvistice fundamentale ale fenomenelor periferice 
ale limbii române, atât pentru contextul neologizării limbii 
vorbite de poporul nostru, cât şi pentru cel al încercărilor, 
venite pe parcursul ultimelor 2 milenii mai ales dinspre 
est, de a-l scoate din istorie. În studiile adunate în carte se 
demonstrează riguros că limba română nu doar a rezistat 
presiunilor neologizatoare şi geopolitice (geopolitica, în 
fond, fiind încercarea necontenită a migratorilor de a fun- 
damenta cucerirea noii patrii), ci a devenit, prin trăinicia 
fundamentelor sale lexicale și gramaticale, prin capacitatea 

uriașă de a se adapta armonios noilor provocări şi bifurcări 
ale civilizaţiei, generatoare de noi și spectaculoase produse 
lingvistice, atât în planul exprimării ştiinţifice, artistice 
sau religioase, cât și în cel al manifestărilor sociale, poli- 
tice sau tehnologice. În acest sens fenomenele periferice 
ale limbii române, întâmplate, aşa cum arată autorul, mai 
ales la hotarele poporului român (deşi în Globalizare ele 
se manifestă şi în zonele centrale, inclusiv la Bucureşti şi 
în alte oraşe mari ale României sau în zone ale lumii unde 
milioane de emigranți români caută un trai mai bun), au 
constituit şi adevărate cetăţi ale limbii române (de multe 
ori confundându-se parcă cu cetăţile reale de pe malul 
Nistrului), şi zone în care limba română şi-a demonstrat 
trăinicia şi capacitatea de a exprima fluxurile și refluxu- 
rile civilizatorii, dar şi pe cea de a reprezenta cultura și 
civilizaţia românească în orice împrejurare a manifestării 
umanului. Anume în acest sens, "Limbă şi cultură româ- 
nească în Basarabia”, descriind aria de răspândire a popo- 
rului român dincolo de hotarele sale politice, ne arată și 
trăinicia acestor hotare, dar şi faptul că anume ea este ade- 
văratul scut de apărare al limbii noastre. Dispariţia acestui 
scut va fi şi începutul dispariţiei limbii române şi a statului 
român, aşa cum a intuit Mihai Eminescu. 


Activ în orice clipă, inclusiv în perioadele de 
însângerare ale istoriei, scutul limbii române de la hotare 
păstrează şi întăreşte tradiţiile poporului român, îl mobi- 
lizează benefic pentru a răspunde provocărilor care, vorba 
Evangheliei, vin oricum, şi pentru a se adapta, inclusiv 
prin asimilarea unor termeni străini, la noile condiţii 
sociale şi tehnologice ale lumii. Necesară lingvistului, fi- 
losofului, istoricului, dar, mai ales politicianului, această 
carte poate fi şi un dicţionar de reprezentare al poporului 

român în mediile diplomatice ale lumii, și cărămidă la te- 
melia noii Românii, pe care ne-o impune mereu și vechea 
limbă română, şi noua lume (care, cel puţin pentru contex- 
tul dezastrelor, nu mai poate fi interpretată ca o evoluţie, 
ci, poate, doar ca o acomodare). Basarabia, fiind cea mai 
răsăriteană provincie românească, cuprinzând împreună 
cu Bucovina, aşa cum arătam mai sus, ca un scut, hotarul 
nostru de est, fiind și sacrificată de-a lungul istoriei atât 
de instinctul de supravieţuire al principatelor şi statului 
român, dar şi de cinismul nomazilor, este hotarul pe care 
limba română nu l-a părăsit niciodată. Chiar dacă a fost 
obligată, uneori prin teroarea Gulagurilor, alteori prin 
umilinţa simplei dorinţe omenești de a trăi în condiţii 
de normalitate europeană, să devină și „limba moldove- 
nească”, ea nu a dispărut nici sub rușii țarului (cei care au 
interzis orice manifestare cultă românească în Basarabia), 
nici sub cei comuniști, mai odioşi chiar și decât fasciștii 
lui Hitler. Mai mult, prin valorile culturale apărute aici 
fără ajutorul centrului politic de la Bucureşti, uneori chiar 
în pofida dorinţei lui, Basarabia a devenit, ca şi în tim- 
purile străvechi, şi cetate spirituală a poporului român. 
Kogălniceanu, Russo, Haşdeu, Stere, Goma, Coșeriu, 
Stela Popescu (Stela de la Chiperceni) sau Mihai Cimpoi, 
ca să dăm numai câteva pilde de mari personalităţi basa- 
rabene contemporane, reprezintă deplin întreaga naţiune 
românească. Basarabia, astfel, este modelul care demon- 
strează pe viu, și lucrul acesta este evidenţiat magistral de 
domnul Ion Nuță, nu doar rezistenţa limbii române în 
condiţiile de teroare ale istoriei, ci şi un spaţiu de dincolo 
de hotarele politice ale României în care au fost şi sunt 
create, mai ales după 28 iunie 1940, mari valori spirituale 
româneşti care reprezintă întregul popor român. Tocmai 

de aceea, salutând apariţia acestei cărţi deosebit de trebu- 
itoare momentului actual spiritual, politic şi istoric, noi 
punctăm mai jos pentru cititorul din România câteva 
repere ale Basarabiei contemporane văzute din interiorul 
ci, necesare pentru înţelegerea noilor provocări care se vor 
întâmpla cu certitudine nu doar la periferiile neamului 
românesc, ci şi în centrul lui, nu numai în centrul actual 
politico—economic al lumii, ci, mai ales, la periferia ei. 


VII 


Miza celor care încearcă să impună întregii lumi, 
acum și prin noile instrumente politice și de comunicare 
ale Globalizării, inclusiv prin documentele şi tratatele ela- 
borate de Uniunea Europeană, Consiliul Europei, CSI, 
GUAM sau OSCE (pe care, din câte se știe, mai nimeni 
nu le respectă — vezi experienţa tratatului de la Istanbul 
cu privire la retragerea Armatei Ruse din Transnistria) 
sau existența unei așa numite „limbi moldoveneşti” în ac- 
tele oficiale ale UE — este Basarabia, străvechiul pământ 
românesc de la hotarul de est al poporului român, așezat 
geografic între râurile Nistru şi Prut. Evident, pe acești 
„binevoitori” (noi le spunem „globalizari”) ai „poporului 
moldovenesc și ai limbii moldovenești” nu-i interesează 
deloc unitatea fără dialecte a limbii române, puterea sau 
vechimea lexicului și gramaticii limbii române vorbite la 
vest şi la est de Prut. Acest fapt era conștientizat nu doar 
de Mihai Eminescu sau, ceva mai înainte, de generaţia de 
intelectuali de la 1848, ci şi de monahul de la schit în seco- 
lul XVIII, şi de către cei care au decis traducerea Bibliei la 
Bucureşti (şi cu eforturile moldoveanului Nicolae Miles- 

cu), şi de cei care au schițat încă pe la 1340-1370 pentru 
construcțiile de cult ortodox româneşti una din cele mai 
frumoase arhitecturi din Europa. 


Tartuffii autohtoni pot să vorbească şi cu rime din 
Eminescu, şi cu metafore din balade, și cu expresii argo- 
tice româneşti, dar să susţină în același timp că cei care 
se exprimă în Basarabia în limba lui Eminescu, nu sunt 
români. Nici chiar unitatea tradiţiilor economice și a ce- 
lor de habitat social, sau cea a manifestărilor folclorice 
calendaristice şi religioase, nici chiar portul popular sau 
arhitectura casei nu sunt dovezi pentru acești oameni 
iresponsabili că limba vorbită la est de Carpaţi (miza lor e 
pusă până una alta pe aceste spaţii) este limba noastră cea 
română (cum este definită, inclusiv ca sărbătoare naţiona- 
lä, în Basarabia). Mai mult, ei se fac a nu vedea sărăcia lucie 
a cetăţenilor statului creat tot de ei prin teroare şi genocid 
pe doar o parte a Basarabiei. Pe ei îi interesează doar starea 
geopolitică a acestor vechi ţinuturi românești, ruperea lor 
şi din contextul european, şi din cel românesc. 


De aceea discuţia cu privire la noua geopolitică privi- 
toare la partea basarabeană a poporului român (practicată 
cu inconştienţă aproape totală de mulți politicieni români 
şi după decembrie 1989), este ruptă de actualii globalizari 
de sorginte comunisto-—rusă (sic!) de realitățile politice şi 
culturale evidente prin care se manifestă democratic ro- 
mânitatea răsăriteană. Așa cum s-a arătat în Declaraţia 
de Independenţă a Republicii Moldova, votată de par- 
lamentul de la Chişinău la 27 august 1991, românii din 
Basarabia şi Bucovina, deci și actuala Republică Moldova, 
nu pot face abstracţie de actele cotropirii rusești a ţinu- 
tului pruto-—nistrean încă înainte de 1812 şi, astfel, amâ- 
narea europenizării principatelor române (de pildă prin 

regulamentele organice care impuneau şerbia în princi- 
pate). Basarabia nu uită nici de Actele Politice de la 27 
martie şi | decembrie 1918, prin care s-a creat România 
Mare, în consens, la acel timp, cu acţiuni politice similare 
care au avut loc în Europa pe dărâmăturile marilor im- 
perii. Sau de prevederile Tratatului de la Paris din 1920 
care a demarcat graniţele naturale ale poporului şi statu- 
lui român în baza dreptului istoric, economic, lingvistic, 
geografic etc. Încă și mai imposibilă din punct de vedere 
basarabean şi bucovinean este impunerea „limbii moldove- 
nești şi a poporului moldovenesc” prin „uitarea” tratatului 
odios, criminal sub toate aspectele, încheiat la 23 august 
1939 de Stalin și Hitler, care a şi provocat una din cele mai 
mari tragedii politico—rasiale a lumii, inclusiv holocaustul 
comunist în URSS şi cel al evreilor în zonele ocupate şi de 
Germania nazistă, şi de URSS (vezi holocaustul comunist 
al evreilor religioși basarabeni din 1940 realizat de Stalin 
şi comuniști înainte de Auschwitz), despre care, nu prea 
înțelegem de ce, cercetătorii evrei uită să vorbească (Elena 
Postică, [48]) În baza acelui tratat diabolic s-a creat, prin 
lucrarea serviciilor secrete rusești, actualul stat Republica 
Moldova, nerealizat chiar şi la începutul anului 2008 
sub toate aspectele politice și socio-economice tocmai 
fiindcă şi-a batjocorit până și propria Declaraţie de In- 
dependenţă. Reuşind şi una din cele mai ticăloase diver- 
siuni migratorii de pe continentul european — alungarea 
(prin închiderea masivă a întreprinderilor şi izgonirea in- 
vestitorilor străini) a peste jumătate din forța de muncă 
activă (peste un milion de oameni din totalul de 3,5 mi- 
lioane), actualul regim politic de la Chișinău (comunist, 
postcomunist, dar și geopolitic) se bate intenţionat numai 
pentru legalizarea internaţională a hotarelor feudei lor, a 

„limbii moldoveneşti” (inclusiv în ediţii enciclopedice 
europene — desigur pe bani grei — şi diverse documente 
internaţionale, unde nu este întrebat nici bunul simţ, 
nici omul de ştiinţă) și a „patriotismului moldovenesc”, 
amânând reformele democratice și economice, retehnolo- 
gizarea, armonizarea hărților culturale şi economice ale 
lumii cu realităţile româneşti basarabene. 


Păstrarea Basarabiei ca rană deschisă a Europei, ca 
insulă de subdezvoltare (repetăm, Republica Moldova 
este cel mai sărac stat european) a fost impusă guvernaţi- 
lor de la Chişinău imediat după declararea independenţei 
RM. Această impunere geopolitică nu scoate vina de pe 
clasa politică sau intelectuală a României şi Basarabiei, 
care s-a lăsat impusă și, după cum s-a scris de nenumă- 
rate ori în ultimii ani, chiar s-a lăsat coruptă pentru acest 
deznodământ. Încă odată, acum după căderea regimu- 
lui criminal al comuniștilor, ciocoiul nostru autohton 
şi-a uns botul şi din banul interesului străin, şi din 
prostirea românului simplu. Dar şi acest român simplu 
s-a lăsat prădat și umilit fie din aroganță, incultură sau 
lene, fie din neputinţa clasei lui reprezentative de a-şi 
asuma răspundere pentru perpetuarea interesului naţi- 
onal românesc, devenit de la 1 ianuarie 2007 şi interes 
european. Așa tranziţia de la totalitarism la democraţie 
s-a transformat în Basarabia, străvechi pământ românesc, 
şi într-o ruşine a Europei, și, mai ales, în una a României. 
Aşa lupta basarabenilor pentru renaștere naţională, 
orientată împotriva ocupaţiei rusești și comuniste, a 
degenerat în ochii formatorilor de opinie de la Bucureşti 
în naționalism, iar vectorul anticomunist al acestei lupte 
s-a transformat şi la Bruxelles, și la Washington într-o 
formă primitivă de revoltă socială. Așa opoziţia proromâ- 

nească, anticomunistă, proeuropeană din Basarabia a fost 
părăsită şi de „Fraţii” politici de peste Prut, şi de democraţii 
de la Bruxelles și lăsată să se confrunte singură cu întreaga 
putere politico-militară şi mediatică a Rusiei. Așa cei 
aproape o mie de tineri ucişi într-o ambuscadă de trupele 
speciale ruse la Tighina în mai 1992 au fost prezentate în 
toată lumea de puternica massmedia rusă drept crime ale 
naționaliștilor români din Basarabia. Aşa manipularea 
cu ajutorul mentalului comunist și a diversiunii realizate 
prin fărâmițarea fostului Front Popular în mai multe par- 
tide, a dus la pierderea alegerilor din 1994 de către partida 
democrată a Basarabiei. Fiind decisive pentru acel context, 
mai ales că noul stat european românesc nu avea o Consti- 
tuţie, acele alegeri au păstrat la putere fosta nomenclatură 
comunistă şi au amânat curopenizarea Basarabiei pe 
un termen imposibil de precizat la ora actuală. Marea 
rămânere în urmă faţă de UE de la 1994 s-a amplificat 
prăpăstios în anii din urmă atât prin convulsiile econo- 
mici, cât, mai ales, prin alungarea peste hotare a celor mai 
buni cetăţeni. Atunci când practic toate statele din UE și 
America de Nord se luptă să-i atragă pe cei mai talentaţi 
tineri ai lumii, statul românesc de la Chişinău îi alungă cu 
cinism, iar investiţiile în infrastructuri socio-umane sunt 
ca şi inexistente. Nenumăratele strategii de dezvoltare pe 
care le elaborează în anii din urmă comuniştii nu ţin nici 
într-un fel cont de uriașa rămânere în urmă a Republi- 
cii Moldova faţă de locomotiva UE și, ce este foarte grav, 
mint în continuare cetățenii despre această prăpastie 
tot mai mare, adevărata cauză a neintegrării RM în UE. 
Faptul că cercetarea ştiinţifică şi dezvoltarea infrastruc- 
turilor educaţionale și culturale (de pildă, ca în Rusia) 
este și ea scoasă din vizorul strategilor comuniști ai RM 

demonstrează că aşa numita „europenizare” este o nouă 
aberaţie comunistă, aruncată în ochii cetăţenilor pentru 
ţinta alegerilor parlamentare din 2009. Mai mulți forma- 
tori ai opiniei publice de la Chișinău au scris în ultimii 
ani că fantomaticul stat românesc dintre Nistru şi Prut 
s-a realizat şi cu ajutorul logistic al democraţilor apu- 
seni, inclusiv ai celor de la Bucureşti, care „nu au vrut să 
se implice” în timp ce Rusia se implica și se implică din 
plin în Basarabia. Adevărul despre această „neimplicare” 
va ieși, desigur, odată și odată la iveală, mai ales că rana 
basarabeană, fie ea a neamului românesc, fie a Uniunii 
Europene, va avea și tendinţa de se cicatriza dacă statele și 
naţiunile europene nu se vor arunca în neant. 


Preşedintele actual al RM, Vladimir Voronin, tună 
şi fulgeră pe la diferite manifestări politice internaţio- 
nale despre „războiul permanent al României împotriva 
Republicii Moldova”, cheamă necontenit serviciile speci- 
ale ale RM să lupte cu pretinsa sponsorizare românească 
a partidelor politice care formează opoziţia basarabeană. 
Asta în timp ce sponsorizarea rusească este de mii de 
ori mai mare decât finanţarea acţiunilor culturale ro- 
mâneşti din Basarabia. Zeci de ziare şi reviste, posturi 
de radio şi televiziune, organizaţii non-guvernamen- 
tale şi fundaţii, universităţi și licee, programe sociale și 
o mulțime de întreprinderi (unde sunt primiţi la lucru 
„doar vorbitorii de limbă rusă” — asemenea anunțuri 
împânzesc mereu Chișinăul), dar mai ales mitropolia 
„întregii Moldove” a Patriarhiei Ruse sunt sponsorizate 
de Federaţia Rusă pentru un scop care nu necesită prea 
multe comentarii şi care reprezintă același vector ca și în 
timpul companiilor lui Sveatoslav sau Potemkin la gurile 
Dunării - Constantinopolul şi Roma. Abia după 2030, 

când, în opinia strategilor ruși, se va schimba și tehnica 
actuală militară, şi harta hidrocarburică a lumii, şi când 
„a treia Romă” se va instaura decisiv, în opinia lor, la 
Kremlin, acest vector geopolitic mediteranean, care trece 
acum întâmplător peste Basarabia și România, va putea 
fi schimbat. Asta nu înseamnă, aşa cum am arătat şi mai 
sus, că anume în aceste condiții neamul românesc trebuie 
doar să se pitească în ascunderea sa etnică şi să nu profite, 
inclusiv politic şi economic, de conjunctura geopolitică 
nefavorabilă lui. A fi la hotarul confruntărilor dintre Est 
şi Vest, dar şi la Porţile Orientului poate aduce naţiunii 
române mult mai multe câștiguri decât statelor care stau 
mai departe de hotare. Dar pentru asta inteligența naţio- 
nală trebuie să slujească cel puţin responsabil interesul na- 
ţional, care absolut pentru toate statele şi popoarele lumii 
este doar unul — supraviețuirea pentru viitor. 


Bătălia pentru Basarabia, pe care la ora actuală o 
dă numai firava societate civilă din RM - repetăm că ea 
este anticomunistă, proeuropeană, dar și proromânească 
— este de fapt o bătălie pentru viitorul României, pentru 
destinul benefic al naţiunii române într-un univers 
antropogen tot mai zdruncinat de imposibilitatea adap- 
tării fiinţei umane la contextul neuman, tehnologic, al 
Globalizării. Faptul că mijloacele de informare în masă 
pot provoca printr-o simplă eroare de comunicare a infor- 
maţiei un seism social catastrofal sau că un virus biologic 
necunoscut poate fi transportat şi activat în doar câteva 
ore în cele mai mari orașe ale pământului, pe lângă alte 
cataclisme antropice sau naturale, demonstrează cât de 
aproape de o instabilitate globală este actuala civilizaţie. 
În același timp, așa cum arăta la timpul lui Alexandru 
Hâjdău, contextul spiritual românesc s-ar putea să fie de 

folos pentru stoparea creșterii acestei instabilități până la 
cote imposibil de oprit de către om. Despre această stare 
de „point of no return” vorbea în 1967 şi marele neam 
Martin Heidegger („Doar un zeu ne mai poate sal- 
va!”) şi în anul 2008, la 90 de ani după votarea reunirii 
Basarabiei cu întreg poporul român, nu se întrevede nici o 
posibilitate de a nu-i da dreptate însinguratului neamţ de 
la izvoarele Dunării. Deşi Germania s-a reunit în urma 
revoluţiei globale anticomuniste, primejdia prăbușirii 
statului german este foarte aproape de prăbuşirea întregii 
civilizaţii tocmai din cauza reacţiunii imposibil de ştiut și 
controlat a unor răni europene sângerânde, cum este amâ- 
narea geopolitică a reunirii Basarabiei cu România. Bătă- 
lia pentru Basarabia, deși camuflată de haosul guvernării 
comuniste de la Chișinău, se dă pe întregul câmp strategic 
european. Acest război, ascuns de ochii lumii cu pretinsul 
regim democratic leninist de la Chişinău, se vede cel mai 
bine în nenorocită viaţă a ţăranului român din Basarabia, 
dar şi în convulsiile, de multe ori leneşe, înfumurate 
sau alcoolizate, ale claselor intelectuale și politice care îl 
reprezintă. 

Faptul că stafful logistic al bătăliei pentru Basarabia 
(care se dă şi la ONU, UE, Consiliul Europei, OSCE şi 
în alte organisme internaționale) se află la Moscova este 
arhicunoscut de toţi cei care studiază sau se ocupă politic 
şi economic de „grădina zoologică basarabeană” chiar 
dacă, din interes privat sau din motive de corectitudine 
politică, diplomaţii apuseni tac atunci când ar fi putut să 
vorbească despre Basarabia și limba vorbită de populaţia 
băștinașă a acestei multpătimite (citeşte — sacrificate) regi- 
uni europene măcar în termenii diplomatici aplicaţi faţă 
de, de pildă, Tibet, Taiwan, Insulile Kurile sau Gibraltar. 

Cei care au dezlănţuit în ultimii câțiva ani un adevărat 
război euro-atlantic pentru legalizarea „limbii moldove- 
neşti” și a „naţiei moldovenești” au realizat într-un timp 
foarte scurt acţiuni la care nici dictatorul Stalin nu s-a 
gândit. „Dicţionarul moldo-român” şi alungarea prin 
sărăcie din Republica Moldova a păturilor intelectuale 
(inginerii, medicii, profesorii, agronomii, juriştii etc., care 
au iniţiat şi condus mişcarea anticomunistă, democratică 
şi de renaştere naţională din anii 1989-1991), coruperea 
economiei, dar şi coruperea politicienilor, a funcţionaru- 
lui public, a clasei superioare a profesorilor şi oamenilor 
de ştiinţă etc., etc., a culminat încă în 1995 cu batjocori- 
rea „Declaraţiei de Independenţă” din 27 august 1991, și 
încercarea (trebuie să o numim aşa cum este — disperată) 
— de a impune românilor din Basarabia şi Bucovina altă 
geneză decât cea pe care o demonstrează cercetarea știin- 
ţifică a istoriei românilor în spaţiul pruto-nistrean. Tot 
această grupare, că este condusă de la Moscova, că din 
vreun centru cominternist al lumii, asta mai că nici nu 
mai are sens să aflăm, încearcă să convingă opinia publica 
internă şi externă că pactul Ribbentrop- Molotov a fost 
îngropat şi de războiul dintre Hitler și Stalin, început de 
Hitler la 22 iunie 1941, și de tratatul biruitorilor din 10 
februarie 1947 (Socor, [49]). 


Straniu este că aceşti binevoitori uită să ne spună 
că poporul german nu a ţinut cont de tratatul din 10 
februarie 1947 şi s-a reunificat așa cum i-a dictat inte- 
resul lui naţional. Și mai straniu este că tot ei uită să ne 
spună care era vina poporului român la 23 august 1939, 
când s-a decis distrugerea Regatului românesc prin acţi- 
unile militare din vara anului 1940, deci înainte de înce- 
perea războiului dintre comuniștii sovietici şi naziștii lui 

Hitler. Toate astea se mai îmbracă, în ritmuri galopante, 
cu teoria aberantă a apariţiei în secolul XIV a „poporului 
moldovenesc”, un popor de migratori, altul decât poporul 
român, sedentar şi creştin. 


Astfel, la 6 iulie 2007, un grup de istorici şi arheologi 
din Federaţia Rusă, care activează mai ales la Sankt-Pe- 
tersburg (care beneficiază de publicarea studiilor lor în 
revista „Stratum”, fondată de arheologul Mark 'Tkaciuk, 
care mai este și secretar al CC al partidului comuniş- 
tilor din RM, dar şi consilier al preşedintelui RM), au 
relansat într-un amplu articol publicat în ziarul „Neza- 
visimaia Moldova” de la Chișinău teoriile migraţioniste 
de formare a „poporul moldovenesc și a limbii vorbite de 
acest popor”, insistând fin, dar „știinţific”, asupra faptului 
că „moldovenii” s-ar fi format în Evul Mediu din popoa- 
rele nomade care au trăit în spaţiul pruto-nistrean și că 
limba lor, un dialect latin răsăritean, a fost impusă acelor 
nomazi ca mijloc de comunicare de circumstanţele politi- 
ce care s-au creat după retragerea mongolilor și recuceri- 
rea valahă a acestor teritorii (prin transhumanță, spun ei, 
de către grupuri foarte mici de ciobani valahi veniţi din 
sudul Dunării). 


Această teorie aberantă este promovată şi de pretinşii 
istorici şi lingviști „moldoveni” care au relansat mai ales 
după 2001 proiectul comunist (stalinist) al „limbii şi na- 
ţiunii moldovenești”, desăvârşit prin 1945-1950 de către 
Mohov, Sovietov, Levit, I. D. Ceban şi alți lingviști şi is- 
torici „moldoveni” la comanda CC al PCUS. Reapariţia 
acestei teorii comuniste migraţioniste, fără fundament 
ştiinţific, alături de proiectul Moldovei Mari, pe care îl 
afişează în toată lumea V. Voronin şi la începutul anului 
2008, este, fără îndoială, un atac deschis și contra sigu- 

ranţei naţionale a statului român, și împotriva întregului 
popor român, care locuieşte şi dincolo de hotarele politice 
ale României, dar și împotriva stabilităţii politice a Uniu- 
nii Europene. Spunem asta fiindcă prin legalizarea politică 
a „limbii şi naţiunii moldoveneşti” (care nu este nici măcar 
un dialect al limbii române), se încearcă crearea unui 
precedent pentru alte proiecte europene destabilizatorii, 
cum ar fi scoaterea din contextul limbii italiene şi spaniole 
a unor dialecte italiene sau spaniole, fărâmițarea după mo- 
delul iugoslav, moldovenesc sau georgian a unor state ca 
Italia, Spania, Belgia și chiar Germania, Franţa şi Marea 
Britanie. Tăcerea acestor globalizari la masa mare a Uni- 
unii Europene, aprobarea tacită a „limbii moldovenești” 
(se spune că şi Laroussul, adicătelea din greșeală, a scris 
recent că există limba moldovenească), promovată de in- 
teresul geopolitic al Federaţiei Ruse (dar, din câte se aude, 
şi a Internaționalei a IV-a, troţkiste), se va întoarce, ca un 
bumerang, şi împotriva stabilităţii lingvistice şi etnice a 
Uniunii Europene, şi a Federaţiei Ruse. Nu poate Rusia 
vorbi, prin gura preşedintelui sau a mitropoliţilor ei or- 
todocși, despre investiţii capitale în educaţie, atunci când 
aceste investiţii urmăresc să destabilizeze etnic, moral 
şi spiritual hotarele Rusiei. Instabilitatea trasnistreană, 
abhază, osetină sau karabahă, proiectată la Kremlin, de- 
clanșată de forţele imperial-comuniste din fosta URSS şi 
promovată și de actuala conducere a Federaţiei Ruse, şi de 
un anumit context politic internaţional, se va întoarce, ca 
şi în trecuta istorie — vezi dezastrul de la 7 noiembrie 1917, 
anume împotriva Rusiei. 


Aşadar, într-o parte a Basarabiei, în actualul stat 
post sovietic Republica Moldova, locuit de o majoritate 
etno-lingvistică românească, băștinașă, de peste 80%, 

se dă un război necruţător pentru crearea unei noi naţi- 
uni europene, moldovenii, adicătelea multiculturali și 
multilingyvi, iar limba vorbită de ei se încearcă a fi ruptă 
chiar și din contextul ei latin, nu doar din cel românesc. 
Or, tocmai toate acestea demonstrează că lupta nu se 
dă pentru apărarea „limbii moldovenești”, inexistentă 
tocmai fiindcă se pretinde pentru ea un substrat migrator, 
necreştin, multilingv și multicultural (acesta este un fel al 
imigranţilor din fostul imperiu sovietic de a se păstra în 
eșalonul politic și economic superior din zonele unde au 
fost „migraţi” de fostul imperiu), ci doar pentru păstrarea 
Basarabiei ca posibil teatru de război al Rusiei. Ea foloseş- 
te cu pricepere Basarabia și zona trasnistreană a Republicii 
Moldova ca bombă geopolitică atât prin stimularea sepa- 
ratismului politic trasnistrean, cât și prin sărăcirea masivă 
a băștinașilor români din Basarabia și legalizarea condiții- 
lor de emigrare a lor din Republica Moldova, inclusiv spre 
Federaţia Rusă (unde obţin foarte uşor cetăţenia rusă). 


Basarabia, cum bine se ştie, nu are nici un fel de re- 
surse naturale pentru care s-ar putea investi militar și 
politic. Așa cum arătam mai sus infrastructurile acestei 
foste provincii sovietice sunt deplorabile, şoselele, sis- 
temul educaţional şi sanitar, canalizările și rețelele cu 
apă potabilă etc., etc., lipsesc în zona rurală a Basarabiei 
aproape cu desăvârşire. Chiar și în anul 2007 majorita- 
tea absolută a localităţilor Basarabiei nu aveau sisteme cu 
apă curentă, iar în orașele şi orășelele Basarabiei locuin- 
ţele de la bloc, spitalele, grădinițele și şcolile primesc apă 
doar 2-3 ore din 24. Care, așadar, altul decât cel militar 
şi geopolitic, ar fi interesul Federaţiei Ruse de a menţine 
Republica Moldova în zona de instabilitate şi carantină a 
Europei? De ce nu investește Rusia în acest spaţiu, men- 

ţinându-l ca cel mai sărac stat european? De ce unica 
„investiţie străină”, acceptată de guvernarea comunistă 
de la Chişinău, este lupta împotriva românităţii acestui 
spaţiu, mai ales împotriva limbii române şi a istoriei ro- 
mânilor? Răspunsul la această întrebare întrece limitele 
acestui mic studiu, dar el trebuie căutat în „subtilităşile” 
armei lingvistice născocite de Stalin și făcute publică prin 
publicarea vestitul tratat de lingvistică din 1949 (care a și 
stopat transnistrizarea decisivă a limbii române în fosta 
RSSM şi a potrivit gramatica şi lexiconul moldovenesc 
cu cel românesc). Ce urmărea atunci Stalin? Acum avem 
mărturii sigure că ideea, experimentată mai întâi în fosta 
RASSM prin introducerea alfabetului latin şi neologi- 
zarea lexiconului transnitrean de atunci cu termeni noi 
româneşti, a avut drept ţintă crearea unor cadre adminis- 
trative şi politice care să administreze viitoarea Republică 
sovietică socialistă românească, dacă nu pe întreg spaţiul 
românesc atunci măcar până la Siret. Acest scenariu de 
expansiune balcanică a Rusiei şi de transformare a spaţi- 
ilor valahe în drum de trecere şi spaţiu de aprovizionare 
pentru expansiunea în Europa Apuseană, reactualizat la 
1711 de Petru I, este în capul strategilor ruşi încă de la apa- 
riţia lor în istorie. Campaniile lui Oleg, Igor şi Svearoslav 
împotriva Bizanțului, „dragostea” lui Sveatoslav pentru 
„capitala” lui de la Periaslaveţ (actuala comună Nufărul 
de lângă Tulcea), care se afla, după opinia lui, „la mijlocul” 
stăpânirilor lui, este evocat des de o mulţime de cercetă- 
tori ruși şi ucraineni din ultimul timp. Cei care nu înţeleg 
(sau nu vor să înţeleagă) că lucrările de pe canalul Bâstroe 
sau militarizarea agresivă de către Ucraina a Insulei Şer- 
pilor are ca bază doveditoare prezenţa de trei ani a capi- 
talei lui Sveatoslav la Perislaveţ — sau Silistra, în Bulgaria 

— că şi dorinţa aprigă a lui Stalin de a ocupa, în iunie 1940, 
anume gurile Dunării, suportă, desigur, pe moment, doar 
consecinţele ignoranței lor. Pe termen lung, însă, tratatele, 
construite în marea majoritate pe faptul prezenţei militare 
(acum şi economice) în locuri pe care, odată, nomazii sau 
cuceritorii, şi le-au supus, pot avea repercusiuni grave atât 
pentru devenirea poporului român la gurile Dunării, cât, 
mai ales, pentru stabilitatea europeană. 


Faptul că şi de la Moscova, şi de la Chişinău se vorbeş- 
te necontenit în ultimii ani despre Moldova Mare până 
la Carpaţi (ruşii au realizat acest proiect, aşa cum am 
arătat mai sus, încă în 1789, când au și ocupat Moldova 
până la Siret), reconfirmă doar faptul că scenariul ruperii 
României în state mai mici, de etnii mici formate din mi- 
gratori, este încă pe rol. Utilizarea toponimicului Moldova 
în dauna vechii provincii româneşti Moldova, folosirea 
sintagmei „mitropolitul întregii Moldove” pentru defi- 
nirea atribuţiilor religioase ale mitropolitului moscovit 
al Republicii Moldova, ridicarea forţată a unui adevărat 
zid berlinez (sau chinezesc) pe Prut, crearea unor stări de 
ură între românii de dincoace şi dincolo de Prut, un râu 
intern al naţiunii române, utilizarea excesivă, de multe 
ori impusă rasist, a limbii ruse în Basarabia (deși au fost 
aduși în Basarabia încă în anii 1945-1950, rușii aceștia 
refuză cu îndărătnicie să înveţe limba autohtonilor), fac 
parte tocmai din acest scenariu. Mai mult, rămâne o mare 
taină faptul că politicienii actuali de la București nu se 
revoltă (așa cum se revoltă Grecia în problema denumirii 
Macedoniei) atunci când un alt stat foloseşte denumirea 
sa în dauna celei mai importante provincii românești, dar 
şi pentru a destabiliza politic și geografic România (vezi şi 
încercările de a se crea în România partide şi ONG-uri 

moldoveneşti aşezate pe pretinse principii etnice, nu regi- 
onale). Intrarea Ucrainei în NATO (națiunea ucraineană, 
devenită doar recent naţiune dintr-o populaţie rusificată 
de sovietici, nu are altă şansă de a-și proiecta un viitor pe 
măsura potenţialului demografic și economic pe care se 
sprijină decât integrarea rapidă în structurile curo-atlan- 
tice), previzibilă după ultimele alegeri parlamentare din 
acest stat european naţional în devenire, va schimba date- 
le problemei şi pentru viitorul Republicii Moldova. Care 
suncele va demonstra viitorul apropiat, dar, cu certitudine, 
miza înaintării geopolitice cu ajutorul diversiunii lingvis- 
tice este mică de tot în condiţiile globalizării. Basarabia a 
demonstrat și în anii ocupaţiei din 1812-1918, şi în cei ai 
genocidului comunist, care a urmat după 1940 şi 1944, 
că limba română vorbită de românii din Basarabia (şi 
Bucovina) este mult mai puternică decât logica geopolitică 
(se zice că şi mesianică) a Kremlinului, că Basarabia a fost, 
este și va fi şi pământ românesc, dar și hotar european la 
Porţile Orientului. 


VIII 


Se vorbeşte puţin în România, mai ales după 1989 şi 
mai ales în massmedia centrală de la București, despre par- 
ticiparea efectivă a basarabenilor la eforturile de întregire 
a neamului românesc și, mai ales, la crearea statului român 
modern. Însă aceste eforturi, definite înțelept de mai 
mulţi cercetători drept „şcoală basarabeană” încă în 
perioada dintre cele două războaie mondiale din sec. 
XX, merită să fie luate în vedere cu cea mai mare aten- 
ţie. În primul rând, fiindcă, oarecum altfel decât școala 

latinistă ardeleană, şcoala basarabeană a pus corect de la 
început, mai întâi prin Alexandru Hâjdău, accentul pe 
specificul spiritual românesc format în creuzetul marii 
migrații. Din acel specific s-a ales ca posibilă strategie a 
devenirii neamului românesc anume patriotismul (vezi 
celebra cuvântare din iunie 1839, editată atunci imediat 
în toate centrele culturale românești), „istoria măreață 
a strămoşilor noştri”, destinul de mare forţă culturală 
a naţiunii române (vezi Al. Hâjdău, „Epistola către ro- 
mâni”, 1859, despre care am vorbit și mai sus). Aceste 
fundamente, acum de substrat pentru națiunea română, 
au fost preluate de Mihail Kogălniceanu încă în 1840, în 
primele numere ale „Daciei literare” („să dea Dumnezeu 
să se împlinească aceste patriotice dorinţe”, scria Mihail 
Kogălniceanu chiar în primul număr al revistei), apoi şi de 
grupul de politicieni şi intelectuali care au pregătit Unirea 
Principatelor, vârful lor de lance fiind atunci, la Paris, ba- 
sarabeanul Alecu Russo, căruia i-au și încredințat scrierea 
„Cântării României” (înainte de apariţia statului român) 
tocmai pentru că scrisul în franceză al lui Alecu Russo se 
bizuia pe un fundament spiritual excepţional, provenit 
din Basarabia. 


Urmează ca cercetarea ştiinţifică multidisciplinară să 
caute un răspuns pentru statornicia poporului român din 
Basarabia, şi una din piste, după opinia noastră, este cerce- 
tarea uriașului complex monastic ortodox apărut în Evul 
Mediu timpuriu pe Nistru, la hotarul românităţii și creş- 
tinătăţii, de care am pomenit mai sus. Dăm aici întregul 
citat din Constantin Porphyrogenitul, scris pe la anul 950, 
despre existența unor oraşe cu biserici și cruci din piatră 
poroasă pe Nistru, distruse probabil de pecenegi, pentru a 
nu incita cititorul acestui studii la reacţii nefondate: 

„On this side of the Dniester river, towards the part 
that faces Bulgaria, at the crossings of this same river, are 
deserted cities: the first city is that called by the Pechenegs 
Aspron, because its stores look very white; the second city 
is Toungatai; the third city is Kraknakatai; the fourth city 
is Salmakatai; the fifth city is Sakakatai; the sixth city is 
Giaioukatai. Among these buildings of the ancient cities 
are found some distinctive traces of churches, and crosses 
hewn out of porous stone, whence some preserve a tradi- 
tion that once on a time Romans had settlements there”. 


(Pe această parte a râului Nistru, pe malul dinspre 
Bulgaria, la vadurile acestui râu, sunt câteva oraşe dis- 
truse: primul este cel numit de pecenegi Aspron, fiindcă 
zidurile lui sunt foarte albe; al doilea oraș este Toungatai; 
al treilea orașeste Kraknakatai; al patrulea oraş este Sal- 
makatai, al cincilea oraș este Sakakatai; al șasele oraș este 
Giaioukatai. Printre ruinele acestor vechi orașe sau găsit 
fundamente distincte de biserici, cât și cruci cioplite din 
piatră poroasă, de unde s-a păstrat tradiţia că pe timpuri 
aici a fost hotarul Romeilor). 


Harta lui Ptolomeu, dar mai ales cercetarea arheo- 
logică confirmă integral scrisul Porphyrogenitului. La 
Alcedar și Echimăuţi, la Hansca și Orheiul Vechi, au fost 
descoperite, mai întâi de arheologii sovietici (Fiodorov, 
[47]), încă în anii 1950-1952 veritabile centre politice 
ale românilor timpurii, sedentari şi creştini aici din ve- 
chimea vechimilor, adică dinaintea hunilor, slavilor sau 
pecenegilor. Practic toate aceste așezări sedentare au fost 
definite de cercetătorii sovietici drept „horodiști” slave, 
trecându-se intenţionat cu vederea faptul că ele erau age- 
zate anume pe malul drept al Nistrului, şi că erau orienta- 
te tocmai spre spaţiile Câmpiei Ruse de unde veneau și sla- 


114 ANDREI VARTIC 


vii, şi nomazii. Cercetările arheologilor Victor Spinei, Ion 
Hâncu şi Gheorghe Postică, care au demonstrat caracterul 
sedentar, creştin şi românesc al acestor Porodiști şi selişti 
sunt ignorate și de actuala clasă politică și de la Chișinău, 
dar şi de o parte din cea de la București. Românitatea 
timpurie care s-a manifestat cu un hotar sigur sedentar, 
european și creștin, format din cetăţi, schituri și mănăstiri 
anume pe malul drept al Nistrului şi în spaţiul pruto-nis- 
trean înainte de apariţia primelor cnezate în Muntenia 
şi Moldova nu a devenit document politic al românităţii 
de necontestat al strămoşilor actualilor autohtoni din 
Basarabia. Așezarea unuia din cele mai importante cen- 
tre politice mongole la Butuceni, în viitorul Orhei Vechi, 
confirmă existenţa unor puternice organizări protostatale 
ale românilor sedentari în Basarabia Centrală. Acolo exis- 
ta un centru sedentar mult mai vechi, nu doar al români- 
lor timpurii, ci şi al dacilor, și al populațiilor din epoca 
fierului, a neoliticului şi chiar paleoliticului. Deşi se în- 
chinase mongolilor — iar aceștia îi protejau pe cei care li se 
supuneau necondiţionat — valahii din Basarabia nu şi-a 
pierdut identitatea etnică şi credinţa ortodoxă în timpul 
ocupaţiei mongole, iar după retragerea lor de la 1330 s-au 
manifestat imediat ca stat european în toată legea. La apari- 
ţia statelor lui Basarab I şi, apoi, şi al lui Bogdan I, pe harta 
Europei, hotarul de est al Europei era bine aşezat şi apărat 
pe Nistru (nu întâmplător Ștefan cel Mare a fost denumit 
în 1475 „Ostaş al creştinătăţii”) și doar conjuraţia de la 
28 mai 1812 (pregătită câţiva ani buni de diplomaţia rusă) 
a transformat acest hotar în ruine de cetăţi, mănăstiri şi 
schituri rupestre. Încercarea disperată a rușilor de a muta 
hotarul natural al Europei creştine pe Prut, până una alta, 
nu a dat — și nu va da — rezultatele așteptate. 

Majoritatea invaziilor pe care le-au realizat migra- 
torii s-au făcut, aşa cum demonstrează hărţile trecute- 
lor războaie, prin sudul sau nordul Basarabiei (de fapt al 
Bucovinei). Întotdeauna, însă, cei care au suferit mult de 
pe urma acestor invazii au fost cnezatele rușilor și, mai 
ales, oraşele lor. Forma invaziei nomade de la începutul 
mileniului III este mai evidentă acum tocmai la Moscova, 
unul din cele mai nomadizate orașe europene. Tensiunile 
sociale şi naţionale care apar în acest mare oraș (vezi atacu- 
rile teroriste ale fundamentaliștilor musulmani realizate 
anume la Moscova, dar și riposta violentă nu doar a statu- 
lui rus, ci şi a naționaliștilor ruși) sunt bumerangul prin 
care istoria pedepseşte pe cei care seamănă atâta vânt la 
gurile schimbătoare ale Dunării. 

Încă din timpul dacilor liberi, și chiar și mai înainte, 
aşa cum demonstrează cercetarea arheologică din siturile 
epocii fierului şi bronzului, dar şi din cele neolitice, cu- 
cuteniene și stracevo-crișiene, sau din întregul paleolitic 
superior) zonele de mai sus de vărsarea Bâcului în Nistru 
erau apărate cu mare dârzenie de localnicii care, deşi tră- 
iau sedentar, nu aveau oraşe bogate pe care să le poţi prăda, 
şi nici nu aveau altă bogăţie decât viaţa lor simplă de vână- 
tori, agricultori sau păstori sedentari. Ei dispăreau în co- 
drii lor (vestiţii codri ai Orheiului, din care a rămas doar 
urma, dar care poartă și acum, prin salba de mănăstiri 
dintre Orhei, Călărași şi Străşeni, urmele unei străvechi 
sacralităţi, viguroase și înfrumuseţătoare a omului) când 
apăreau cete de nomazi mai numeroase, dar reapăreau 
imediat când aceste cete se împuţinau. Soarta celor care 
intrau pe moșia vlahilor era atât de îngrozitoare încât rar 
agresor se încumeta să treacă prin acele locuri, de altfel 
atât de sărace încât nomazii nu aveau pentru ce să-și riște 

viaţa. Peste asemenea „pustietăţi”, denumite, cum se știe, 
de slavii însăși, drept „voloşskaia zemlea” (ţara vlahilor), 
domneau bărbaţi puternici și fizic, şi spiritual, asemeni 
lui Toma Alimoș, care şedea „sus, pe malul Nistrului”, pe 
partea dreapta a Nistrului, şi apăra cu eroism sacrificial ho- 
tarul neamului lui. Chiar şi marele Sveatoslav al Kievului, 
denumit de Karamzin „un Alexandru Macedon al tim- 
pului său” înconjura pământurile vlahilor nistreni atunci 
când se deplasa spre Periaslaveţul așa de îndrăgit de el. 
Faptul că în anul 972, atunci când a fost alungat de bizan- 
tini şi localnici din capitala lui dunăreană, el a preferat să 
se întoarcă la Kiev pe Nipru (pe un drum de două ori mai 
mare decât cel nistrean), trecând prin pragurile controla- 
te de pecenegi, și nu pe Nistru în sus, vorbește de la sine 
despre oamenii care locuiau malul drept al Nistrului. 


La simpozionul din 3-5 octombrie 2007 pe care Uni- 
versitatea Tehnică din Chișinău l-a organizat pentru cer- 
cetarea cu mijloace inginereşti şi fizico-chimice a civili- 
zaţiei Cucuteni, arheologul Ilie Borziac a arătat că practic 
toate marile complexe ortodoxe din stânca Nistrului, cum 
ar fi cele de la Rudi, Cosăuţi, Socola, Japca, Saharna, Ţipo- 
va, Butuceni etc., etc., se află în imediata apropiere a unor 
mari dave geto-dacice şi că ele ar fi fost la început necro- 
pole ale unor mari demnitari daci. Însă unele din aceste 
dave, aşa cum demonstrează cercetările actuale ale arhe- 
ologului Ion Niculiţă [51], existau încă din secolele XI 
BC. Deci şi vechimea vieţii spirituale pe malul Nistrului 
datează tot din acea vreme. De ce au ales strămoșii noş- 
tri să întărească nu doar militar, ci şi spiritual hotarul de 
est al naţiunii române, creștine, de origine dacică? Care 
este rolul acestui hotar uriaș (doar cei care nu-l cunosc îl 
pot subestima, dar din ignoranță) în devenirea poporu- 

lui român și a statului lui politic? După opinia noastră, 
urmând și pe alți cercetători (vezi de pildă studiul profe- 
sorului Petru Ursache despre balada Meşterul Manole, 
[57]), rolul periferiei este decisiv în întărirea centrului 
spiritual, militar, religios și politic al unei naţiuni. Intuind 
(sau poate cunoscând) acest lucru vechile nuclee condu- 
cătoare ale caraulaghilor (valahii negri despre care ne re- 
latează scribii persani ai mongolilor), apoi ale Basarabilor 
şi Muşatinilor, au întărit hotarul de est al românităţii 
(şi creştinătăţii) transformând, ca şi strămoşii lor, stânca 
Nistrului într-un veritabil val de apărare, dar un val mai 
întâi spiritual, şi doar mai apoi militar. 

Cercetările noastre de la complexul monastic rupestru 
de la Țipova, realizate în anul 2007 [9] demonstrează că 
încă în Evul Mediu timpuriu, probabil şi în epoca Mu- 
şatinilor, acolo au fost arhivate importante cunoștințe și 
practici religioase. Cercetarea noastră demonstrează cât 
de important a fost la timpul ei rolul periferiei în apărarea 
centrului, cât de mari au fost personalităţile care au apărat 
aceste hotare, și cât de dreaptă a fost decizia domnitorilor 
români din Evul Mediu de a întări aceste hotare nu doar 
cu cetăți de apărare din piatră (cum ar fi cele de la Cetatea 
Albă, Tighina, Soroca şi Hotin), ci şi cu hotare spiritua- 
le, formate, probabil, din cele mai ilustre minţi, mai ales 
de pe domeniul religios. Astfel tactica trimiterii la hotare 
a vârfurilor spirituale ale neamului, pregătite, desigur, și 
politic, şi economic, şi militar, a devenit adevărată strategie 
de apărare a interesului naţional, chiar politică de păstrare 
în existenţă a seminţei lor sedentare și creștine în una din 
cele mai instabile zone ale Europei Medievale. Prin efortul 
intelectual şi militar al acelor oameni acţiunile migratori- 
lor pierdeau puterea lor iniţială și se prăpădeau cu totul, 

mai apoi — vezi cazul Attila sau al pecenegilor — în zonele 
urbanizare ale Europei Centrale şi de Est. Aflată la mijloc, 
între urbea europeană şi carul nomadului, civilizaţia 
sedentară și casnică a românilor (așa cum, repetăm, a fost 
definită magistral de Alecu Russo) a fost unica posibilitate 
de a păstra neamul românesc în istorie în una din cele 
mai tulburi epoci ale ființării omului pe pământ. Ros- 
tul acestui sedentarism casnic de excepţie încă are timp 
pentru a se manifesta benefic pentru întreaga Europă. 


Deşi nici la Roma, nici la Paris, nici la Berlin, pretin- 
sa corectitudine politică (ea nu se respectă nicăieri când 
este vorba de acţiunile de protejare a interesului naţional 
al unui stat) nu permite politicienilor să deosebească men- 
talitatea — şi chiar morala — nomadă de cea sedentară, re- 
alitatea acestei mentalități a devenit deja o mare problemă 
a Europei. Nu sedentarii aprind maşini în suburbiile 
Parisului, nu ei fură şi trăiesc în corturi nomade la peri- 
feriile Romei, nu ei nu înţeleg de ce nu pot vinde ființe 
umane (aşa cum vindeau moșii și strămoșii lor), droguri, 
arme, inclusiv arme chimice, bacteriologice şi chiar nucle- 
are. Dar şi „vina” arhetipală a nomazilor nu poate fi adusă 
ca mărturie la un careva proces internaţional al migrato- 
rilor. Creşterea demografică explozivă din Asia, Africa și 
America Latină, neputinţa acestor mulţimi uriașe, for- 
mate din câteva miliarde de oameni, de a-și asigura un 
habitat normal prin muncă cinstită (vezi hoţia în masă 
în care se transformă imediat protestele politice sau lupta 
dintre triburi în aceste zone) devin alte arme de distrugere 
în masă, mai înfricoşătoare decât cele atomice sau de vid, 
aşa cum au arătat invaziile nomade de la Attila și până la 
Genghis Han. Coroborate mai ales cu schimbările clima- 
terice — și ele, fie că sunt provocate de om, fie de ciclurile 

cosmice ale Pământului, fie de încălzirea şi răcirea excesivă 
a nucleului pământului — afectează crucial ființarea fiinţei 
omenești — migrațiile devin problema principală a uma- 
nităţii la începutul secolul XX. Cât s-ar încerca rezolva- 
rea acestei probleme prin naivele programe multicultu- 
rale — născocite pentru scopuri politice de moment, dar 
şi pentru alte scopuri, ca în RM - și prin comportament 
politico—rasial „corect”, nici una din ele nu va rezolva pro- 
blema în sine. Migratorii, de altă religie decât sedentarii, 
ca şi cei ai lui Genghis Han, justifică acţiunile lor exact așa 
cum şi nepotul lui Genghis, vestitul Huyuk, le-a expus 
Papei de la Roma la timpul lui: „Eu nu înţeleg de ce eu nu 
trebuie să-ți ucid toţi creştinii tăi, dacă ei nu mi se supun 
cu toate averile lor şi dacă ei nu recunosc faptul că Uni- 
cul Dumnezeu al Cerului Albastru mi-a dat mie ordin 
să cuceresc tot pământul și să instaurez pe el Imperiul Lui 
Universal”. 


Aceste strategii mesianice tulburătoare, pivot al 
tuturor războaielor de cucerire — ultimele recente de tot, 
exprimate catastrofal prin „revoluţia permanentă” bolşe- 
vică şi expansiunea hitleristă — nimeni nu le-a scos și nu le 
poate scoate de pe rol. Mecanismul global de comunicare 
instantanee şi de stocare instantanee a informaţiei prin 
Internet a făcut acum posibilă înarmarea instantanee a 
miliarde de potenţiali migratori cu arma migraţiilor în 
masă, adevărată masă critică acum, ca posibilitate ușoară 
de a trăi bine fără efort lung și sedentar. Cip-ul individul 
despre care se vorbește atâta în ultimul timp — ca posibilitate 
de urmărirea tuturor indivizilor acestei lumi, este totalmente 
ridiculizat de aceste mase potenţiale de migratori. Chiar 
dacă acest cip va putea controla deplasările sau compor- 
tamentul psihic al omului, aşa cum se pretinde în unele 

medii religioase ortodoxe, el nu va avea nici o putere în zo- 
nele de naștere în masă, imposibil de controlat, ale noilor 
migratori. Mai mult, accesul nelimitat la bazele de date, 
ba chiar posibilitatea ușoară de a sparge bazele de dare bi- 
ometrice (ale FBI sau FSB) de către genii ale migratorilor, 
le va oferi anume lor, așa cum le oferă și actualele arme 
de distrugere în masă, o armă excepţională de urmărire — 
ţintită electronic — a oricărui potenţial uman şi economic 
sedentar. Înmulțirea armelor, așa cum arată toată istoria 
recentă a omenirii, nu micșorează durerile, ci dimpotrivă, 
aşa cum spunea la timpul lui și Solomon, le înmulțește. Se- 
dentarismul casnic şi creștin, fără urbe și fără car, ar putea 
fi o soluţie pentru umanitate aşa cum a fost şi pentru ro- 
mâni timp de aproape 2.000 de ani. 


IX 


Uneori merită să i se amintească Rusiei — spre binele 
ei, că şi ea a suferit, suferă și va mai suferi de la incursi- 
unile migratorilor — că a semnat cu Dimitrie Cantemir 
un pact „de neagresiune” încă la 28 iunie 1711 prin care 
se angaja să nu participe la ruperea în bucăţi a Moldovei. 
Faptul că acest 28 iunie a fost folosit şi de URSS în 1940 
tocmai pentru a rupe bucăţi din teritoriul de geneză al 
poporului român, confirmă faptul că la Moscova încă se 
mai gândeşte în termenii „imperiului universal” — kievean 
(rurician), khazar, mongol, țarist, apoi comunist — atunci 
când se „proiectează” destinele lumii. Lucrul acesta a fost 
demonstrat de un alt basarabean din familia Hâjdăilor, 
este vorba de B. P. Haşdeu, fiul lui Alexandru Hâjdău, 
unul din creatorii lingvisticii şi cercetării istorice mo- 

derne românești, atunci când a elaborat „Etimologicum 
Magnum Romaniae” pe care a putut să-l scrie doar până 
la termenul „bărbat. Limba şi civilizaţia românească, 
„deconspirată” genial în acest dicţionar, nu părea nici la 
finele secolului XIX afectată grav de ciocnirea celor trei 
imperii vecine, atât de diferite sub aspect etnic, religios, 
politic şi spiritual. Şi ruşii de la Moscova, şi nemţii de la 
Viena, şi turcii de la Constantinopol îşi doreau supuse 
principatele române, dar ca pe un posibil câmp de luptă în 
confruntările lor geopolitice, nu ca părţi ale spaţiului lor 
de fiinţare în care merita să investeşti capital (în educaţie și 
infrastructuri). Săracii şi „primitivii” români au ieșit, însă, 
din această experienţă dură nu doar cu un mijloc excepţi- 
onal de comunicare, limba română, capabilă să găsească 
soluţii de exprimare, comunicare, modelare, cercetare, 
arhivare a întregului spectru al civilizaţiei actuale, ci şi cu 
un capital spiritual excepţional, și cu un potenţial moral 
capabil să asimileze creator modernitatea și chiar s-o 
anticipeze. Mai mult, urmând logica limitei neologizării 
unei limbi, discutată de Alexandru Hâjdău încă în 1830, 
Haşdeu fiul pune în discuţie şi „supremul bine și supremul 
rău” al ncologizării, dar împreună cu starea de acum a su- 
fletului românesc, reflectată de marele lingvist, arhivar și 
istoric mai ales în publicistică, arma cea mai tăioasă de ac- 
ţiune în epoca când prin gazetă masele de electori puteau 
fi şi manipulate, și civilizate. După opinia noastră anume 
publicistica românească, care i-a avut în frunte în a doua 
jumătate a secolului XIX şi pe „moldovenii” Eminescu, 
Kogălniceanu, Hașdeu, a reuşit şi să creeze un puternic 
vector patriotic de excepţie în condiţiile dezastrelor de des- 
fiinţare la care a fost supusă națiunea română, dar și să or- 
ganizeze toate posibilităţile de manifestare contemporană 

a limbii române, dintre acestea limba discursului politic 
din parlament, cea a tratatelor şi a diplomaţiei, la fel ca şi 
cea a retehnologizării sau a stării morale și spirituale a na- 
ţiunii, a avut la finele secolului XIX şi începutul secolului 
XX un impact uriaş asupra fiinţei româneşti. 


Modernizarea necontenită a limbii și fiinţei româ- 
neșşti, inclusiv prin publicistică a fost continuată și în seco- 
lul XX de alți basarabeni de marcă, cum ar fi Constantin 
Stere (cel care a spus „niciodată cu Rusia”), Vasile Stroie- 
scu, Ștefan Ciobanu, Pantelimon Halipa, Eugen Coşe- 
riu, Paul Goma, Grigore Vieru, Mihai Cimpoi, Nicolae 
Dabija, Constantin Tănase şi alţii. Un rol aparte în acest 
proces de rezistenţă la neologizare, realizată prin interven- 
ţia brutală a maşinăriei politico-ideologice bolşevice, l-au 
avut basarabenii în timpul experienţei comuniste. Rămași 
fără mănăstiri şi schituri, adică fără cetăţile unde în peri- 
oada ocupaţiei rusești de după 1812 se refugiase şi limba 
română, și spiritul naţional, supuşi unui genocid spiritual 
şi fizic greu de imaginat (nici un estonian, armean, cazah, 
etc., nu era ucis dacă se identifica naţional, românii din 
Basarabia erau, însă, măcelăriți fără milă dacă își spuneau 
public români), fără nici un ajutor, măcar moral, din partea 
României (aflată şi ea sub teroare comunistă) românii din 
Basarabia au reușit să-şi păstreze fiinţa naţională, dar, mai 
ales, să modernizeze necontenit limba română. Printr-un 
efort încă rămas neestimat, românii din Basarabia au re- 
ușit după 1944 nu doar să se păstreze ca etnie dominantă 
în fosta RSSM (poate cea mai necăjită dintre fostele repu- 
blici unionale ale URSS), controlată totalmente ideologic 
de către fosta nomenclatură a PCUS, ci şi-au creat şi un 
sistem eficient, modern, de educaţie, cultură, cercetare 
ştiinţifică capabil să asigure şi necesitatea modernizării 

(mai ales a tehnologiilor industriale și agricole), şi pe cea a 
comunicării reale dintre cetăţeni. Deși denumită „limbă 
moldovenească”, aşa cum a vrut cotropitorul comunist, ro- 
mânii din ţară au descoperit după 1989 în Basarabia aflată 
sub comuniștii ruși, o limbă română la fel de modernă ca 
şi cea pe care o vorbeau ei. Astfel, nici elitele de la Bucu- 
reşti, nici cele de la Chişinău nu au trebuit să sape după 
1989 tuneluri în vederea creării unor vase comunicante 
pentru unificarea limbii române vorbite pe cele două ma- 
luri ale Prutului. Nici genocidul comunist, nici neologi- 
zarea tehnologică nu au îndepărtat limba română vorbită 
în stânga Prutului de cea vorbită în dreapta lui. Încercă- 
rile disperate ale comuniștilor din Republica Moldova, 
alimentate de interesul geopolitic rusesc, de a transfor- 
ma limba vorbită de către românii din Basarabia într-un 
dialect moldovenesc al limbii române, nu au avut şi nu au 
nici un sorţi de izbândă. Uriașul potenţial spiritual creat 
în structura limbii şi fiinţei românești anume de româ- 
nii din Moldova (de la Carpaţi până la Nistru), inclusiv 
de ramura lor trăitoare încă din vechimea vechimii în 
Basarabia, fac imposibilă orice încercare de rupere în două 
a neamului românesc. Mai ales în Globalizare, la hotarul 
de est al NATO şi UE, dar și în condiţiile sărăciei extre- 
me și a genocidului spiritual pe care îl menţin comuniștii 
în Republica Moldova, a fi român, adică a fi și european, 
devine ţintă supremă de fiinţare a fiecărui individ. Cei care 
au refuzat să se identifice drept români — şi avem aici pilda 
clasică a românilor duși cu forţa dincolo de Bug și Nipru — 
au fost rusificaţi totalmente şi despre limba și tradiţiile lor 
româneşti putem acum discuta mai ales cercetând arhivele 
expedițiilor sociologice ale lui Anton Golopenţia din pe- 
rioada celui de al doilea război mondial din secolul XX. 

Trecutul secol XX a demonstrat, așadar, cât de 
rezistentă este limba și spiritualitatea românească la pro- 
vocările modernităţii, inclusiv a celor pe care ni le-au adus 
sistemele totalitare naziste şi comuniste, şi cât de uşor se 
poate acomoda limba vorbită de poporul nostru la pro- 
vocările acestei modernități așa ca să nu fie afectată nici 
fiinţa naţională, nici umanismul moral — omul de omenie 
— care o reprezintă. Trebuie aici să menţionăm că efortu- 
rile intelectuale ale liderilor de opinie politică, culturală și 
ştiinţifică din Basarabia au fost armonizate perfect de cele 
ale mitropoliţilor basarabeni care au fost şi sunt fala Bi- 
sericii Ortodoxe Române - Iosif Naniescu, Gurie Grosu, 
Antonie Plămădeală, Nestor Vornicescu, a altor mari du- 
hovnici români din Basarabia, fără de care nici nu se poate 
închipui rezistenţa Bisericii Ortodoxe Române la provo- 
cările istoriei şi, mai ales, la cele din perioada comunistă. 
Faptul că anume basarabeanul Iosif Naniescu (născut la 
Soroca) a dus la bun sfârșit citadela ortodoxă a Iaşilor (tot 
el a lăsat Iaşului şi o bibliotecă uriașă), că basarabeanului 
Nestor Vornicescu (născut la Lozova) îi aparţine meritul 
de a fi descoperit hotarul literaturii române în opera călu- 
gărilor dobrogeni din secolele IV-V, iar altui basarabean, 
Antonie Plămădeală, meritul de a fi construit în pragul 
globalizării zidiri monumentale ortodoxe românești — do- 
tate la Sâmbăta de Sus și cu excepţionale biblioteci şi centre 
de cercetare științifică — ne dă mare nădejde pentru viitorul 
civilizator al neamului românesc la hotarul lui de Est, în 
Basarabia, cea care a declanșat încă în 1988, prin vestite- 
le adunări ale scriitorilor români din fosta RSSM, lupta 
anticomunistă pentru democraţie și renaștere națională. 


Nepreţuită încă la justa ei valoare de factorul politic 
şi de ştiinţa istorică românească, mișcarea anticomunistă 

din Basarabia a fost una din scânteile care a dus la lichi- 
darea imperiului odios comunist nu doar în URSS, ci şi 
în România. Pentru acest eroism românesc, spune ilustrul 
om de cultură Ion Ungureanu, ajuns ministru al cultu- 
rii în spaţiul pruto-nistrean tocmai în timpul când se 
dădea lupta cea mare pentru democraţie, europenism și 
românism, Basarabia ar trebui răsplătită cel puţin cu un 
monument ridicat acum, în anul când se împlinesc 90 
de ani de la Marea Unire a neamului românesc, de către 
România recunoscătoare. Noi am adăuga la cuvintele lui 
şi „Europa recunoscătoare”. Asta fiindcă de câte ori noma- 
zii de la Est au atacat neamul românesc, anume Basarabia 
a fost sacrificată pentru a nu dispărea din istorie întregul 
efort civilizator european. 


Şi tot Basarabia, la alte cumpene ale istoriei, a bătut şi 
bate încă clopotul renașterii naţionale pentru a nu se risipi 
întregul neam românesc în noile bifurcări şi capcane ale ci- 
vilizaţiei, unele create de om, altele nelămurite, imposibil 
de înţeles, ca și destinul ființei omenești pe Pământ. Fap- 
tul că marii reformatori ai României moderne, cum au 
fost Mihail Kogălniceanu (Zub, [58]) sau Constantin 
Stere, vin anume de la acest hotar, din Basarabia, din 
„şcoala basarabeană”, ar trebui să fie un as în plus pentru 
toţi acei care, în virtutea slăbiciunii și aroganţei omenești, 
deci și românești, mai cred că nu e mare crimă să le dăm 
rușilor o „limbă moldovenească” și chiar o „naţiune mol- 
dovenească” în numele unei stabilităţi politico—economi- 
ce de moment. Istoria ne învaţă că aceste cedări, rânduite 
în trecut de un Carol al II-lea sau Ion Iliescu (care i-a 
grăbit pe basarabeni să proclame Independenţa Republicii 
Moldova, străvechi teritoriu românesc, în pofida acţiunii 
pilduitoare a modelului german de atunci, susţinută şi 
de Senatul SUA la 28 iunie 1991), nu trec, mai întâi de 
toate, în Basarabia. Cu cât mai mult se va insista politic la 

Chişinău, la Moscova, acum şi la Bruxelles sau Bucureşti, 
pe ideea existenţei unei pretinse „limbi moldovenești”, 
cu atât mai puternică va fi opoziţia faţă de această idee 
aberantă anume în Basarabia. Niciodată elitele intelectu- 
ale basarabene nu vor recunoaşte „limba moldovenească”, 
iar păturile largi ale populaţiei băştinaşe, chiar dacă vor fi 
din nou mancurtizate cu lagărele din GULAG şi închiso- 
rile KGB-iste, vor păstra şi chiar moderniza și graiul lor 
românesc, și tradiţiile pe care şi le crește sieși — sub forma 
unor rădăcini imposibil de smuls — formidabilă limbă a 
neamului nostru. Niciodată elitele intelectuale franceze 
nu vor accepta ideea existenţei „limbii belgiene”, chiar 
dacă, să zicem, Comisia europeană și NATO, le-ar cere 
acest lucru și chiar dacă, prin careva concurs „misterios” 
în Larousse va apărea la un moment dat existenţa aces- 
tei limbi, aşa cum a apărut în Larousse 2008 existența 
„limbii moldoveneşti”. În anul 2008, la aniversarea a 90 
de ani de la întâmplarea marelui miracol al Marii Uniri, 
acest adevăr ajunge la oamenii care decid prin vot ziua 
lor de mâine mult mai repede decât la 27 martie sau 1 


decembrie 1918. 
XI 


Prin ea însăși limba română rezistă în faţa intemperi- 
ilor politice, chiar dacă, neologizată cu violenţa ocupan- 
ţilor (acum şi a g/obalizarilor), uneori pare englizită sau 
rusificată, așa cum, în trecut, a fost hunită, pecenegită, 
cumanizată, maghiarizată, mongolizată, turcită, nemţită, 
grecită la Iași, Cluj, Timişoara și, mai ales, București. La 
momentul potrivit neologizarea lingvistică de sorginte 
politică, impusă cu forţa, dispare de la sine şi pe tot cu- 
prinsul spaţiului de geneză al neamului românesc — de 

aceiași vechime și pe Mureș, şi pe Argeș, şi pe Siret, și 
pe Nistru — limbă română răsună proaspătă, fără nici o 
urmă de dialect, așa cum accentua la timpul său şi Mihai 
Eminescu. Atunci când Nicolae Iorga redescoperea la 
începutul secolului XX neamul românesc în Basarabia, 
manifestându-se în toată deplinătatea limbii şi tradiţii- 
lor românești, dar în Imperiul Ţarilor Ruși, de fapt ni se 
adeverea încă odată că nu este atât de simplu să scoţi din 
istorie acest neam „sedentar și casnic”. Atunci când un 
alt basarabean, Alecu Donici, demonstra încă în prima 
jumătate a secolului XIX cât de receptivă este limba (şi 
nația) română la satiră şi umor european (adică la instru- 
mentele democraţiei), când un Eugen Coșeriu, devenit în 
secolul XX unul din marii lingviști ai lumii, confirma de 
la marea distanţa importanţa pentru actuala civilizaţie 
a studierii rezistenţei limbii române la teroarea istoriei, 
sau atunci când tot un basarabean, Paul Goma, impune 
lumii contemporane modelul basarabean de rezistență 
împotriva terorii comuniste și necesitatea studierii temei- 
nice a genocidului comunist din Basarabia pentru viitorul 
întregii omeniri, se confirma doar că între Nistru și Prut 
neamul românesc, vorbitor necontenit de limbă română 
încă de la geneza neamului nostru, a zidit din timpuri 
imemorabile un adevărat scut pentru protejarea sa, dar 
şi a Europei, de invaziile care au transformat în trecut și 
pot transforma din nou, în viitorul cel mai apropiat, exis- 
tenţa ființei omenești în derivă tragică pe fluvii de sânge. 
Dacă luăm în calcul că Europa este leagănul paleolitic, 
apoi neolitic al fiinţei umane (şi Basarabia a fost unul din 
cuibarele acestui leagăn), dacă nu trecem cu uitarea peste 
generatorul de idei artistice, economice, sociale, religioase 
şi tehnologice care au fost create şi mai sunt încă create 

anume de Europa, dacă nu scoatem din calculul viitorului 
omenirii faptul că multe din destinele tragice ale Europei 
s-au întâmplat din ştergerea premeditată a necesităţii 
întăririi hotarelor de est ale poporului român, inclusiv a 
limbii de comunicare a acestui popor, atunci şi războiul 
inamicilor neamului românesc împotriva limbii româ- 
ne vorbite de peste 80% din cetăţenii actualei Republici 
Moldova este sortit pierii. Ba chiar și acest stat, construit 
halucinant din paragrafele tratatului criminal dintre 
Stalin şi Hitler de la 23 august 1939 (este imposibil să ui- 
tăm azi și acea dată şi consecințele tragice ale acelui tratat), 
va deveni o mostră de neadaptare a neamului omenesc la 
poticnirile care, vorba Evangheliei (Luca, 17-1), oricum 
vin. Vai, însă, de cel prin care ele vin. Vai de cei care vor să 
nimicească optimismul românesc şi european al români- 
lor din Basarabia. 

MESIA DE LA VORONEŢ 


in rănile tale curge sânge roșu, lipicios, ca şi al 

nostru, tu ești însetat ca şi noi, iată, colbul, şi 

muștele s-au lipit de sudoare ta, cum, deci, în- 
drăzneşti să spui că nu eşti om, că eşti Dumnezeu? Așa 
pictura s-a pictat în anii lui Ștefan cel Mare la Voroneţ. 


Totul e întrebare în această lume în care viul se 
naşte paradoxal şi moare fără să înţeleagă de ce ia picat 
anume lui destinul vieţii, destinul biologic și, în fine, cel 
spiritual şi moral. Dar până unde putem ajunge cu aceste 
întrebări? Câr de departe este Dumnezeu de om? Poate 
cobori Dumnezeu până la noi? Putem să-L pipăim, să-I 
controlăm pulsul cu sărutul? Noi, oamenii, suntem fă- 
cuţi din pofte şi dureri, noi avem gâtlejuri pe care turnăm 
vin, noi ne batem pentru putere, dar şi pentru a fi primii 
dintre anonimi, noi ne împopoţănăm în haine aurite sau 
în zdrenţe, gâtuim și suntem gâruiţi, dar tu, tu care, iată, 
eşti ca şi noi, care alungi comercianții din templu și te uiţi 
la Magdalena desenând incertitudini în nisipul Palestinei, 
tu, tu de ce zici că ești Dumnezeu? 


În plină epocă de glorie, Ștefan cel Mare pictează 

biserica Voroneţului construită în anul 1488. Dar de ce 
îi ţipă lui Isus mulțimea pestriță din acea pictură? De ce 
urlă surlele, de ce bat asurzitor alămurile, de ce i se arată 


la cer, adică — ai obraz, tâmpitule, te vede Iahve de sus, 


„Batjocorirea lui lisus“, pictură din naosul bisericii Voroneţului, construită de Ștefan cel mare în 
1487 și pictată peste 9-10 ani 


cum îndrăznești să spui că eşti Dumnezeu? Iar El îşi tace, 
priveşte luminos înainte ca un copil, priveşte în sine, în 
adânc, poate în adâncul nostru de azi, de martie 2004. 


Cum s-ar putea, nătângule, mai strigă mulţimea, ca 
Iahve să se înfrupte din peştele, vinul și pâinea noastră sau 
să stea cu noi la taifas despre măslini şi mei? Cum s-ar 
putea să bea apă de la o oarecare samariteancă? Oare El 
nu are apă în ceruri mai multă şi mai gustoasă decât toate 
apele acestui pământ nerod? Dar oare ştie El de sete? Ştie 
El de pofta de femeie care-ţi întunecă minţile? Şi iară 
bătăi în alămuri, şi iară stridenţe de trâmbiţe, și iară ges- 
turi obscene. Iar El tace, se uită mai repede spre ziua de azi 

decât spre cea de la 1498, ba nu, privirea Lui trece prin noi, 
prin rostul fiinţei noastre omenești, o purifică și se duce 
încă şi mai departe, departe de tot, acolo unde bate ceasul 
Cosmosului, care este tot El. Așa pictură s-a pictat în anii 
lui Ştefan cel Mare la Voroneţ. 


Fondul spiritual al acestei picturi, superbă simfonie 
de forme şi culori comparabilă doar cu „Sărutul Iudei” 
de Giotto, întrece cu mult, după opinia noastră, minunea 
executării ei. Vrerea lui Ștefan de a lăsa după sine biserici 
excepţionale era așa de mare că putea să aducă toţi pictorii 
geniali ai lumii pentru asemenea lucrare. Ci pictorii renas- 
centişi, cu toate grandorile lor, nu puteau picta ce dorea 
Ştefan să vadă pictat la Voroneţ, şi anume — apropierea 
omului de Dumnezeu. 


Nici scrierile timpului, nici tradiţia nu ne spun cine a 
pictat Voroneţul. Cert e că lucrarea s-a făcut în una din 
cele mai cumplite vremi ale creștinătății, după căderea 
Constantinopolului. Este sigur că pictorul Voroneţului a 
fost nu numai un artist genial, ci şi un profund om religios, 
un clarvăzător, un mergător iluminat pe drumul arătat de 
Mesia. El înţelesese perfect că, de fapt, Dumnezeu nici nu 
coborâse spre noi în zilele lui Pilat, El este mereu foarte 
aproape de muritorii săi, așa de aproape că respiraţia, su- 
doarea, sângele, of-urile Lui de pe Sfânta Cruce sunt re- 
ale, omeneşti. 


Dar a fost chip ca această gândire să fie posibilă în anii 
1488-1498, când s-a zidit şi pictat Voroneţul? O carte de 
excepție, e vorba de „Învățăturile lui Neagoe Basarab către 
fiul său”, scrisă la numai 16 ani după moartea lui Ştefan cel 
Mare, demonstrează că evenimentul plastic şi spiritual de 
la Voroneţ este autohton, românesc. Iată un mic fragment 

din acel uluitor scris, pentru care abia Noica a găsit mirare 
şi entuziasm: „Ci, mai întâi de toate este tăcerea, iar tăcerea 
face oprire, oprirea face umilinţă și plângere, iar plângerea 
face frică şi frica face smerenie, smerenia face socoteală de cele 
ce vor să fie, iar acea socoteală face dragoste și dragostea face 
sufletele să vorbească cu îngerii. Atunci va pricepe omul că 
nu este departe de Dumnezeu” 


Omul nu este departe de Dumnezeu, ne învaţă fresca 
de la Voroneţ. Dumnezeu se atinge în fiece clipă de ha- 
inele noastre, de vinul pe care îl bem, de femeile pe care 
le iubim, de puterea politică pe care o vrem cu nesaţ, de 
trâmbiţele care ne asurzesc, de alămurile care ne cutremu- 
ră, de rostul ființării noastre paradoxale. El este sudoarea, 
sângele, apa, pâinea, nisipul pe care desenăm, cocoșul ce 
vestește trădarea lui Petru, vântul pe care îl vânăm. El e 
foarte aproape, atât de aproape că putem să discutăm cu 
îngerii Lui. Şi pentru acest destin atât de omenesc trebuie 
doar să păşim din treaptă în treaptă spre cerurile Lui, ca- 
re—s numai cele ale iubirii. 


Geniala pictură de la Voroneţ arată că gândirea 
religioasă românească a dat lumii un formidabil model al 
apropierii de Dumnezeu. Unele din cele 9 trepte descrise 
de Neagoe erau cunoscute în antichitatea cea mai veche. 
Altele s-au discutat de anahoreţii creștini din Asia Mică, 
s-or fi cunoscut la Athos sau prin mănăstirile timpurii din 
Serbia. Dar, cu certitudine, sinteza lor orientată spre apro- 
pierea de Dumnezeu (şi nu spre cunoaşterea lui abstractă) 
s-a copt şi s-a conştientizat anume la mănăstirile şi schi- 
turile din principatele româneşti. 


Ştefan cel Mare a construit peste 30 de biserici și 
mănăstiri, majoritatea după 1487, cu un efort uman și 

material uriaș. Nu era mai simplu să cumpere tunuri, să 
instruiască o armată de elită şi să recucerească şi Bizanțul, 
şi Ierusalimul, şi să rămână astfel „pe veci” în topul cuce- 
ritorilor acestei lumi? Da, se putea. Probabil costul unei 
asemenea Cruciade nu era cu mult mai mare decât al celor 
30 de biserici. Ci Ştefan cel Mare a construit şi pictat ex- 
cepţionale biserici fiindcă Dumnezeu este atât de aproape 
şi deşărtăciunile omenești arăt de mari. Şi sfîntul Daniil 
priveşte atât de smerit tot din fresca de la Voroneţ. 

DOMNITORUL ŞI SIHASTRUL 


„Viaţă îngerească ai petrecut pe pământ, 

Chip și pildă făcându-te ucenicilor tăi. 

Prin rugăciuni, posturi îndelungate și privegheri, 
te-ai învrednicit a te sălășlui în pământul celor blânzi, 
Sfinte Daniil, de Dumnezeu cinstitorule, 

podoaba sihaștrilor și laudă călugărilor” 


(Condacul Sfântului, glas 3) 


ina cea de taină de la Voroneţ — compoziţie neti- 

pică, cu Isus în dreapta şi cu Ioan în poalele lui, 

cu mâna înfiptă în haina lui Isus, care are faţa 
încordată la maximum. În față — Iuda, ce nu se poate reţi- 
ne şi apuca din bucatele de pe masă. 


Mesia de la Voroneţ — Batjocorirea lui Isus de la Bă- 
lineşti — Cavalcada Sfintei Cruci de la Pătrăuți. Aceste 
fresce, pictate în a doua parte a domniei lui Ştefan crează 
impresia că el a învăţat mai întâi pictorii, apoi arhitecţii şi 
zidarii şi abia la urmă ostașii. Dar asta nu e totul. Sfinţii 
din frescele moldoveneşti reprezintă sfinți meditativi, nu 

luptători ca pe frescele de epocă rusești, sau dominatori ca 
în cele grecești. Asemenea sfinţenie putea fi atinsă numai 
prin schivnicie, printr-o altoire a principiilor isihastice 
ale lui Grigore Palamas și în sol spiritual românesc. Era 
cumva pregătit pe atunci domeniul spiritual românesc 
pentru un asemenea altoi? Avea practica anahoretică a că- 
lugărilor români și altă vechime decât cea ortodoxă? Or, 
în timpul domniei lui Ştefan cel Mare în munţii Moldovei 
a vegheat cea mai mare comunitate de sihaștri din toate 
timpurile noi ale românilor, comunitate organizată și 
educată de sfântul Daniil Sihastrul. 


Dacă ar fi să ne fixăm o întâlnire cu un extraterestru 
luminat ce poate sta pe Pământ numai câteva ore, atunci 
locul acestei întâlniri, după opinia noastră, poate fi 
biserică Pătrăuți, construită de Ştefan cel Mare în 1487. 
De ce Pătrăuți? 


După 29 mai 1453 Europa de Sud-Est deveni spaţiu 
al plângerii. Se pustiise drumurile (şi hanurile) de pelerini, 
demnitari şi negustori, se năruise sutele de mănăstiri ale 
Constantinopolului, Sfânta Sofia se făcuse moschee. Fără 
oraşul-rege Europa de Sud-Est s-a transformat în hotar 
înapoiat, în linie de demarcare dintre civilizaţia creştină şi 
cea musulmană, în teatrul operaţional al unui război care, 
încă, nu şi-a consumat energiile. 


Şi înţelepciunea călugărească fu dominată atunci de 
acest spaţiu al plângerii. Nu întâmplător în acele zile întu- 
necate pentru civilizaţia balcanică şi carpato-dunăreană 
un mare număr de sihaștri, care se rugau lui Dumnezeu 
„în nevoinţele singurătăţii, postului și rugăciunii inimii” 
au împânzit Carpaţii. Dintre toţi aceştia Daniil Sihastrul 
a fost cel mai mare. 

Tradiţia spune că în toamna sângeroasă a anului 1451, 
când Petru Aron a tăiat capul lui Bogdan al II-lea, tânărul 
Ştefan, adolescent încă, a găsit adăpost și alinare la schitul 
lui Daniil Sihastrul de lângă viitoarea mănăstire Putna. 
Nu ar sta sfânta mănăstire acolo, dacă acea întâlnire nu 
ar fi avut loc. Nu ar fi această mănăstire prima construc- 
ţie domnească a lui Ștefan, dacă la acea întâlnire viitorul 
domnitor nu ar fi fost îndrumat de Daniil anume spre un 
destin de domnitor. Nu ar fi fost sfinţită Putna cu 64 de ie- 
rarhi, nu ar fi fost transformată în Pantheon al Muşatini- 
lor, dacă influenţa pe care a avut-o Daniil asupra lui Ște- 
fan nu ar fi fost atât de mare. De fapt toată domnia acestui 
strălucit Domnitor a stat sub semnul puterii spirituale a 
Sihastrului Daniil, trimis de bunul Dumnezeu poporu- 
lui român parcă anume pentru a se trece peste acele vremi 
cumplite, dar şi pentru a se lăsa o urmă inconfundabilă, 
românească, în concertul universal al civilizaţiilor. 


Or, dacă domnia lui Ștefan cel Mare (1457-1504) a 
fost totalmente sub semnul căderii Constantinopolului 
şi recroirii hărților geopolitice ale Europei, atunci despre 
Daniil Sihastrul nu putem spune același lucru. Când cei 
doi se întâlneau în toamna lui 1451 mai erau 2,5 ani până la 
căderea Constantinopolului, iar Daniil era deja considerat 
sfânt şi avea aproape 50 de ani. Numele de botez i-a fost 
Dumitru şi viitorul sihastru s-a maturizat la biserica sf. 
Nicolae din Rădăuţi cu numele călugăresc David în epocă 
luminoasă a lui Alexandru cel Bun. A putut să-l vadă 
pe genialul Gavril Uric, care picta pe atunci la mănăsti- 
rea Neamţului. Cunoștea și iubea din copilărie Psaltirea, 
remarcabilă operă poetică a lumii, cinstită şi de mitropo- 
işii Anastasie Crimca și Dosoftei. Daniil s-a nevoit toată 
viaţă în tăcere, post şi rugăciune, uneori nu mânca nimic 

timp de cinci zile, iar când cele sfinte îi permiteau şedea 
pe un mic scăunel și împletea coșuri (la acest scăunel și la 
aceste coșuri vom reveni în „Scăunelul lui Daniil Sihas- 
trul”). În anii tinereţii a avut loc un eveniment despre care 
aminteşte numai tradiţia, dar care, după opinia noastră, 
a marcat profund nu numai devenirea lui Daniil Sihas- 
trul, ci şi pe cea a neamului românesc. Într-o zi egumenul 
mănăstirii l-a trimis pe tânărul călugăr David, viitorul 
sihastru Daniil, cu o misiune la Siret, în fosta capitală a 
Moldovei. Acolo el s-a reţinut cu o zi mai mult decît i se 
indicase, faptă pentru care egumenul i-a dat canon să nu 
iasă mai multe zile din chilie. Tot tradiţia spune că Daniil 
a primit cu bucurie acel canon. De ce? Nu cumva din ca- 
uza faptului că a meditat îndelung asupra celor care l-au 
reţinut la Siret? Dar ce a putut să vadă atât de neobișnuit 
tânărul călugăr la Siret? 


Cercetând cu atenţie formele unicale ale bisericii 
mănăstirii Putna, vrei—nu vrei pui întrebarea cu privire 
la modelul care l-a inspirat pe arhitect. Or, acest model 
se află tocmai la Siret şi i se spune biserica Sfintei Tre- 
imi. Anume în piatra acestei biserici a avut loc geniala 
simbioză dintre tradiţia bizantină şi stilul gotic european 
din care s-a născut apoi şi măreţia triconcă a Putnei 
(se spune că biserica din Siret a fost construită de Petru 
Mușat pe la 1370, dar ea pare să fie mai veche). Anume 
acolo zidarii mușşatinilor au creat arhetipul stilului 
moldovenesc, acolo treimea bizantină s-a unit cu bolțile 
şi contraforturile gotice pentru a se naște nava triconcă 
moldovenească — înaltă, îngustă, decorată cu ceramică 
smălțuită, orientată perfect după criterii astronomice, 
uluitor de bine armonizată cu divinitatea, omul şi natu- 
ra. Cercetând fenomenul (sic!) Putna, anume cu hramul 

Maicii Domnului (să nu uităm, era o vreme a plângerii), 
nu putem să nu luăm în calcul faptul că Daniil Sihastrul 
i-a sugerat lui Ştefan cel Mare nu numai ideea și locul 
construcţiei, ci și planul ei triconc, inspirat după modelul 
de la Siret, dăruit şi cu turlă maramureşeană, strămoşeas- 
că pentru tot neamul mușatinilor, sau hunedoriană, cor- 
vinească, haţegană, încă şi mai veche. 


La scurt timp după sfinţirea Putnei Daniil Sihastrul 
părăsi codrii Viţeului, lăsând acolo câteva zeci de sihaștri, 
şi s-a retras în deplină singurătate pe o stâncă din preaj- 
ma schitului Voroneţului, zisă a Șoimului. În câţiva ani 
el a creat și aici o puternică școală isihastică, iar atunci 
când Ştefan a venit pentru mărturisire după strașnica 
confruntare cu Mohomed al II-lea din 1476, sihastrul 
l-a sfătuit să nu cadă în panică, să nu sloboadă din mâini 
puterea și să ridice în locul schitului de lemn al Vorone- 
țului o biserică închinată sfântului Gheorghe. Nu ştim 
ce s-a întâmplat între cei doi în următorii vreo zece ani. 
Căci abia în primăvara anului 1488 Ştefan își „aminteşte” 
de povaţa sihastrului și în numai 4 luni construieşte Vo- 
roneţul, viitoarea Capela Sixtină a Orientului, ba o mai 
şi zugrăveşte în interior cu una din cele mai remarcabile 
picturi ale tuturor timpurilor. De ce s-a grăbit Ștefan așa 
de mult tocmai în acea a 12-cea vară după catastrofa de la 
Războieni? Nu ştim. Sigur e că anume după Voroneţ el a 
declanșat colosală febră a construcţiilor de biserici în stil 
triconc siretian fără de care nici nu putem concepe astăzi 
cultura și civilizaţia românească. 


Ci înainte de Voroneţ meșterii lui Ștefan au mai 
imporvizat pe tema triconcului la Milișăuți şi Pătrăuți. 
Mai ales formele bisericii de la Pătrăuți par coborâte din 

ceruri, iar pictura ei interioară poate fi expusă fără nici o 
jenă la orice expoziţie de artă universală. Nu este locul 
să medităm aici asupra tabloului votiv de la Pătrăuți sau 
asupra impresionantei cavalcade a sfinţilor militari. Dar 
despre iluminatele feţe de călugări pictate acolo trebuie 
să vorbim. Fiindcă nici în pictura murală de la Uspen- 
ski din Moscova, ceva mai tirzie, nici în cea a pictorilor 
italieni, asemenea chipuri nu vom întâlni. Sfinţii pictaţi 
în epoca lui Ştefan cel Mare la Pătrăuți sau Voroneţ și, 
mai ales, la Bălinești (unde a zugrăvit genialul călugăr 
Gavril) cunosc iluminarea divină care se află numai prin 
adâncă şi prelungită meditaţie. Puternicilor, războinici- 
lor sfinţi de la Uspenski, sau omenoșilor, bine hrăniţilor 
sfinţi renascentiști, sau dominanţilor, niţel îmbufnaţilor, 
sfinţi bizantini, pictura murală din timpul lui Ştefan cel 
Mare le-a opus o frăţie de sfinți meditativi pe care îi mai 
putem întâlni doar pe la Myra sfântului Nicolae, în Asia 
Mică. Acești sfinţi şi cuvioși atât de carpatini sunt ilumi- 
nați nu întru propria mântuire (ca în budism, de pildă), 
ci întru mântuirea întregului neam omenesc. Acest tip 
unica] de iluminare, repetăm, se poate obține numai în 
singurătate deplină prin tăcere, post, umilinţă şi lacrimi, 
frică, smerenie, socoteală la cele ce vor să fie, dragoste, 
discuţii cu îngerii și apropiere de Dumnezeu (cum scrie 
şi Neagoe Basarab la 1521). A fost posibilă crearea unei 
asemenea școli isihastice în timpul domniei lui Ștefan cel 
Mare? Da, fiindcă spre 1451 Daniil Sihastrul, cel care avea 
şi harul înainte-vederii, crease deja (posibil în baza unei 
frăţii anahoretice mult mai vechi decât cea a lui Grigore 
Palamas, de care aminteşte şi Mihail Sadoveanu) şcoala de 
sihaştri din munţii Putnei, unicală nu numai în context 
balcanic, ci şi european. Nicăieri în lume măreaţa domnie 

a unui principe nu a mai fost păzită cu atâta strășnicie 
isihastică de către măreţele singurătăţi meditative ale 
schivnicilor lui Daniil Sihastrul. Şi nici un alt principe 
european nu a lăsat după sine atâtea construcţii religioase 
aşa de bine armonizate și cu iubirea Mântuitorului, şi cu 
fapta omului, și cu frumuseţea naturii. 


Într-un timp când toate catastrofele se dezlănțuise 
peste sireacul om, dar într-un cadru natural de o rară fru- 
museţe, un sihastru iluminat de tăcere, post și rugăciune, 
Daniil, şi un om politic ambițios și deosebit de curajos 
(„se vârâia” peste tot, spune despre el cronicarul), Ştefan 
cel Mare, au armonizat politicul şi spiritualul, religiosul 
şi artisticul, războinicul şi călugărul, artele plastice, ar- 
hitectura şi canonul religios, fiinţarea omenească şi calea 
devenirii ei dumnezeiești. Această comuniune, care, după 
cum arată faptele, nu a fost întotdeauna simplă, dintre 
Domnitor şi Sihastru, s-a încheiat 500 de ani în urmă, la 
câţiva ani după trecerea la cele sfinte și a cuviosului Daniil, 
rămânând în urmă un complex artistic și religios unde 
îşi poate afla alinare românească şi mântuire religioasă 
întregul neam omenesc. 

LETOPISEŢUL SACRU AL LUI ŞTEFAN CEL MARE 


Dacă după Ștefan cel Mare ar fi rămas numai bisericile (fără cronica bistriţeană) o altă istorie 
aromânilor s—ar fi scris. 


ăreţe sunt faptele de arme ale lui IO, Ştefan 
Voievod (cele de la Baia, Podul Înalt, Războieni 
şi Pădurea Cosminului nu pot fi trecute cu ve- 
derea de nici o Istorie a Europei), dar şirul fantastic de lă- 
caşuri sfinte construite și pictate de acest erou civilizator 
este şi mai măreț. Privită prin prisma triconc-goticului de 
la Putna sau Milișăuți, prin pictura Pătrăuţului, vrejurile 
de piatră ale Mănăstirii Neamţ sau cauzele „ezoterice” ale 
morţii prinţesei Elena la curtea lui Ivan cel Groaznic, viaţa 
lui Ştefan, fiul lui Bogdan al II-lea, nepotul lui Alexandru 
cel Bun, pare o adevărată minune dumnezeiască. Publi- 
când lista ctitoriilor marelui Domnitor suntem cu gândul 
şi la mărinimia care ar putea s-o transforme până la 2 iulie 
într-o veritabilă expoziţie. 
Mănăstiri: Putna, cu hramul Adormirea Maicii Dom- 
nului, începută după cucerirea Chiliei (1466) şi sfințită la 
3 septembrie 1470 (20 august, Lipnic, războiul cu tătarii) 

de 64 ierarhi în frunte cu Mitropolitul Teoctist; Sfântul 
Gheorghe de la Voroneţ, „Capela Sixtină a Orientului”, 
sfințită în 1488; Naşterea Maicii Domnului de la Taz- 
lău şi, mai puţin amintită, Horodnicul. La Mănăstirea 
Neamţ s-a ridicat din temelie o biserica noua cu hramul 
Înălțarea Domnului, sfințită la 14 noiembrie 1497 (26 
octombrie, Codrul Cosminului, războiul cu leşii), cea 
mai reprezentativă operă de artă a stilului moldovenesc 
în care tradiţia triconcă bizantină este iluminată de 
contraforturile şi arcadele gotice, de turlele vechi mol- 
dovenești şi maramureșene, de triskelioanele și rozetele 
solare de mare vechime în zona carpato-dunăreană, de 
lotuşii adunaţi parcă din toată lumea, de ceramica smăl- 
ţuită şi, în fine, de schiţa arhitectonică unicală, perfect 
armonizată cu divinul, omul și natura (prima biserică 
triconcă, arhetip al construcţiilor religioase româneşti, a 
fost construită la Siret pe la 1370, de Petru sau Roman 
Mușat, strămoșii lui Ştefan). 


Biserici: Sfântul Pricopie, Milișăuți, (1487) (distrusă 
în timpul primului război mondial, dar s-a păstrat foto- 
grafia acelei minuni arhitectonice, pe care azi o publicăm), 
Sfânta Cruce, Pătrăuți (1487), Sfântul Ilie, Suceava (1488), 
Sfântul loan Botezătorul, Vaslui (1490), Sfântul Nicolae 
Domnesc, laşi (1491), Sfântul Gheorghe, Hârlău (1492), 
Sfântul Nicolae, Dorohoi (1492), Adormirea Maicii Dom- 
nului, Borzeşti (1494), (aici, spune tradiția, s-a născut 
Ştefan cel Mare, unicul fiu al muntencii Maria- Oltea şi 
moldovan-munteanului Bogdan al II-lea), Sfinții Apos- 
toli Petru şi Pavel, Huşi (495), Sfântul Mihai, Războieni 
(1496), Sfântul Nicolae, Popăuţi (1496), Sfântul Ioan 
Botezătorul, Piatra Neamţ (1498), Sfânta Cruce, Volovăţ 
(1502), Taierea Capului Sfântului loan Botezătorul, Reu- 

seni (1503), Coborârea Sfântului Duh, Dobrovăţ, 1504. 


Tradiţii locale susţin că Ștefan a fost și ctitorul bise- 
ricilor din Baia, Scânteia (Iaşi), Scheia (Roman), Floreşti 
(Vaslui), Cotnari (ași), Ştefaneşti (Iaşi), Şipote (Suceava), 
Sfântul Nicolae, (Chilia), Căpriana (Basarabia) şi altele. 
Domnitorul a mai zidit paraclise (capele) la Neamţ, Ho- 
tin şi Cetatea Albă, iar splendidul turn- paraclis de la mă- 
năstirea Bistriţa le întrece pe toate în frumusețe. 


Această listă ar fi incompletă fără bisericuţa de lemn, 
numită „a lui Dragoş”, de la Putna. Este situată în apropie- 
rea mănăstirii şi e considerată cel mai vechi monument de 
arhitectură religioasă din Moldova care s-a păstrat până 
astăzi şi pe care legenda o atribuie lui Dragoş Vodă. Tradi- 
ţia mai susţine ca ea a fost adusă într-o singură noapte de 
la Volovăţ la Putna, din porunca lui Ştefan cel Mare. 


În Transilvania, Voievodul a ctitorit biserica-mănăs- 
tire Vad, pe Someș, și biserica din Feleac, lângă Cluj, iar în 
Muntenia biserica Sfânta Paraschiva din Râmnicul Sărat. 
A făcut numeroase danii şi zidiri la mănăstirea Zografu 
de la Muntele Athos. 


Ştefan a ctitorit vechea biserică Sfântul Nicolae din 
Rădauţi, pe care a transformat-o în Pantheon al strămo- 
şilor, punându-le acolo un şirag de pietre de mormânt, 
ornamentate cu splendide motive florale ce se regăsesc și 
pe miniaturile lui Uric. El a mai restaurant Probota, Mol- 
doviţa, Bistriţa, Bohotinul, Chiprieniul, Humorul (amin- 
tim celebrul Tetraevahghelier de la Humor, pictat de călu- 
gărul Nicodim, o mare operă de artă, pe una din file fiind 
pictat şi domnitorul aşa cum arăta la 17 iunie 1473, când 
a făcut dania). 

Unele din bisericile lui Ştefan cel Mare au fost pictate 
de genii autohtoni, majoritatea anonimi. Desăvârşită este 
pictura bisericii Pătrăuți, diamant al arhitecturii vechi 
moldoveneşti, cu formidabila Cavalcadă a Sfintei Cruci şi 
preafrumosul tablou votiv. Şi picturile din altarul şi naosul 
bisericii de la Voroneţ, cum ar fi Bajocorirea lui Isus, Cina 
cea de taină sau celebrul tablou votiv cu Sfântul Gheorghe, 
merită să stea în cartea mare a picturii universale. Dom- 
nitorul a mai ctitorit picturile de la Sfäntul Ilie, Suceava, 
Sfântul Nicolae, Popăuţi, Sfântul Nicolae, Dorohoi, 
Sfântul Nicolae, Bălinești, biserica logofătului Ion Tăutu. 
Aici, la Bălinești, a pictat ieromonahul Gavril, unul din 
cei mai mari pictori ai lumii. Bisericile apropiaților lui 
Ştefan, la sfinţirea cărora, cu certitudine, Domnitorul a 
participat, încheie această listă remarcabilă: Dolheştii— 
Mari (a cumnatului Şendrea), Bacău (a fiului Alexandru), 
Arbore (a prietenului Luca Arbore) și multe altele. 


Ion Neculce spune că Putna a fost pictată „şi pe dinla- 
untru şi pre dinafara”, dar pictura nu s-a păstrat. Nu s-a 
păstrat din motive pentru care săracul om este apăsat de 
vremi și astăzi ca şi în zilele lui Ştefan cel Mare. Dar și 
acum, ca și atunci, pentru a nu se vărsa sânge nevinovat 
mâna Sfântului Gheorghe trebuie să stea amical pe umărul 
drept al Domnitorului, așa cum stă în tabloul votiv de la 
Voroneţ. 

SCĂUNELUL LUI DANIIL SIHASTRUL 


nima, spune Grigore Palamas, este cel mai reprezen- 

tativ organ al intelectului. Acest părinte al Bisericii 

Ortodoxe din veacul al XIV-lea (1296-1359) care 
a echilibrat raționalismului sfântului Augustin (majori- 
tatea intelectualilor ortodocși au devenit augustinologi 
fără a fi şi palamasologi), mai spune (urmând pe sf. Ma- 
carie): inima este locul unde stă sufletul, iar sufletul este 
o complexitate universală la fel de veche ca și Universul, 
dar mereu nouă, liberă, întreită de Nous, Logos şi Pneu- 
ma. Sufletul a fost dăruit omului de către Dumnezeu prin 
harul lui energetic și cuprinde întreaga totalitate a mani- 
festărilor fenomenului uman, inclusiv violenţa, mânia, 
nesaţul, invidia, ignoranţa, ateismul etc. Omul, unitate- 
trinitate (trup, suflet, trup şi suflet, ca la Platon), este liber 
să aleagă între reabsorbirea sa de către archetypul divin 
care l-a născut și neant, iar inima, sălaş al sufletului, joacă 
poate cel mai important rol în realizarea acestei divine li- 
bertăți omenești. 


După opinia noastră revelaţiile sfântului Grigore 
Palamas deschid surprinzătoare posibilităţi de cercetare 
ştiinţifică a întrebării arheologice cu privire la apariţia 

inimii pe ceramica colorată a dacilor, dar și la cea impusă 
de cercetătorii civilizaţiilor primordiale, care au descoperit 
simbolul geometric la baza primelor constructuri ale lui 
homo sapiens sapiens (realizate mult înainte de idealis- 
mului geometric al lui Platon). Simbolul inimii, însă, mai 


Ceramică dacică cu inimă, după A. Vartic, Drumul spre Kogaionon, Basarabia, 1998, 
Chişinău. 


poate fi cercetat şi pe veșmintele lui Ştefan cel Mare din 
tabloul votiv de la Pătrăuți, şi pe unele pietre de mormânt 
din epoca lui și, astfel, tradiţia localizării inimii ca sălaș al 
sufletului (și al sufletului ca primă calitate a omului) este 
încă viabilă şi impune omului de ştiinţă destule spaţii fun- 
damentale de cercetare. 


O fi considerat și dacii, ca şi părinţii ortodoxiei, ca și 
alte sofii arhaice şi antice, că inima este sălașul sufletului 
şi că sufletul este principalul coordonator al manifestări- 
lor omeneşti, în special al celor orientate spre nemurire? 

Cercetarea arheologică are răspuns pozitiv la această 
întrebare, fiindcă s-au descoperit destule artefacte da- 
cice pictate sau încrustate cu inimi (vezi Andrei Vartic, 
Drumul spre Kogaionon, Basarabia, Chişinău, 1998). Din 
altă parte, atât relatarea lui Herodot despre credinţa ge- 
ţilor în nemurire, cât şi cea a lui Platon (din Charmides), 
şi, colateral, cele ce ne sunt povestite tot de greci despre 
Anacharsis (prietenul lui Solon despre care se spune că era 
iniţiat în misterele Eleusine și că ar fi venit la Athena de 
la agatârșii de pe Mureş) sunt mărturii istoriografice ale 
faptului că geto-dacii credeau și în existenţa sufletului, 
şi în nemurirea lui (în condiţiile practicării unor canoane 
stricte de menţinere în puritate și a sufletului, și a trupu- 
lui), şi în localizarea lui anume în inimă. Fiind cunoscute 
ritualurile dacice de trimitere a mesagerilor la Zalmoxis 
(odată la 5 ani se arunca cu pieptul în suliți unul din cei 
mai buni bărbaţi ai lor, tras la sorți, spune Herodot) de ce 
nu am considera inima pictată pe ceramica dacică colorată 
drept un intermediar sau o secanta pe care sufletul omului 
poate ajunge în lumea paralelă a Zeului? 


De la inimă ca sălaș al sufletului ajungem la rugăciu- 
nea inimii, cea mai importantă rugăciune a isihaștilor or- 
todocși, inclusiv a frățiilor de schivnici români din timpul 
lui Daniil Sihastrul (?1405-14952). Or, apariţia inimii pe 
ceramica dacică impune, cel puţin metodic, o întrebare 
simplă: nu s-ar putea ca această rugăciune misterioasă a 
inimii să aibă la bază o mult mai veche tradiţie mistică, 
practicată şi de anahoreţii daci, dar, poate, şi de anaho- 
reţii dinaintea lor, adică dinaintea nominalizării de către 
greci a lui Zalmoxis ca rege şi zeu al geților? Un detaliu 
al practicării isihasmului de către călugării români din 
Evul Mediu ne permite să răspundem afirmativ la această 

întrebare — Daniil Sihastrul practica rugăciunea inimii şe- 
zând pe un scăunel mic în chilioara sa paradoxală (cioplită 
cu dalta dintr-un uriaș bloc de piatră) de lângă Putna 
(vezi A. Vartic, Un mister arhitectonic al Sfântului Daniil 
Sihastrul, in Dava International nr. 10, Chişinău, 2004). 
Şi Grigore Palamas cere isihastului să se aşeze dimineața 
pe un scăunel mic (de o palmă de la pământ), să-şi con- 
centreze toată atenţia spre inimă (până simpte o zvâcnire 
puternică a ei) şi să repete de sute, chiar de mii de ori, 
micul text al rugăciunii: Doamne, Isuse Hristoase, fiul lui 
Dumnezeu, miluieste-mă pe mine, păcătosul! (Unele sur- 
se isihastice susțin că este de ajuns să practici rugăciunea 
inimii repetând doar un singur cuvânt: Iisuse!) O fi ştiut 
de această rugăciune și Brâncuşi, atunci când a sculptat 
„Cuminţenia pământului”? O fi ştiut de puterea acestei 
rugăciuni meşterii populari din Gorj, Maramureș sau 
Basarabia, când au sculptat omuleţi ghemuiţi pe verticală, 
scufundaţi în veneraţia/meditarea (theosis-ul) tainelor 
Divinului? O fi existat la popoarele antice o diferenţiere 
a poziţiilor de meditaţie, unii meditând pe scăunele, al- 
ţii şezând direct pe pământ (dar pe un covoraş, totuşi), în 
cunoscuta poziţie a yoginilor? Nu putem, încă, răspunde 
la această întrebare, dar, cu certitudine, scăunaşele pe care 
şed zeițele cucuteniene și precucuteniene nu pot fi tre- 
cute cu vederea în această cercetare. (Despre implicarea 
verbului românesc „a şedea” în catalizarea fenomenului 
meditaţiei, legătura lui upanişadică cu radicalul „sad” (în- 
ţelept) din substratul indo-—european şi hidronimicul Sad 
din munţii Cibinului am discutat în „Divina comedie a 
limbii române”, vezi A. Vartic, Drumul spre Kogaionon, 
Basarabia, Chişinău, 1998). 


Iată, însă, că şi în filosofia mistică a lui Alexandru 

Hâjdău (vezi eseurile „Despre originea poeziei divine” şi 
„Despre scopul filosofiei /aforisme/”, publicate în anul 
1830 în revista moscovită „Vestnik Evropy” şi incluse 
recent în cartea Alexandru Hâjdău, Clipe de inspiraţie, 
Litera, 2004, Chişinău) „mintea este ochiul sufletului” 
(op. cit. p. 190), „este un mit simbolic triplu luminat” (op. 
cit. p. 189), iar „moştenirea lăsată fiinţei gânditoare” (op. 
cit. p. 190) este „unirea fericită” cu Prototypul Primar, re- 
absorbirea fiinţei omeneşti (prin dezvoltarea şi curățirea 
deplinătății capacităţilor sale) de către acel Prototip. Tot 
Al. Hâjdău mai susţine că originile poeziei divine premerg 
existenţa omului și sunt o dovadă a existenţei acelui Pro- 
totyp („Prin începuturile sale, mintea omului este un mit 
simbolic triplu luminat de niște conturi, drept o reflectare 
a acelei atotcuprinzătoare Minţi primare, după planul 
Căreia a avut loc facerea lumii, ca o glăsnire-ecou a acelui 
Cuvânt atotinsuflețitor, prin Care își face efectul Dragostea 
Eternă în evoluția cosmoeconomiei, ca o răsfrângere a 
acelui Soare atoatestrălucitor, în care se concentrează razele 
întregului Univers”, op. cit. p. 189). Al. Hâjdău nu ne spu- 
ne dacă „unirea fericită cu Prototypul Primar” duce şi la o 
reînnoire/actualizare a Prototypului cu ceasul cosmic, la 
un „alt Dumnezeu”, cum afirmă Grigorie Palamas. Dar 
mitul reînnoirii zeului suprem, regenerării, actualizării 
esenței divine („întunecimea sacră”, spune același Grigore 
Palamas, urmând pe Pesudo-Dionisie Areopagitul care 
susţinea în veacul V AD „imposibilitatea cunoaşterii lui 
Dumnezeu”) prin sacrificiul avatarilor săi pământeşti pare 
a fi în viziunea filosofului basarabean din prima jumătate 
a secolului XIX cel mai important mit al omului, cea mai 
importantă parte a fiinţării omeneşti. 


Dar Al. Hâjdău, proaspăt absolvent al seminarului 
teologic din Chişinău, nu face trimiteri la Grigore Pala- 

mas (sufletul este o unitate-trinitate de Nous, Logos și 
Pneuma) sau Pseudo-Dionisie (autorul sintagmei ża teia 
onomata — numirile dumnezeiești, diferenţiate de el în 
pozitive, catafatice, şi negative, apofatice), ci la Socrate, la 
tehnicile mistice ale dacilor („credinţa în nemurire a lui 
Zalmoxis”, vezi sonetul 18, Muntele Ceahlău, op.cit. p.36) 
şi la cele anahoretice ale vechilor moldoveni (vezi sonetul 
57, op. cit.. p. 88, dar şi „Sfat celui care merge la războiu”, 
comentat magistral de Mircea Eliade, Fragmentarium, p. 
77-81, Humanitas, București, 1994). Tânărul Al. Hâjdău 
urmează pe Socrate şi în metoda cercetării fenomenului 
uman ca întreg” de trup și suflet, metodă care se regăseşte 
şi în filosofia ortodoxă a lui Grigore Palamas (ortodoxia 
a urmat misticismul lui Platon, pe când biserica apusea- 
nă raționalismul lui Aristotel). Interesant e că această 
filosofie a omului întregit prin trup şi suflet, a întregului 
pur care lecuieşte partea, a raţionamentului divin care face 
posibilă înţelegerea unităţii omeneşti de trup şi suflet, a 
sofrosinei, dar și a rolului sufletului în constituirea totului 
sănătos al omului (vezi la Platon dialogurile de tinereţe 
„Charmides” şi „Alcibiade 1”) nu aparţine nici lui Socrate, 
nici daimonului său (despre care vorbește în „Iheages”, alt 
dialog de „tinereţe”), ci unui misterios „medic al lui Zal- 
moxis” pe care tânărul Socrate s-a întâlnit în bătălia de la 
Potidea (432 BC), medic care i-ar fi vorbit despre „mește- 
şugul de a deveni nemuritor”, dar şi despre rostirea bună, 
descântecul, rugăciunea, mantra care îl poate ajuta pe om 
(în condiţii de puritate a sufletului, despre care Socrate a 
discutat şi în „Alcibiade IT”, şi nu în baza la careva cunoş- 
tințe acumulate de om, fapt sesizat și de Al. Hâjdău) ca 
să descopere acest meșteșug (amintim aici că și Socrate a 
obţinut dreptul de a folosi descântecul zalmoxian numai 
după ce a fost, probabil, inițiat în zalmoxism prin a) 

participare curajoasă la război, b) cedarea meritelor acelui 
curaj unui alt ostaş, c) veghea pe o apă îngheţată timp de o 
noapte, desculț, d) o rugăciune specială adresată soarelui 
la răsărit după acea noapte de șederea desculț pe gheţă și 
e) credinţa într-un singur zeu, care ia şi adus lui Socrate 
condamnarea la moarte). 


Acum să revenim la micile statuete de lut ale zeițe- 
lor din Vechea Europă, adică din spaţiul balcanic, carpa- 
to-dunărean și nistrean. S-au descoperit sute de mii de 
asemenea zeițe, dar mai ales cele cucuteniene, majoritatea 
fără cap, ce se roagă șezând pe mici scăunele de lut, de o 
palmă de la pământ (dar şi din culturi mai vechi, precucu- 
teniene, vezi mult mediatizata perechea de „gânditori” de 
la Hamangia) formează uneori adevărate soboare de zei- 
ţe (vezi soborul de zeițe de la Poduri-Dealul- Ghindaru, 
publicat şi de Marija Gimbutas în The Language of the Go- 
ddess, Harper SanFrancisco, 1991, plate 9) (zeițe şi zei ne- 
olitici din Vechea Europă, şezând în poziţii de rugăciune 
şi meditație pe mici scăunele vezi încă la Marija Gimbutas, 
The Goddesses and Gods of Old Europe, Foto 2, 10, 11, 12, 
20, 26, 33, 47, 92, 94, 96, 206, 207, 209, 210, 211, 212, 
231, 232, 248, 250, 251, 252 University of California Pre- 
ss, Berkeley, Los Angeles, 1996). Câtă tradiție, câte tehnici 
de meditare a Divinului, de apropiere a omului de harul 
Divin, aşadar, a preluat ortodoxia de la populațiile vechii 
Europe, în special de la geto-daci? Cât de mult venerarea 
Maicii Domnului de către creștini este tributară vechilor 
tradiţii matriarhale din leagănul civilizaţiei europene? 
Tradiția mai susţine (iar tradiția impune continuitatea, 
vezi tezele ortodoxe despre „tradiţia vie”, inclusiv cele 
pentru documentare „theosis-ului”, la George Florensky, 
St. Gregory Palamas and the Tradition of the Father) că sf. 

Daniil Sihastrul, unul din cei mai consecvenţi practicanți 
ai Rugăciunii Inimii, şedea de multe ori zile şi nopţi pe 
un mic scăunel și se ruga necontenit (împletind coșuri, iar 
coșul, prin unirea elementelor verticale cu cele orizontale, 
este un simbol complet al Crucii, adică al unirii esenței 
divine cu harul ei pământesc și coșul, rogojina, gardul de 
nuiele, casa de nuiele împletite fac parte din primile arte- 
facte ale omului, iar acest lucru noi îl analizăm în „Miste- 
rul musterianului denticulat”, în Dava nr. 11). 


Omul este făcut „după chipul” lui Dumnezeu, mai 
spune Grigore Palamas. Rostul său final este de a se reuni 
cu arhetypul divin care l-a creat. Dar ce ne interesează aici 
nu este problema „contopirii cu substanţa divină”, ci lă- 
murirea primelor constructuri ale omului (din paleolitic) 
care sunt, în totalitatea lor, zidiri, picturi, încrustări 
de simboluri geometrice, inclusiv de simboluri a crucii. 
Nu cumva simbolurile geometrice construite de omul 
primordial au fost o încercare de arhivare, memorare și 
divinizare a formei arhetypului divin din care s-au născut 
primii oameni? Or, când noi spuneam câţiva ani în urmă 
că „omul s-a născut la Mitoc” (în studiul cu același titlu), 
aveam în vedere tocmai faptul că omul modern s-a născut 
într-un loc sacru și acel loc ar putea fi Ripiceni-Izvor sau 
Mitoc-Dealul Galben, locaţiile unor foarte vechi așe- 
zări ale lui þomo sapiens sapiens la începutul paleoliticu- 
lui superior (mitoc, termen vechi românesc şi slavon care 
înseamnă schit, loc sfânt). Nu cumva anume în acele locuri 
omului primordial i s-au revelat și formele arhetypului 
divin care l-a „zidir” (cum zice poporul român), forme pe 
care el le-a multiplicat în construcţiile sale sacre (româ- 
nii şi azi mai numesc rombul „ţâţână a universului”)? Nu 
cumva şi formele oarecum sferice sau în formă de inimă, 

ale grotelor paleolitice de la Buzdujeni, Trinca, Brânzeni 
etc de pe râuleţele ce curg în stânga Prutului de mijloc au 
legătură cu aceste mistere primordiale? Or unica metodă 
recunoscută de cei vechi (şi urmată de cei contemporani) 
de a vizualiza acel arhetyp este meditarea, veneraţia, ru- 
găciunea, theosis-ul lui, cum zice Grigore Palamas, (con- 
centrarea, luarea aminte a cugetului fără a împrumuta 
careva argumente din scrierile omeneşti, zice tânărul Al. 
Hâjdău; op. cit. p. 182, iar Grigore Palamas mai spune: 
„concentrarea totală a intelectului” trebuie să fie susţinută 
şi de „rugăciunea mentală neîntreruptă”). 


S-ar putea, așadar, ca primul construct al omului 
să fie o rezonanţă a arhetypului divin în sufletul (inima) 
omului, iar surparea acelui construct şi rezidirea lui 
necontenită să semnifice destinul dihotomic, catafatic şi 
apofatic, al devenirii omenești, reînnoirea continuă a arhe- 
typului (cum zice Grigore Palamas), înțelegerea rațională 
a fiinţării omeneşti alături sau împreună cu esenţa necre- 
ată, misterioasă, necuprinsă, imposibil de cunoscut, a lui 
Dumnezeu (ca în vechiul cântec românesc „Monastirea 
Argeșului”). Rezidirea ritualică a aceluiași loc sacru risipit 
de o forţă misterioasă, loc unde o fi avut loc prima revela- 
ţie a prototypului primar, poate fi urmărită arheologic la 
Ripiceni-lzvor (vezi Al. Păunescu, Paleoliticul şi mezoli- 
ticul de pe teritoriul Moldovei cuprins între Siret şi Prut, 
editura Satya SAI, Bucureşti, 1999, p. 175-176), dar şi în 
alte locuri theosis-ice ale omului. Fiindcă, probabil, aşa 
cum și copilul își venerează mama, tot aşa şi umanitatea își 
caută, zidește, rezideşte și își venerează locurile sacre unde 
i s-a revelat pentru prima dată arhetipul primar din care 
s-a născut. 

Arheologia demonstreză cu destule argumente știin- 
ţifice că omul actual a apărut pe pământ pe la 36.000- 
40.000 BC. Cel puţin așa de veche este mandibula celui 
mai vechi homo sapiens sapiens european descoperită 
recent în România (mandibilă a fost cercetată de o 
prestigioasă echipă internaţională condusă de profesorul 
american Erik Trinkaus și cercetătoarea clujeană Oana 
Moldovan, vezi articlolul lor și în Dava International nr. 
9). Dar şi mai vechi sunt primele zidiri geometrice de piatră 
ale omului, una din ele fiind cea de la Ripiceni-Izvor, de 
pe Prut, din România de Est (vezi Alexandru Păunescu, 
op. cit. Referințele la paravanul din primul strat muste- 
rian, de peste 60.000 de ani). Unii arheologi consideră, 
însă, că actualul om, denumit de ei homos archaecus, s-ar 
putea să fie mult mai vechi, de peste 60.000-—100.000 de 
ani, şi că habitatul lui să se regăsească în tot musterianul, 
mai ales în staţiunile atribuite omului de neanderthal 
(vezi Vasile Chirica, Ilie Borziac, Nicolae Chetrau, Gise- 
ments du Paleolithique superior ancien entr le Dniestr et la 
Tissa, p. 175-200, Helios, Iaşi, 1996, dar şi studiul nostru 
„Apyaeodoyia paravanului de la Ripiceni Izvor, Museum, 
Chişinău, 2003 unde se invocă prezenţa instrumentelor 
litice din paleoliticul superior în multe staţiuni musteri- 
ene şi chiar de la începutul musterianului). Însă principa- 
la urmă a acestui habitat este viața sacră a omului arhaic, 
credinţa lui în energia divină care ia dat viaţă, dar şi în 
posibilitatea de a se reîntoarce la sânul acelei Divinităţi 
(căre nu o poate cunoaşte pe Pământ) pe calea purificării 
sufletului prin zidirea şi rezidirea simbolurilor sacre reve- 
late de Divinitate. O fi aceste construcţii sacre o dovadă a 
faptului că omul a crezut din timpurile sale primordiale 
în Dumnezeu, creatorul unic al spaţiului şi timpului, al 

sufletului universal, dar şi al fiinţei omenești? O fi risipi- 
rea acelor construcții sacre („un zid părăsit și neisprăvit” 
unde „câinii latr-a pustiu și urlă a morţiu”) o dovadă a 
imposibilității cunoaşterii lui Dumnezeu, a şederii lui tai- 
nice, misterioase, infinite, apofatice, dincolo de existenţă, 
şi chiar dincolo de nonexistenţă, de timp, vid şi neant, de 
suflet, iubire și voinţă (cum susţine și Pseudo-Dionisie: 
Dumnzeu este Întelept, dar El nu este numai întelepciu- 
ne; Dumnezeu este Iubire, dar el nu este numai Iubire; 
Dumnezeu este Voinţă, dar el nu este numai Voinţă; etc.)? 


Se spune: nu putem vorbi ştiinţific nici de necreatul 
Dumnezeu, nici de timpul când el a fost conştientizat de 
om ca Divinitate supremă, nici de puterea Lui colosală 
(a se vedea absorbirea „recentă”, observată în decembrie 
2004, a celor peste 300 milioane de stele de mărimea Soa- 
relui de către o gaură neagră. Nu o fi imensul tsunami din 
26 decembrie 2004 ecoul fin al acelei absorbiri?), nici de 
esenţa Lui tainică, deși rostul nostru în lume nu doar ca 
„microcosmos” ci, mai ales, ca „microtheos”, ca unitate 
de necontenită experienţă raţională şi mistică reclamă 
măcar apropierea isihastică de El. Academiile de știință 
şi Universitățile contemporane nu iau în cercetările lor 
misterele nelămurite ale Creaţiei, nu mai lasă sufletului 
şi alte domenii de timp şi spaţiu decât cel pământesc, nu 
mai leagă de taina necreatului șansele morale (să le zicem 
socratice) de supravețuire ale omului într-o lume tot mai 
pragmatică şi mai lipsită de sacru (Dumnezeu nu se mai 
naşte atât de aproape de noi, în ieslea boilor de lângă casă, 
sărbătoarea Naşterii lui Iisus, a lui Dumnezeu care s-a 
sacrificat pentru mântuirea noastră — „şi a spălat astfel pă- 
catul adamic”, spune Grigore Palamas — este tot mai des 
înlocuită în lumea curo-—atlantică de către un Santa Claus 

ateist, îmbrăcat într-un caftan roșu aprins care nu are nici 
o legătură cu taina naştererii lui Iisus şi care nici nu pome- 
neşte de Iisus în pelerinajul său comercial, când împarte 
numai cadouri copiilor, cadouri pe care părinţii trebuie să 
le cumpere de la cei care investesc în acest Santa Claus). 


Faptul că experienţa pământească a omului are 
libertate, că de om depinde dacă se reîntoarce în arhetypul 
care l-a născut sau nu, că omul participă astfel la dum- 
nezeirea necontenită a cosmosului (care o fi avut, vorba 
lui Platon, destule probleme cu acel „consum de sine al 
sinelui”, vezi dialogul „Ihimaios”, poate cel mai misterios 
dialog al lui Platon), că suntem copii ai lui Dumnezeu 
(despre „microtheos” scrie și Alexandru Hâjdău în ese- 
ul citat mai sus, vezi op. cit. p. 192, dar şi studiul nostru 
„Enigmele adânci ale lui Alexandru Hâjdău, publicat la 
3ianuarie 2005 pe www.observatorul.com) ne dezvăluie 
cea mai remarcabilă parte a sufletului nostru, partea sa 
mistică, cea pe care, cu atâta insistenţă, înţelepţii antici ne 
cheamă să o cunoaştem. 


Al Hâjdău scrie în finalul de la „Despre scopul fi- 
losofiei” că există un punct unde încep misterele uni- 
versului. Iubirea de Înţelepciune, mai spune el, îl poate 
descoperi. Înţelepciunea, însă, e obligată să-l respecte 
(op. cit. p.190). Să respecte esența misterioasă, necreată a 
lui Dumnezeu pe care omul nu o poate cunoaște, deși îi 
poate cunoaște har-ul, energia divină, lumina creată din 
care suntem zidiți. „Întunericul sacru”, taina apofatică 
care risipește zidirile omului pentru a le reânnoi tot omul 
prin sacrificiu catafatic, taină despre care vorbesc părinţii 
ortodoxiei (dar și arhetipalul cântec bătrânesc al români- 
lor „Monastirea Argeșului”, vezi şi cunoscutul eseu al lui 


160 ANDREI VARTIC 


Mircea Eliade despre Monastirea Argeșului), se regăseşte 
în primele zidiri pământești ale lui homo sapiens sapiens 
şi acest phenomen numai împuternicește theosis-ul dep- 
sre care vorbeşte Grigore Palamas. Dar nu putem trece cu 
vederea nici câmpul de zeițe de lut ale cucutenienilor și 
precucutenienilor (adevărate oglindiri, reflectări, copii ale 
arhetypului divin) care-şi venerează Divinitatea șezând 
pe mici scăunele de lut, „de o palmă de la pământ”. Vene- 
rarea Divinităţii Supreme, relevarea, prin venerație, a ar- 
hetipului divin sau primar care l-a născut pe om, zidirea 
sacră a acestui arhetip, tradiţia rezidirii continue a acelui 
arhetyp ca „făcut după chipul Domnului”, ca o perpetuă 
dumnezeire a Universului, este poate cea mai importantă 
manifestare a omului, apărută chiar din clipa conștienti- 
zării sale ca suflet trăitor şi muritor pe pământ. 


Că o regăsim în formele misterioase ale chiliei 
lui Daniil Sihastrul“, în scăunelul lui de o palmă de la 
pământ, în împletitul coșurilor, în post şi tăcere, în ru- 
găciunea inimii, în simbolul inimii de pe ceramica sacră 
a dacilor, în sanctuarele lor numerologice orientate spre 
punctele cardinale ale cerului înstelat, în scăunelul zei- 
ţelor cucuteniene, turdasiene sau hamanginiene, în pri- 
mele simboluri geometrice zidite sau încrustate de om pe 
artefactele din paleolitic, apropierea de Dumnezeu (prin 
participarea întregului de trup şi suflet la actul de vene- 
raţie) este vie și dătătoare de noi energii şederii omului 
pe Pământ. Adânca semnificaţie a risipirii misterioase şi 
a rezidirii necontenite a primei zidiri sacre, păstrătoare a 
celei mai vechi amintiri a archetypului divin (geometric), 


* (vezi şi articolul nostru „Un mister arhitectonic al Sfântului Daniil Sihastrul” pe Dava Interna- 
tional nr. 10, la www.iatp.md-dava) 

dar şi a posibilităţii reabsorbirii omului de către același ar- 
chetip ca adevărat sens, rost, destin, „unire fericită lăsată 
moştenire fiinţei gânditoare”, rezultă din toată experienţa 
unicală a omului și inima, rugăciunea inimii, practicarea 
acestei rugăciuni șezând pe in scăunel mic, de o palmă de 
la pământ, lasă pentru locaţia sufletului în inimă tot atâta 
viitor cât, probabil, are scris şi omul de misteriosul său 
ceas cosmic. 

„MIORIȚA”, 160 ANI DE MISTER 


„Odată cu binele s-a născut și răul, 
odată cu lumina s—a ivit întunericul...” 


Alecu Russo, Poezia poporală 


e poate demonstra, aşa cum au intuit Russo și 

Alecsandri, că în plan poetic şi ontologic (sau, dacă 

vreți, sacru, hermeneutic, lingvistic etc) „Mioriţa” 
este una din cele mai superbe creaţii ale spiritului? Si că, 
aşa cum spunea și Sadoveanu, nici Alecsandri, nici vreun 
alt poet, oricât de mare, n-ar fi fost în stare să compună 
„Mioriţa”? După opinia noastră — da! Adâncimea aces- 
tei complexităţi poetice este atât de uriașă încât se poate 
spune chiar mai mult: „Mioriţa” nici nu poate fi cuprinsă 
integral de spiritul uman. Și că originea ei, așa cum arăta 
Al. Hâjdău pentru Poezia Divină, poate fi mai veche 
decât fenomenul homo sapiens. Această afirmaţie, cel pu- 
ţin la prima vedere, pare iresponsabilă. Cum așa, o crea- 
ţie poetică scrisă cu litere şi cu foneme omenești, într-o 
limbă vorbită de peste 30 milioane de oameni, în metri 
obişnuiţi, cu o rimă simplă din 5 şi 6 silabe, cu o sursă 

destul de sigură la timpul când a fost descoperită — Alecu 
Russo, Soveja, martie, 1846, apoi culegerea tipărită de 
către Vasile Alecsandri în 1852, şi să nu poată fi înţeleasă 
de om? Și, mai ales, să nu aibă origine umană? 


Dar de ce nu ar avea şi „Mioriţa” aceiași origine 
revelată ca și „Bhagavad- Gita”? Poate basarabeanul Russo 
a fost surghiunit la Soveja doar fiindcă acolo un anonim 
urma să-i transmită textul „Mioriţei” anume în martie 
1846? Întrebarea iar va stârni proteste? Cine ar putea să 
organizeze pe pământ un alibi atât de perfect (o dramă cu 
haiduci jucată la Teatrul Naţional din Iași pe 25 februarie 
1846 ce a supărat pe Domnitor şi din care nu a rămas 
nici un fragment) pentru a deplasa forțat pe autorul ei la 
Soveja unde urma să aibă loc (între 1 martie și 4 aprilie) 
o întâlnire cu unul dintre arhivarii „Mioriţei”? Cităm, 
pentru aşezarea faptelor pe răbojul timpului, din „Soveja”: 
„11 martie. Toată noaptea a bătut un vânt năprasnic; drept 
mângâiere îmi spun că nu e nimic pe lângă val-vârtejul ce se 
obișnuiește pe aci. Nu mă trezisem bine, când un alt lăutar 
veni să mă cinstească în pat cu un nou concert de fluier...”). 
Lăutarul acesta să fi provocat acea petrecere foarte înceată 
a zilei, care până la urmă tot s-a petrecut și care a întrerupt 
jurnalul aproape zilnic de la Soveja încă 11 zile, pană în 22 
martie? 


Preţiozitatea europeană nu permite întrebărilor de 
mai sus să intre pe domeniul cercetării fundamentale. Dar 
dacă ne vom întoarce la „Bhagavad- Giza” (ca să nu mai 
vorbim de „Rig-Veda”, „Tao Te Thing”, Evanghelii sau 
Coran) şi vom cerceta măcar rezumatele sumare ale acestui 
document excepţional din „Mahabharata”, vom vedea că 
marea majoritate a cercetătorilor apuseni (nu mai vorbim 

de cei răsăriteni) nu scot din contextual cercetării posibi- 
litatea întâlnirii dintre zeul Krishna și pandavul Arjuna 
pe câmpul bătăliei de la Kurukshetre. Şi, mai ales, faptul 
transmiterii de către Krishna, deghizat în cărăuș, a poe- 
mului remarcabil ce a influenţat atât de profund filosofia 
contemporană. Dar, poate fi asemuit basarabeanul Alecu 
Russo cu pandavul Arjuna? Noi răspundem afirmativ și 
la această întrebare. Fiindcă basarabeanul Russo nu a fost 
un român oarecare, ci un ales (de soartă, de Divinitate, de 
elitele pașoptiste) pentru a transmite poporului roman cel 
mai mesianic cântec al său — „Cântarea României”. Iar 
dacă adăugăm la acest poem „Cugetările” (inclusiv cele 
din închisoare de la Cluj), „Poezia poporală” sau eseul 
„Decebal şi Ştefan cel Mare” chiar nu ne mai putem în- 
doi de faptul că anume el era cel mai potrivit dintre toţi 
românii de la 1846 pentru a prelua (de la 1 martie până la 
4 aprilie 1846) de la tradiția populară orală „Mioriţa” și 
a o arhiva cu ajutorul alfabetului lui Cadmos. Cităm din 
„Poezia poporală”: „...mai pe urmă lăutarul, vrând să mă 
aducă în estaz, începe balada Mioriţei: 


Pe-un picior de plai, 

Pe gură de rai, 

Iată vin în cale, 

Se cobor la vale, 

Trei turme de mei 

Cu trei ciobănei...” 

Merită să mai cităm din Russo („Poezia poporală”): 
„Pe lângă acești doi creatori de poezie antică s-a adăogit 


un al treilea poet, păstorul câmpiilor și al munţilor noş- 
tri, care a produs cea mai frumoasă epopee păstorească din 

lume: Miorita. Însuşi Virgil și Ovid s-ar fi mândrit cu 
drept cuvânt, dacă ar fi compus această minune poetică. 
Cum Alecsandri a editat „Mioriţa” în culegerea din 
1852, atunci când Russo era încă în viață, şi cum acesta 
din urmă nu a protestat nici într-un fel contra textului 
publicat, rezultă că „cea mai frumoasă epopee păstorească 
din lume” a fost publicată (,...4jiutar... mai cu seamă de D. 
A. Russo”) cam aşa cum a cules-o Alecu Russo într-o zi 
de martie 1846 de la misteriosul fluieraș de la Soveja... Şi 
aşa cum a publicat începutul în „Poezia poporală”, studiu 
scris în franceză imediat după surghiunul de la Soveja. 


II 


Poate fi „Mioriţa” necreată de om, doar revelată lui 
prin logos? Poate omul tălmăci toate nivelele metafizice, 
poetice, lingvistice ale „Mioriţei”? Cât de veche este la 
români tradiţia „nunţii cosmice”, a „cosmosului liturgic” 
şi „creştinismului cosmic”(Mircea Eliade), a „lipsei de 
teamă în faţa morţii” (Mircea Vulcănescu)? Răspunsul 
la aceste întrebări e simplu: fără credinţă în Dumnezeu 
nu există „ne-—teamă de moarte”. Așa „Mioriţa” o fi de 
când omul crede mistic în nemurire, adică de la apariţia 
lui pe pământ, iar mesajul ei doar din când în când este 
armonizat cu limbajul de moment al comunităţii prin 
care mioriticul se manifestă. Această vechime este posibilă 
fiindcă cercetătorul nu poate scoate din textul „Mioriţei” 
nici drumul omului spre nemurire, nici sacrul primordial, 
nici contextul arheolingvistic, mult mai vechi decât ve- 
nirea indo-europenilor pe aceste meleaguri: lipsa tatălui 

păstorului, apariţia ritualică a mamei, prevestirea răului și 
a căii anihilării lui, înţelegerea morţii ca parte a echilibru- 
lui cosmic, existenţa unui drum spre stele de felul celuia pe 
care l-a proiectat și Dante în „Divina comedie” (Purgato- 
rio: Canto XX XIII): 


Io ritornai da la santissima onda 
rifatto si come piante novelle 
rinnovellate di novella fronda, 


puro e disposto a salire alle stelle. 


Şi nu doar vechimea ontologică sau arheologică a 
„Mioriţei” sunt teme de cercetare. Cea mai primă ar fi 
ieşirea din normal a termenilor folosiți pentru intrarea 
în poem. Structura prepoziţie-numeral „pe-un” (spusă 
„piun”), incomodă şi în cântec, şi în vorbire, este foarte rar 
utilizată la începutul cântecului bătrânesc și, practic, nu o 
mai regăsim în culegerea lui Alecsandri. Bardul de la Mir- 
cești foloseşte chiar și la deschiderea poemelor proprii for- 
mele metrice largi, măreţe, hotărâre, ușor de pronunţat, de 
tip „Frunză verde alunică”, „La mijlocul drumului”, „Pe 
câmpul Tinechiei”, „Departe, frate, departe”, „Sub cel păr 
mare din sat” (ca și în satul basarabean al lui Alecu Russo), 
„Gios, pe apa Prutului”; „Pe Argeş în gios” etc, aşa cum 
apar şi în culegerea de la 1852. Şi doar în „Serb sărac” este 
folosită la deschidere forma „pe-n”, mai uşor, totuși, de 
pronunţat decât „pe-un”. 


Urmează o altă sintagma provocatoate — „picior de 
plai”. Marea majoritate a românilor de la câmpie sau din 
zona deal-şes nu ştiu bine ce-i „plai-ul” şi „piciorul de 
plai”. Dar le cântă și le spun de parcă așa a fost dat la zi- 
direa lumii. Urmează misterioasa „gură de rai”. Românul 

şi—a adus raiul acasă de multe ori prin creaţia populară. 
Dar „gura de rai” din „Mioriţa” face trimitere la străvechi 
toponime, cum ar fi „gurile Dâmboviţei”, adică izvorul 
Dâmboviţei, adică la apariţia misterioasă a râului din 
adâncurile telurice ale pământului. Așadar „gura de rai” 
din „Mioriţa” pare a indica unul din izvoarele raiului, dar 
şi echilibrul lui dihotomic. Spunem „unul din izvoarele 
raiului” fiindcă, după opinia noastră, forma complexă 
nehotărâtă „Pe-un picior de plai/ Pe-o gură de rai” dă 
posibilitate, cel puţin gramaticală, de existenţă a mai 
multor izvoare ale raiului. Această formă gramaticală a 
nehotărâtului „picior de plai” şi nehotărâtei „guri de rai” 
nu putea să nu fie cumpănită adânc de Alecu Russo la 
Soveja. Mai ales după scandalul din 11 ianuarie 1846 cu 
piesa lui „Băcălia ambițioasă”. Acel spectacol a fost criticat 
de Dimitrie Gusti în „Albina românească” (cum putea o 
băcălie să fie ambițioasă?) şi a provocat apariţia celui mai 
ambițios articol critic al lui Alecu Russo — „Critica criti- 
cii”, de importanţă majoră, după opinia noastră, pentru 
înţelegerea primului vers al „Mioriţei”. Bătălia dintre 
Russo şi Gusti se dă, însă, pentru niște conjugări ale sub- 
stantivului „băcălie”, ale dotării băcăliei cu... ambiţie. 
Cirăm din Russo pentru a înţelege cât de important este 
această „băcălie ambițioasă’ pentru iniţierea lui Alecu 
Russo în problematică mistică a „Mioriţei”: „S-a zis Bă- 
călia ambițioasă și nu O Băcălie sau O băcăliţă, pentru că 
ideea autorului este şi a fost generalizată și nicicum a privi 
la o singură băcălie...” 


După o asemenea bătălie gramaticală („Critica cri- 
icii” este şi prima lucrare tipărită de Alecu Russo, dar și 
primul model de critică literară și teatrală polemică apărut 
în principate) devine sigur că Russo era conştient de sem- 

nificaţiile deosebitoare ale formelor hotărâte şi nehotărâte 
ale substantivelor. Or, în contrapunct cu sintagma „Băcă- 
lia ambițioasă”, care generaliza hotărât, primul vers din 
„Miorița — „pe-un picior de plai” — ţintește existența 
nehotărâtă, cosmică, a mai multor guri de rai, nu se ia la 
harţă cu D. Gusti, şi mai ales, parcă în armonie cu formula 
lui Heisenberg, trimite în ascundere, în incertitudine, în 
mistic locaţia temporală a acelui neasemuit picior de plai 
pământesc și românesc ce este și gură de rai. 


III 


Istorica bătălie pentru forma hotărâtă a substantivu- 
lui „băcălie”, din iarna lui 1846, sugerează că Russo a stat 
mult pe gânduri dacă să transmită lui Alecsandri (după 
4 aprilie 1846) forma nehotărâtă „pe-un picior de plai” 
(pe care el însuși a onorat-o în „Poezia poporală”), sau 
alta, generalizatoare, hotărâră, tipică cântecului vechi 
românesc. Până la urmă a transmis-o pe cea nehotărâtă, 
a celui care, „vrând să mă aducă în estaz”, ia cântat bala- 
da. Nu putea Russo să treacă și peste altă enigmă: lipsa 
vorbirii mocăneşti din textul cules de el. „Critica criticii” 
viza şi băcalii, sacagiii, cojocarii ce nu „vorbesc ca profeso- 
rii de la Academie” şi era prea recentă, la 11 martie 1846, 
ca Russo să nu pună măcar unele întrebări lexicale arhi- 
varului anonim al „Mioriţei”? De ce, însă, în ”Mioriţa” 
nimeni nu vorbeşte nici ca mocanii (moldoveni, ungu- 
reni, vrânceni), nici ca profesorii de la Iaşi, nici în alte 
graiuri de pe râuri și plaiuri (ca în variantele următoare)? 
De ce anume prima ei variantă a fost transmisă în cel mai 

sintetic limbaj al timpului, cenzurat de arhaisme şi loca- 
lisme, limba unificatoare a revoluţiei de la 1848, limbă în 
care mocanii deveniseră poeţi şi metafizicieni, iar întregul 
popor român responsabil de viitorul său? 


Or, versul nehotărât „pe-un picior de plai” ne duce 
hermeneutic pe domeniul tradiţiei misterelor carpatine 
şi re-transformă Carpaţii în veritabilă matcă spirituală, 
cum intuieşte același Russo, când pune „Mioriţa” în ca- 
pul celor mai frumoase epopei păstoreşti ale lumii. Şi 
cum re-confirmă Lician Blaga, Mircea Eliade sau Mihail 
Sadoveanu în secolul XX. Așa nehotărârea monumentală 
a „Mioriţei” (fiind parte a misticului), în contrapunct cu 
hotărârea multor altor cântece bătrânești, reînvie tradi- 
ţia milenară a sacrului de tip mioritic, tradiţia drumului 
dinspre stele și spre stele, a „lipsei de teamă în faţa mor- 
ţii”, a „artei de a deveni nemuritor”, dar şi a poeticii care o 
arhiva. Dar a putut un mocan să păstreze și sacrul de tip 
mioritic, şi tradiţia, şi poetica lui? 


Or, devenind imediat și logos de fiinţare al poporu- 
lui român, lexicul „Mioriţei” a întrecut cu mult posibili- 
tăţile limbii literare de la 1846. Iar metrul ei, mai repede 
numerologic, decât poetic, impune structura dominantă 
de 5 silabe, masculină, peste cea de șase silabe, feminină. 
Rima, subordonată metrului, atipic așezată în grupuri lo- 
gice de 6, 12, 16 versuri, dar și în structuri impare de 13, 
9,7, 5, 3, şi în una de 123 versuri, este străină artei poeti- 
ce românești de la 1846, mai ales poeziei lui Alecsandri. 
Cercetările noastre arată că „Miorița? este compusă, 
majoritar, din termeni monosilabici, pe când poezia lui 
Alecsandri din termeni bisilabici. Alecsandri nu versifi- 
ca monosilabic, deci nu putea să schimbe, ne vătămând, 

textul „Mioriţei”. Mai există un argument contra acestui 
posibil amestec: orientarea conștientă a raţionamentului 
poetic al „Mioriţei” spre misticul treimei — trei turme de 
mei, trei ciobănei, trei zile, trei tipuri de fluiere, trei tipuri 
de timp — cel de acum, al ciobanului, cel din viitor, al ma- 
mei, şi cel cosmic, al stelelor făclii; trei spaţii ale acţiunii — 
piciorul plaiului — iată! vin în cale, câmpul pe care aleargă 
mama, si cel al munţilor mari, cu brazi și păltinași; cât şi o 
triplă relaţie dintre fapt (iată, turmele şi ciobenii vin real, 
acum, la vale, dar într-un loc nehotărât), probabilitate- 
posibilitate („de-o fi să mor” sau „dacă-i zări, dacă-i în- 
tâlni”) şi drumul mistic spre stele (la nunta lui va cădea 
sigur o stea, dar stelele se vor vedea, ca şi în pânzele lui Van 
Gogh, ca niște făclii, adică nehotărât), şi chiar trei tipuri 
de manifestare, al vieții, al morţii și al Divinităţii. Măcar 
ia şi scrie formula lui Heisenberg direct de pe versurile 
„Mioriţei”. Doar cu un amănunt nou, presimţit şi de Hei- 
senberg; relația dintre locaţia electronului și momentul lui 
de mişcare este echilibrată de mistic, de ne creatul ce face 
imposibilă teoria generală a câmpului, fapt despre care 
vorbeşte şi Eminescu în „Luceafărul”: 


Căci unde-ajunge nu-i hotar, 

Nici ochi spre a cunoaște, 

Și vremea-ncearcă în zadar 

Din goluri a se naşte. 

Deşi lasă doar turmei dreptul de a şti că la nunta lui a 
căzut o stea (şi că în locul unde a stat acea stea s-a format 
un gol), păstorul arhivează anume în limba română mi- 
cimea măririlor omenești în comparaţie cu relaţia dintre 


om și Divinitate, faptul că omul poate să treacă în planul 
superior al posibilităților de fiinţare doar prin credinţă și 

eliberare de patimi. Dar tot ea, limba română, indică și 
tradiţia, primordială, a acestui zbor magnific, secant, spre 
nemurire, adevărată „cosmogonie liturgică”, care, prin 
mioritic, are doar vechime românească. Noi am găsit-o și 
pe ceramică dacică, și pe cea neolitică. 


IV 


Cercetarea tradiţiei mioritice, atât în planul sacrului, 
cât şi în cel al poeticii, are nevoie, după opinia noastră, 
mai ales de resursele arheologice ale spaţiului carpato-—du- 
nărean şi nistrean. Fiindcă, fără vechimea primordială a 
tradiţiei mioritice, nu poate fi lămurită nici apariţia ei în 
poemul cules de Alecu Russo în martie 1846, nici româ- 
nitatea ei absolută. Iar resursele arheologice ale vechimii 
românești sunt „doldora” de însemnele tradiţiei mioritice 
(vezi studiile noastre „Întrebarea cu privire la paleoinfor- 
matică”, „Arheologia paravanului de la Ripiceni-Izvor” 
sau „Misterul musterianului denticulat”). 'Treimea, rela- 
ţia dihotomică, nehotărâtă, cu cerul, trecerea secantă în 
„cealalată lume”, contrapunctul, dar şi unitatea, dintre 
creat şi necreat, imposibilitatea cunoașterii raționale a ne- 
creatului, jocul nehotărât al transformării probabilităților 
în fapt, necesitatea absolută a purificării celui care aspiră 
spre stele etc, etc, toate astea sunt încrustate pe cele mai 
vechi artefacte ale omului din spaţiul de geneză al popo- 
rului român. 


Am putea recapitula aceste ontologii primordiale mai 
ales cu textul „Mioriţei” cules de Russo în 1846 şi publicat 
de Alexandri in revista „Bucovina” (1850)? Se vede că răs- 

punsul este afitmativ. Cu cât mai multe știm despre cei 
trei ciobani — unu-i moldovan, unu-i ungurean și unu-i 
vrâncean, că ei, iată-i, vin, cobor la vale (au, deci, moment 
de mișcare, ar spune Heisenberg), cu atât mai neguros este 
locul de unde vin... Pe cât de precis ştim timpul concret 
al viitorului eveniment — „la apus de soare”, şi chiar ano- 
timpul cu iarbă mustoasă pentru oi și umbră bună pentru 
păstori (acest anotimp poate fi numai începutul verii, și 
nicidecum toamna, cum scrie Călinescu), cu atât mai 
incert este timpul istoric când acest eveniment s-ar fi 
putut întâmpla. Pe cât de sigură este profeția Mioriţei, 
încărcată tot de un misterios triplet — necesitatea ducerii 
oilor la negrul zăvoi, chemarea câinelui celui mai frățesc şi 
mai bărbătesc, profeția morţii de la apus de soare — pe atât 
de incertă este moartea, acceptată de păstorul moldovean 
ca relaţie dintre fapt şi probabilitate — „Și de-a fi să mor...”, 
raţionament mioritic ce pune viitorul atât în formula lui 
Boltzmann, cât şi în cea a sacrificiului uman, pe care elita 
dacică îl realiza, după Herodot, odată la cinci ani, atunci 
când mesagerul ce trebuia trimis la Zalmoxe era ales prin 
tragere la sorţi dintre cei mai de vază bărbaţi ai dacilor. 


Or, anume condiţia asta o îndeplinește păstorul 
român şi la 1846 (faptul lămurind rezonanța fantastică 
a mioriticului şi în elita cultă, şi în cea poporală): el este 
mai ortoman (DEX-ul dă o etimologie necunoscută 
pentru termenul „ortoman”, în timp ce există una fireas- 
că, a substratului — orto man, adică om drept), adică mai 
drept dintre cei drepţi. Acest raționament, adăugat unui 
eveniment imposibil din punctul de vedere al mocanilor, 
coborârea turmelor de la munte când este iarba oilor, for- 
midabilei metrici din 5 și 6 silabe, ritualului ortodox de 
îngropăciune, felului cum păstorul diferenţiază mesajul 

testamentului — oile să ştie de steaua căzută la nunta sa, 
iar mama — nu; cum se supune, fără cârtire, sorții, cum 
tradiţiile arhaice se armonizează cu cele creștine (Soarele 
şi Luna i-au ţinut cununa anume atunci când sunt pe cer 
împreună, și asta se vede şi în cele mai vechi picturi orto- 
doxe românești), devenirea mistică a eroului pe tărâmul 
stelelor făclii, ne sugerează că turmele și păstorii coboară 
la piciorul unui plai, pe-o gură de rai, dintr-o zonă 
incertă, dar pentru un ritual cert, la care foarte puţini pot 
participa. Fapt confirmat, după unii oameni de ştiinţă, şi 
de textul incrustat pe celebrele tăblițe de la Tărtăria, de 
peste 6.500 ani: „În numele zeului Şane, de către cele 4 
preotese, a fost sacrificat cel mai bun”. 


V 


Aici este locul să observăm măcar unele mistere nu- 
merologice ale „Mioriţei”. Primul fragment — perspectiva 
acţiunii — are 9 versuri, de fapt un complex de 7 și 2, fiind 
vorba de 7 versuri cu 5 silabe, și de 2 versuri cu 6 silabe 
(anume cele ale prezentului — „Iată, vin în cale/ Se cobor 
la vale...”). Al doilea fragment, suspansul — ungureanul și 
vrânceanul „se vorbiră” să-l omoare pe cel moldovan (că-i 
mai ortoman), dar și timpul acţiunii — apusul de soare — 
are 12 versuri, 6 câte 5 silabe, 6 câte 6 silabe, adică 66 de si- 
labe. Total în primele două fragmente logice — 21 versuri. 


Urmează o construcţie din 5 versuri a câte 6 silabe în 
care este descrisă apariţia şi starea Mioriţei, care, de trei 
zile încoace, nu mai tace. Apoi alta din 7 versuri, tot a câte 
Gsilabe, unde Ciobanul pune întrebarea cu privire la starea 

neobișnuită a Mioriţei. Total 12 versuri, 72 silabe. Toate 
împreună — 33 de versuri,13 a câte 5 silabe şi 20 a câte 6. 
Şi, în mod cu totul paradoxal — prevestirea Mioriţei are 13 
versuri, 7 de 5 silabe și 6 de 6. Făcând referinţă simplă doar 
la misterele numerologice ale Apocalipsei Sfântului Ioan 
vedem că suntem cu aceste numere pe terenul (minat) al 
numerologiilor sacre. Iar un cercetător atent va observa că 
misterele numerologice mioritice se regăsesc şi în structura 
sanctuarelor dacice de la Gradiștea de Munte, dar și în cele 
hermesiene, pitagoreice, vedice, budiste sau cabalistice. 
Autorul acestui studiu a cercetat „Mioriţa” şi cu metoda 
logaritmilor lui Boltzamann, adică a entropiei, și poate să 
dea și alte realităţi obiective ale poemului cules de Alecu 
Russo în martie 1846, dar pentru foamea actuală de biţi 
este de ajuns și atâta. Ba chiar și discuţia despre felul cum 
a apărut în condiţiile misterioase ale unui exil politic, da și 
într-un loc anume din Vrancea, cu multe „val-vârtejuri”, 
„cea mai nobilă manifestare a neamului nostru” (Mihail 
Sadoveanu). 


Astfel, și cea mai discutată problemă a „Mioriţei”, re- 
fuzul luptei pământeşi pentru viaţă şi mărire aici, își poate 
găsi o explicaţie chiar în al treilea vers — iata, vin! în cale... 
Iată, vin, cobor la vale, trei turme de mei cu trei ciobănei. 
Dar vin pe un picior de plai nehotărât, pe-o gură de rai 
încă şi mai nehotărâtă., și pentru un scop pe care nu-l cu- 
noaştem. De ce, aşadar, ar coborî ciobanii la vale tocmai 
atunci când la munte iarba este cea mai bună pentru tur- 
me? Nu cumva vin la un ritual pe care nu-l poate amâna 
nimeni, aşa cum nici Ana nu poate fi întoarsă din drumul 
ei? Nu cumva cel mai bun este sacrificat, prin tragere la 
sorţi, întotdeauna la o înflorire de lotos, și la un apus de 
soare, și la miezul de vară când Soarele şi Luna ţin cunu- 

na acestui eveniment? Nu cumva tocmai de aceea apari- 
ţia lor concretă, pământească, este atât de incertă fiindcă 
măsoară și apariţia misterioasă a omului, și locul lui în 
concertul universal al ființării? Nu cumva ciobanii mi- 
oritici vin dinspre stele, cum a venit și Mântuitorul, iar 
ritualul la care participă nu e pentru luptă pământeasca și 
răzbunare, ci pentru echilibrul mistic al ființării? Adică 
pentru o luptă mult mai uriașă decât se vede de pe ori- 
zonturile pământești ale omului. Fiindcă „o dată cu binele 
s-a născut și răul, o dată cu lumina s-a ivit întunericul” 
şi Cineva/ Ceva trebuie să ducă și greul balanţării lor, 
dar nu cândva, în timpul Big Bangului, sau „înainte de 
Bing Bang”, cum se vorbeşte prin fizică, ci întotdeauna 
acum, pentru a avea viitorul şanse de a mai fi. Măreaţa 
„Cavalcadă a Sfintei Cruci”, de la Pătrăuți, de pe la 1497, 
după opinia noastră, tocmai despre o asemenea luptă vor- 
beşte, adică reia tradiţia mioritică sub formele plastice cele 
mai înalte ale timpului. Iar textul cules de Alecu Russo la 
Soveja, poate pe 11 martie 1486, reda aceeaşi tradiție și în 
logosul ei cel mai natural, în limba română. 

2 IULIE 2504 


oştenirea lăsată de Ştefan cel Mare poporului 

român, dar şi întregii Europe, este atât de uri- 

așă încât ea va dăinui și în următorii 500 de 
ani. Care, deci, ar fi modelele ştefaniene implementare de 
societatea omenească anume către 2 iulie 2504, adică la 
1.000 de ani de la trecerea lui în neființă? 


Şi peste 500 (dar şi 500, şi 1.000, şi 10.000 de ani în 
urmă) cucerirea şi dominarea piramidelor politice, econo- 
mice, sociale, religioase, etnice, pe de o parte, și iertarea, 
iubirea și desăvârşirea, pe de alta, vor constitui principala 
preocupare a omului (dacă vreo catastrofă umanitară sau 
cosmică nu-l va scoate din ființare). Or, tocmai gestiona- 
rea uluitoare a acestor categorii fundamentale la limitele 
posibilului, în zona incertitudinilor și a bifurcărilor celor 
mai crâncene, este esența moștenirii omului-epocă, dar 
şi a Principelui Ștefan Mușatin, devenit de la sine, încă în 
timpul vieţii, cel Bun, cel Mare, cel Sfânt. 


Dintre aceste categorii, cele ale iertării, iubirii şi de- 
săvârșirii, despre care s-a vorbit mai puţin şi către 2 iulie 
1904 (când componenta principală a moştenirii lui era 

eroul ce apără unitatea naţională a ţării), şi către 2 iulie 
2004 (acum numele lui este omagiat de UNESCO mai 
ales ca erou civilizator şi ziditor de superbe instituţii cul- 
turale), vor deveni prioritare în perspectiva de Globalizare 
a lumii, adică în condiţiile când impactul tehnologie/om 
va putea anihila cu uşurinţă umanul pe Pământ. Or, şi 
peste 500 de ani, Mesia de la Voroneţ (sau de la Bălinești) 
va cântări curajos fapta omului, confruntarea lui cu tra- 
gicul fiinţării, la fel de curajos și profund ca şi în timpul 
pictării lui de către zugravul genial al lui Ştefan cel Mare. 
Şi atunci, ca şi acum, ca şi la 2 iulie 1504, Europa va trebui 
reconstruită și cu centre politice puternice (aşa cum a fost 
construită Suceava între 12 aprilie 1457 şi 2 iulie 1504), şi 
cu noi spaţii spirituale (aşa cum a fost construit, ca un nou 
Athos, complexul de biserici şi mănăstiri ale lui Ştefan) 
pentru a rezista ca spaţiu primordial al omenirii. Atunci, 
ca şi acum, anume puterea spirituală a omului va trebui 
să dea rost ființării omenești pe măsura posibilităţilor de 
fiinţare. Or, Ştefan Muşatin a proiectat genial un vector 
sigur al acestui rost — echilibrul dintre piramida politică și 
cea spirituală, aşezând în calea tornadelor devastatoare ale 
istoriei, dar mai ales a războaielor, inclusiv ale celor eco- 
nomice și tehnologice, zidirea sacră de mici dimensiuni 
(nava triconcă, îngustă, înaltă) în care omul este obligat 
de zidirea însăşi să se apropie fără gloată, în singurătate, 
de Dumnezeu. 


Pentru Principele de la 2 iulie 2504, care își va asuma 
uriașe reponsabilităţi în faţa Omenirii, intrarea singura- 
tică în mica și preafrumoasa biserică ştefaniană pentru 
fortificare morală şi spirituală va constitui, după opinia 
noastră, cea mai înaltă școlire a acelei vremi viitoare. 
Fiindcă acel Principe nu va mai putea să ierte, să iubească, 

să desăvârşească și să protejeze umanitatea contra strașni- 
cei puteri tehnologice pe care o va gestiona doar în faţa 
camerelor de luat vederi, a parlamentelor sau a staffurilor 
electorale ale partidelor politice — orice greșeală, anume a 
lui, a personalităţii politice care va sta cu degetul pe buto- 
nul unor tehnologii de neimaginat azi, va fi fatală pentru 
omenire. 


La 2 iulie 1504, Ştefan Mușatin lăsa în urma sa un 
colţ pacificat de Europă, construit cu formidabile, unice 
sub aspect estetic, zidiri de piatră. Cele opt curți ale sale 
erau descrise de călătorii europeni ca adevărate palate ve- 
neţiene. Cetățile sale au rezistat celor mai mari cuceritori 
ai timpului, inclusiv lui Mahomed al II-lea. Dar mai ales 
excepţionalele biserici în care omul nu se simte ca o furni- 
cuță dominată de spaţii imense (ca în catedralele apusene, 
în soboarele rusești, în moscheele musulmane sau templele 
indiene), ci în armonie deplină cu natura, construitul și 
Divinitatea, apropiindu-se de Divinitate, vor proteja încă 
mult timp şi Umanitatea, şi izvorul curgerii ei, despre care 
ştim aşa de puţin. 


Clopotele Putnei, iată, nu bat a tângă, ci a devenire și 
armonie. Ele bat la 2 iulie 2004 într-o Europă a incerti- 
tudinilor, a masacrelor, a iresponsabilităţilor. Ele combat 
piramida pragmatică a lumii și o adună (0 aşează, spune 
poporul român) în jurul casei de piatră a sedentarului, a 
construitului sacru cu ajutorul căruia omul păzeşte Pă- 
mântul, cum susţine şi marele filosof german Heidegger, 
ca leagăn şi ca devenire a Fiinţei. S-ar putea ca echilibrul 
dintre politic şi spiritual, atribuit de noi lui Ştefan cel 
Mare şi Sfânt, să facă parte din intuiţiile, nu din planurile 
concepute logic de către Principele român. Dar el a păzit 

cu o ţară mică toată creștinătatea de furtuna dominaţiei 
musulmane (chiar spre binele acesteia din urmă) și a salvat 
poporul român de puternicul refuz al civilizaţiei apusene 
(inclusiv al tehnologiilor) care îl scoase din istorie după 
dispariţia statului dac. Anume în acest plan al devenirii 
intuiţiile lui, protejate și astăzi de faptele sale, devin for- 
midabile construcţii logice. Readucerea zidirii sacre de 
piatră în planul ființării naţionale (după stoparea ei din 
iunie 106), a tehnologiilor celor mai avansate, inclusiv a 
celor militare (fără ele biruinţele de la 1467, 1475, 1476, 
1497 ar fi fost imposibile), repunerea în istorie a românilor 
cu mijloacele timpului său (adică a războaielor victorioase 
purtate cu mari cuceritori), recunoaşterea lor de către cele 
mai mari cancelarii ale timpului, înăbuşirea conştientă a 
setei de a cuceri și domina alte popoare, depășirea stoică a 
tragediilor personale (dezastrul de la solstițiul de vară din 
1462, moartea mamei Maria- Oltea, moartea a cel puţin 
două soţii și trei copii, Bogdan, Petru şi Alexandru) dar, 
mai ales, instituționalizarea iertării, transformarea iertă- 
rii în politică de stat adună și azi în jurul lui mulțimile 
pentru un destin care și la 2 iulie 2504 va fi tot omenesc. 

e cade pana în gol, de cade asteroidul, cum îi 

este golului? Cine îl taie, cine îl mângâie? De 

cade un fir de praf, de cade întreg, acest cosmos, 
şi el cade dus-dus, vidului cum i-o fi? Şi firul de praf, 
şi cosmosul tot, nu sunt poftite în zona creatului doar 
pentru întrecere și petrecere. Ci și pentru gaura neagră. 
Şi încă pentru altceva... Vidul, care este și el o parte a cre- 
atului, poate e rănit de firul nevăzut de praf, poate este 
îndrăgostit de prealuminosul cosmos. Sau, invers: poate 
e îndrăgostit de firul de praf, şi-i supărat pe vijeliile cos- 
mosului, și-i mângâiat de ochiul „terţului inclus”, cum 
ar zice Ştefan Lupaşcu, alt mare „moldovan”, dar de după 
Eminescu. „Fără ochi” de ce o fi căzând firul de praf, de ce 
o fi învârtit roata lumii atâtea cosmosuri si coşmaruri? De 
fapt întrebarea noastră ţintește puţinteluş în altă parte: 
de cade un gol, de cade un plin, şi ei/ele cad cu siguranţă 
fiindcă şi între cosmosuri, și între electronii atomului exis- 
tă tare multe goluri (şi plinuri), cui îi este milă de căderea 
lor? Cui îi pasă de explozia unei supernove, sau de naşterea 
unui nou cosmos din clăbucii de gol despre care vorbeşte 
tot Eminescu? Punem aceste întrebări fiindcă pentru altă 

misiune decât căderea a apărut și vidul, și plinul, şi omul, 
şi pomul, şi pasărea cântătoare din pom, dar, mai ales, 
pasărea cântătoare din om. 


Cu aceste întrebări, îndepărtate de pragmatismul de 
iluzie al anului 2006, este bine să te apropii de pictură 
murală a Voroneţului din epoca lui Ştefan cel Mare (ac- 
centuăm acest lucru, pentru a nu se confunda cu cealaltă 
pictură a Voroneţului, ctitorită de mitropolitul Roşca). 
Este păcat că a dispărut pictura Putnei, arsă mai ales de 
tătarii noştri. Dacă a fost la fel de magnifică ca și arhitec- 
tura (că doar privindu-i arhitectura înţelegi de ce Ștefan 
nu a repetat o altă construcţie sacră atâta timp — peste 
20 de ani, până la bisericuţile de la Milișăuți și Pătrăuți), 
atunci chiar ar trebui să păstrăm ca ochii din cap tot ce a 
rămas pictat de Ştefan la Pătrăuți și Voroneţ, Sfântul Ilie 
Suceava şi Bălinești (enigma Probotei, unde Ștefan și-a 
pus să se odihnească părinţii, rămâne în zidurile dispăru- 
te ale vechii biserici). Ba chiar abia urmărind cu atenţie 
această pictură (cât de tare a vrut Ștefan să fie unică se 
vede și în „Legenda meşterului Manole”, cercetată anume 
în acest plan de profesorul ieșean Petru Ursache) înţelegi 
brusc că cineva s-o fi cutremurat pe la 1485, atunci când a 
înțeles că unicitatea Putnei poate dispărea fără urmă (aşa 
cum a şi dispărut pictura ei) și că cea mai bună metodă de 
a o salva este să o depozitezi în mai multe arhive. Aceste 
arhive de multiplicare a mesajului original al picturii de 
la Putna, după opinia noastră, sunt pictura şi arhitectura 
de la Milișăuți (deşi a dispărut, s-au păstrat fotografii), 
Pătrăuți, Voroneţ, Sfântul Ilie Suceava, Bălinești şi alte 
biserici de dupa 1487. De Milișăuți, nu putem vorbi prea 
mult, fiindcă avem acces doar la arhitectura bisericii. La 
Pătrăuți, însă, a fost arhivată „Cavalcada Sfintei Cruci”. 

La Voroneţ — tabloul votiv (Ştefan, cuprins de un Sfânt, 
este prezentat lui Iisus) şi „Batjocorirea lui Iisus” și mira- 
colul inegalabilei picturi „Maica Domnului și Iisus”. La 
Sfântul Ilie Suceava — tabloul votiv cu domnitorul Ștefan 
cel Mare dus de mână de sfântul Ilie. La Bălinești şi Pătră- 
uți — sfinții meditativi (de pildă, Sfântul Sisoe) care men- 
ţin în echilibru cumpăna lumii... Toate aceste subiecte, 
pictate la nivelul celor mai înalte exigenţe ale picturii mu- 
rale din toate timpurile, dar și ale profunzimilor ortodoxi- 
ei, merită cercetările monografice cele mai fundamentale. 
Fiindcă genii care au construit și pictat aceste biserici nu 
au fost încă puși în Pantheonul artistic al lumii alături de 
un Giotto sau Michelangelo doar din ignoranță. Tot igno- 
ranţa alungă aceste capodopere şi din manualele noastre 
şcolare, şi din cele universitare, și din micuța arhivă a si- 
guranţei naţionale a poporului român (fiindcă, după cum 
se ştie, in Italia, Franţa, Rusia, Germania, Olanda etc, etc, 
cultura şi religia sunt parte importantă a siguranţei naţi- 
onale). 


Ce legătură are, însă, pana, asteroidul şi vidul cu acest 
mic eseu? Legătura o vedem într-o altă pictură ștefania- 
nă, iarăși puţin comentată și încă şi mai puţin mediatiza- 
tă — „Cina cea de Taină” din altarul bisericii Voroneţu- 
lui. Prin ce e magnifică această pictură? Prin faptul, că, 
opunându-se parcă lui Leonardo da Vinci, „Cina cea de 
taină” de la Voroneţ nu-l pune pe Iisus, Dumnezeu, nu 
om, în centrul compoziţiei, ci la marginea ei. Iisus, dar şi 
Sfântul cel mai iubit, loan, înfipt cu degetele în haina lui 
lisus, nu mai reprezintă aici echilibrul lumii creare, ci, al 
acestei lumi și a altceva, care e atât de cutremurător, atât 
de fantastic, atât de înfricoșător, că loan nici nu vrea să 
privească încolo, ci s-a agăţat cu toată furia cărnii de hai- 

na Mântuitorului şi priveşte în altă parte. Ce vede sau știe 
Iisus, Cel de la marginea „Cinei cea de taină” de la Voroneţ, 
de are o privire atât de concentrată, atât de spiritualizată 
şi sacrificială? Nu ştim, dar un pictor român de pe la anii 
1487-1497 şi-a pus această întrebare. Şi, cu certitudine, și 
alți câțiva oameni din mănăstirile şi curţile epocii lui Şte- 
fan cel Mare. După opinia noastră, anume apariţia acestei 
întrebări uluitoare, oglindită și în arhitectura sacră a pri- 
milor Basarabi şi Mușatini, a marcat devenirea modernă 
a poporului român. Răspunsul la întrebare o fi în rostul 
căderii penei în vid, la fel de repede ca și căderea asteroi- 
dului, sau a cosmosului întreg în vid, la fel de repede ca și 
căderea vidului în altceva, cu toate lumile lui de plinuri și 
goluri, care îl taie, dar îl şi mângâie. Răspunsul o fi echi- 
librul dintre Creat și Altceva pe care bunul Dumnezeu îl 
ţine în Sinele Său fără a plânge, fără a surâde vreodată, aşa 
cum este pictat El la Voroneţ într-o epocă când cealaltă 
Europă încâ nu se gândise nici la această întrebare, nici la 
acest răspuns. 

Prin faptul, că, opunându-se parcă lui Leonardo 
da Vinci, „Cina cea de taină" de la Voroneţ nu-l pune 
pe lisus, Dumnezeu, nu om, în centrul compoziţiei, ci la 
marginea ei. lisus, dar şi Sfântul cel mai iubit, loan, 
înfipt cu degetele în haina lui lisus, nu mai reprezintă 
aici echilibrul lumii create, ci, al acestei lumi şi a altceva, 
care e atât de cutremurător, atât de fantastic, atât de 
înfricoşător, că loan nici nu vrea să privească încolo, ci 
s-a agăţat cu toată furia cărnii de haina Mântuitorului 
şi priveşte în altă parte. Ce vede sau ştie lisus, Cel de la 
marginea „Cinei cea de taină” de la Voroneț, de are o 
privire atât de concentrată, atât de spiritualizată şi 
sacrificială? Nu ştim, dar un pictor român de pe la anii 
1487-1497 şi-a pus această întrebare. Și, cu 
certitudine, şi alți câțiva oameni din mănăstirile şi 
curţile epocii lui Ştefan cel Mare. După opinia noastră, 
anume apariția acestei întrebări uluitoare, oglindită şi 
în arhitectura sacră a primilor Basarabi şi Muşatini, a 
marcat devenirea modernă a poporului român. 


